
Vrlo rijetka su razdoblja naše ratne povijesti, o kojima se 
kad nas tako malo znade kao o sudjelovanju Hrvata u tride- 
setgodišnjem ratu. Razlog tome je prilična nepristupačnost 
materijala, kao i činjenica, da se tu radi o jednoj epizodi, 
koja za političku povijest Hrvatske nije bila toliko važna. 
Ipak ne valja smetnuti s uma, da je tridesetgodišnji rat bio 
upravo prva prilika, kad se o Hrvatima i njihovu načinu borbe 
nešto saznalo na sjeveru i zapadu Europe, a time se i pažnja 
tog dijela svijeta obratila prema ovome malome narodu. Zato 
je i te kako potrebno, da se pojedinačna istraživanja u tome 
pravcu prošire i nadopune, kako bismo s vremenom bili u 
stanju dati potpunu sliku onoga, što su Hrvati u ono vrijeme 
za ostalu Europu značili i čime su se izvan svoje domovine 
isticali. 

Prvi povjesničar, koji se tim pitanjem u nas bavio, bio je 
Ivan Kukuljević-Sakcinski sa svojom raspravom »Borba Hrva- 
tah u tridesetoljetnom ratu«. Taj prikaz nije izveden na onaj 
način, koji bi mogao zadovoljiti modemu nauku, jer se Ku- 
kuljević previše zadržao na prepričavanju pojedinih doga¬ 
đaja, kojih vjerodostojnost nije potpuno zajamčena, pa stoga 
cijela studija imade donekle diletantski karakter. Ipak se 
Kukuljevićeva zasluga sastoji u tome, što je dosta savjesno 
pregledao THEATRUM EUROPEUM, suvremenu zbirku ratnih 
događaja iz kraja XVII. vijeka, te smo tako mogli i gdiekoje 
njegove podatke upotrijebiti za našu svrhu. 

Od Kukuljevića mnogo je važniji madžarski povjesničar 
Alađar Ballagi, koji je istraživao pitanje hrvatskih arkebuzira 
u Wallensteinovoj vojsci. Sve Ballagijeve radnje (madžarska 
izvorna studija razlikuje se donekle od njemačkog prijevoda) 
odlikuju se vrlo temeljitim povjesničkim istraživanjem i obi¬ 
ljem arhivske građe, tako da predstavljaju za povijest Hrvata u 
tridesetgodišnjem ratu vrlo dragocjen prilog. Šteta je jedino, 

što se Ballagijeva studija ograničila na razdoblje od 1623.— 
1626., koje u povijesti tridesetgodišnjeg rata dakako nije bilo 
odlučno, jer obuhvaća samo jedan njegov maleni dio. Sve ono, 
što je iznio Ballagi, dopušta ipak, da možemo sebi predstaviti 
mnogo vjerniju sliku hrvatskog vojnika i njegovih djela iz 
onoga doba nego što bismo to mogli prema Kukuljeviću. 

Dakako, da se i njemačka historiografija tridesetgodišnjeg 
rata, koja je osobito bogata, mjestimice bavila i pitanjem 
Hrvata, pa tako ipiademo klasično djelo Schillerovo, koje 
predstavlja prvu povijest tridesetgodišnjeg rata u ovako opšir¬ 
nom obliku. Ipak treba kod prosuđivanja Schillerovih prikaza 
biti vrlo oprezan, jer veliki pjesnik nije mogao biti i hladan 
povjesničar, a nije se mogao oteti ni pristranosti na korist 
protestantske stranke u Njemačkoj, a s time je u vezi i Gu¬ 
stava Adolfa idealizirao. Uz to treba primijetiti, da u Schil¬ 
lerovo vrijeme povjesnička pomagala i metode nisu bili tako 
izgrađeni, da bi se mogao očekivati sasvim egzaktan rad, pa 
prema tome štošta od Schillerovih tvrdnja ne će potpuno od¬ 
govarati istini. Ipak se Schiller na nekim mjestima može dosta 
dobro upotrijebiti. 

Za naše svrhe istraživanja važnija je dakako novija nje¬ 
mačka historiografija, a u njoj su osobito znatne izvrsne stu¬ 
dije Droysenove o prvoj bitci kod Breitenfelda; pogotovu valja 
istaknuti njegovo veliko djelo o Gustavu Adolfu, koje je na¬ 
pisao na osnovi suvremenih izvještaja i dokumenata. U tom 
djelu na nekoliko mjesta spominje pisac i borbe s Hrvatima. 
K tome još dolaze radovi Opitza, Curthsa, Lahnea, a osobito 
Ruderta, koji je među ostalim rasvijetlio i pitanje sudjelo¬ 
vanja Hrvata kod nekoliko velikih bitaka, koje su se vodile 
oko Leipziga. 

Od manje je važnosti, što je slučajno ušlo u djela na¬ 
ših i madžarskih povjesničara, a tiče se Hrvata u trideset- 
godišnjem ratu. Tako je K. Szechy donio zanimljivih poda¬ 
taka o Nikoli Zrinskom u posljednjoj fazi tridesetgodišnjeg 
rata. Istim pitanjem bavili su se i Šišić, Salamon i Wagner, 
koji su se većinom služili Ratkayevim bilješkama. K tome 
pridolazi još manje vrijedna literatura, katkada nenaučnog i 
lokalnog karaktera, koja se bavi pojedinim njemačkim kra¬ 
jevima, u kojima je tridesetgodišnji rat bjesnio, pa u savezu 
s time spominje i Hrvate. 


Po ovome pregledu stručne literature može se prosuditi, 
da nije bio ni najmanje lak posao napisati studiju o Hrva¬ 
tima u tridesetgođišnjem ratu, jer su se većim dijelom morali 
istraživati izvorni dokumenti, kojih ima u bečkom ratnom 
arhivu (K. K. Kriegsarchiv — Stiftskaserne), a od njih su oso¬ 
bito vrijedni ratni izvještaji Wallensteinovi. Wallensteinova 
pisma, koja se čuvaju po privatnim arhivima, istražio je vrlo 
marljivo Ballagi. Dakako, da svi dokumenti nisu poznati, pa 
prema tome i ovaj pokušaj predstavlja samo relativnu sliku 
hrvatskih pohoda u tridesetgođišnjem ratu, ali nam ipak može 
u nekim pitanjima dati stvarne i definitivne rezultate. Vrlo 
korisno mogli su se upotrijebiti i dokumenti nekih njemačkih 
gradova, koji u svojim arhivima čuvaju suvremene opise 
opsada ili sukoba, koji su se u njihovoj blizini odigrali. Bu¬ 
dući da se za vrijeme tridesetgodišnjeg rata po prvi put u 
europskoj povijesti razmahala propaganda s pomoću letaka, 
posve je jasno, da se i iz te građe mnogo toga moglo naučiti. 

Kod priprema građe i sastavljanja ove knjige pomogao mi 
je svojim savjetom Dr. Frieđrich Schultze, ravnatelj Muzeja 
za gradsku povijest u Leipzigu, te moj danas već pokojni pro¬ 
fesor Dr. Ferdo Šišić. Korisne izvatke iz madžarske literature 
omogućila mi je Dr. Eva Dienes. Svima njima pripada hvala, 
što su pomogli ispuniti veliku prazninu u našoj ratnoj po¬ 
vijesti. 

Zagreb, u svibnju 1940. 

Dr. Ernest Bauer 

I. 

OPĆE prilike u vrijeme tridesetgodišnjeg rata 


Tragično doba, koje je gotovo čitava Europa provodila od 
1618. do 1648., a koje je u svjetsku povijest unišlo kao triđešet- 
gođišnji rat, spada među najbolnije doživljaje svekolikog 
čovječanstva. Kao da su se povratila mutna vremena seobe 
naroda, vodio se opet rat sviju protiv svakoga, ali je cijelo 
to komešanje bilo još mnogo pojačano nevjerojatnim fana¬ 
tizmom, koji gotovo podsjeća na prve križarske vojne. Sukob, 
koji je isprva izgledao kao neki lokalni događaj, proširio se 
tokom godina na cijeli kontinenat, te je zahvatio i takve kra¬ 
jeve, na koje ispočetka nitko ne bi bio ni pomislio. Veličan¬ 
stvena pozornica, na kojoj se to ratovanje zbivalo, obuhvaća 
nekoliko tisuća četvornih kilometara područja raznih naroda 
i jezika, raznih vjerskih osvjedočenja i političkih interesa. 
Slično je također s glavnim predstavnicima i sporednim lici¬ 
ma, koja su se ma kako isticala u tom najdužem europskom 
ratu: čitav kaleidoskop preraznih karaktera ukazuje nam se 
ovdje izmiješan čarobnim štapićem sudbine. Imade čistih 
predstavnika vjerskih i filozofskih ideja, koji su se zalagali 
za oživotvorenje novih nazora o životu, imade surovih rat¬ 
nika, kojima je samo osobna korist bila pred očima, imade 
spretnih diplomata, koji su svoje niti znali raspredati po 
cijeloj Europi, a imade konačno i vojskovođa, koji su vjerno 
služili svojoj zastavi, vojnika od glave do pete, koji su slušali 
zapovijedi i izvršivali ih. 

Svi ti glavni protagonisti dali su doduše ratu neki smisao 
i smjer, ali većinom nisu bili oni, koji su podnosili njegove 
tegobe. Ovu najtamniju stranu rata osjećalo je veliko bez¬ 
imeno mnoštvo, koje je u ono vrijeme predstavljao seljak. 
Nisu doduše mnogo bolje prolazili ni novačeni vojnici, koji 
su, da uzmognu živjeti, prodavali i sam svoj život, ali vojnik 
je u doba, kad oružje govori, ipak bio gospodar, i njegov je 
položaj bio mnogo povoljniji od nezaštićenog seljaka. Na taj 



je način razumljiva mržnja, koja vlada kod potlačenih slojeva 
u tridesetgodišnjem ratu protiv ugnjetavača, plemstva, časni¬ 
ka i vojnika. Budući da nacionalni momenat uopće nikada 
nije bio jako naglašen, ističe se sve više ta socijalna strana, 
pa su nekoji događaji u toku tridesetgodišnjeg rata uopće 
razumljivi tek onda, kad se uzme u obzir i taj socijalni faktor. 

U tridesetgodišnjem ratu je uopće posvuda vladao sistem 
novačenja. Kod toga nije bila odlučna narodna ili vjerska pri¬ 
padnost, nego samo novac, koji je odlučivao kod novaka, za 
kojom će zastavom poći. Ako je kome knezu zaprijetila ratna 
opasnost, pokušavao je u prvom redu da se domogne vojskovođe, 
koji bi mu svojim imenom privukao što veći broj novaka. Taj 
vojskovođa (u Njemačkoj zvan »Feldmaršal«) sklopio bi u takvom 
slučaju ugovor s dotičnim knezom, a zatim se sporazumijevao 
s pojedinim imućnijim velikašima, koji su obično bili pripravni 
da se sa stanovitim četama pješaka i konjanika priključe njegovoj 
vojsci. Ti su velikaši onda ovako stvorenim »pukovnijama« (»Re- 
gimenter«) dali svoje ime i postali njihovim »pukovnicima« 
(»Oberster«), U svrhu novačenja dobili su ti »pukovnici« od kne¬ 
zova neku svotu novaca (»ein Sttick Geldes«), koja je obično bila 
tako velika, da je pukovniku, vlasniku pukovnije, poslije izvršenog 
novačenja još preostao neki dobitak. 

Pukovnici sami nisu dakako neposredno novačili »vojnike« 
(Knechte), nego su dio novca dali »kapetanima«, kojima je onda 
tek bila povjerena prava dužnost da sakupe »banderije« (Fahn- 
lein) ili »kornete« (Kornetts). Svaka pukovnija imala je svoje 
vlastito područje, u kome je smjela novačiti, a unutar toga imali 
su i banderiji doznačeno svoje mjesto. Svaki kapetan morao je 
prema tome gledati, da dobiveni nalog što prije izvrši. Svoj glavni 
stan udario bi obično u kakvom većem mjestu, pa bi poslao 
bubnjara po okolišnim selima, da pročita kneževsku odluku o 
novačenju. Zatim bi namjestio spretne govornike i agitatore, koji 
su nerijetko bili isluženi vojnici, a imali su zadaću, da mlade, 
snažne i smjele ljude nagovore (»persuadieren«) na službu u vojsci. 

Ovakvi pojedinci, kojima je bilo povjereno snubljenje novaka, 
primali su za svakog novog vojnika određenu svotu, »gratifikaciju«, 
pa bi zato upotrijebili sva sredstva, da dođu tome cilju. U tom 
poslu bila je svaka prijevara dopuštena; vino, kocke i žene: sve 
se to upotrebljavalo u tu svrhu. Nekoji mladići odvedeni su čak 
grubom silom, ako baš nikako drukčije nije išlo. Bilo je doduše 
mnogo pustolova, koji nisu imali mnogo da izgube, pa su se radi 
toga rado dali pod zastavu. U takvom slučaju nitko nije pitao za 
podrijetlo ili predživot; jedini uvjet bila je sposobnost i smjelost. 
Ako ni na sve te načine ne bi uspjelo skupiti dovoljan broj voj¬ 
nika, onda bi »vojvoda« pozvao mjesne vlasti u pomoć s molbom, 
da mu se stave na raspolaganje svi kažnjenici, lupeži, čak i zločinci 
i ubojice. Kad je ovako broj vojnika bio ispunjen, primio je svaki 


vojnik svoju plaću (Handgeld), od koje je opet kapetan zadržao 
neki dio. Iza toga započela je obuka vojnika. 

Pod tom obukom ne smijemo razumijevati neki smišljeni posao, 
koji se danas vrši čak i za najveće ratne opasnosti, nego samo 
kratki naputak za baratanje oružjem. Uostalom svaki je novak 
bio prepušten sam sebi i utjecaju svojih vještijih drugova. Sam 
vojnički život bio je neopisivo surov, tako da je svatko gledao, 
da ga se što prije riješi. Ovakav čin »dezertiranje« kažnjavao^ se 
doduše smrću, ali i to zdvojne vojnike katkad nije moglo zadržati 
od bijega. Osim ovakovog bijega iz vojske nije se u ratno vrijeme 
kažnjavalo nikakvo nedjelo. Vojnik je mogao bjesniti, paliti i 
ubijati, pa mučiti čak i podanike svog vlastitog vladara, samo je 
morao biti vjeran zastavi. Zanimljiva je pojava, da čak »insol- 
vencija« (t. j. nepokornost prema časnicima) nije bila uvijek ka¬ 
žnjiva, osobito, ako je plaća ili opskrba vojske bila loša. Doga¬ 
đalo se, da su takovom prilikom kapetanima ili pukovnicima 
razbijeni prozori, ili da su bili na koji drugi način napadnuti. 
Njihova briga sastojala se zapravo samo u tome, da im ljudi 
pojedince ili u stroju ne prebjegnu neprijatelju ili ne pobjegnu 
kući. Bilo je doduše i tu iznimaka, ali samo kod takvih vojsko¬ 
vođa, koji su u drugim stvarima svojim vojnicima gledali kroz 
prste. Tako je na pr. Wallensteinu bilo moguće katkad staviti u 
pokret »željeznu metlu«, jer se mogao pouzdati u svoju tjelesnu 
gardu njemu slijepo odanih starih vojnika, koji bi ga štitili protiv 
svakoga. 

Pojedine vrste oružja (Armada) ovakve vojske u ratnom 
sastavu sastojale su se od pješadije i lakog i teškog konjani¬ 
štva. U pješadiji su zauzimali glavno mjesto mušketiri, obo¬ 
ružani »musketom« (koja je bila lakša od arkebuze) i hladnim 
oružjem, zatim t. zv. »pikeniri«, koji su bili oboružani kopljem 
(Landsknechtspiesz) i mačem. Konjica se smatrala mnogo 
odličnijom vrstom od pješadije, a sastojala se pretežno od 
teško oboružanih konjanika. Najviše su se od njih cijenili 
kirasiri, koji su bili sasvim oklopljeni, a glavno su im oružje 
bili teška pištolja na bubanj i bojni mač. Poluoklopljena konjica 
bili su t. zv. arkebuziri, koji su bili oboružani arkebuzom, pa 
su tek poslije vatre pristupili upotrebi hladnog oružja. Ovako 
je bio oboružan najveći dio hrvatskih četa. Laka konjica sa¬ 
stojala se iz kopljanika, obično Madžara, Hrvata ili Poljaka, 
ali njih je u prvom redu bilo u Liginoj vojsci i uopće na ka¬ 
toličkoj strani. Protestanti uskoro uvidješe korist ovakovih 
četa, pa su nastojali, da se povedu za carskom vojskom, ali 
ih u tome nije uvijek pratio uspjeh. 

Neka sredina između konjanika i pješaka bio je dragim 
(Dragoner). Službeni izvještaji ne broje ga ni u pješadiju ni 

u konjicu, već ga smatraju nečim trećim. Rudert 1 ) navodi u 
tom pogledu poznatu pjesmu o »tri pukovnije«, gdje se izri¬ 
čito kaže: 

»Es zogen drei Regimenter wohl iiber den Rhein: 

Ein Regiment zu Fusz, ein Regiment zu Pferd 

Und ein Regiment Dragoner.« (I) 

Dragum su se borili uspješno kao pješaci i kao konjanici, 
pa su prema tome mnogo sličili engleskoj »pješadiji na konju« 
ili francuskim predratnim dragunima. Nisu nosili oklopa, 
nego velike kožnate rukavice i pusteni šešir. Neke ovakove 
konjaničke odjele zvali su također »lovcima«, tako na pr. pu¬ 
kovniju grofa Holcka, koja je kasnije postala čuvena. 

Topništvo je raspolagalo teškim topovima (grobe Stiicke), 
koji su bili u vrlo maloj mjeri pokretljivi. Lakše su se pre¬ 
mještali manji topovi (Feldschlangen), koji su stoga bili 
spretniji, ali njihovo djelovanje bilo je mnogo slabije. Neki 
od tih topova mogli su ispaliti neku vrst šrapnele, t. j. više 
kugala, koje su međusobno bile povezane lancima, ali njihova 
upotreba smatrala se zapravo prekršajem ratnog prava. Naj¬ 
važnija osoba kod topa bio je t. zv. Konstabel, t. j. tobdžija, 
koji je davao smjer topu. Ostala posluga topa nije u ono vri¬ 
jeme uživala dobar glas, a isto tako ni bojna komora, jer 
one nisu dolazile u neposredan dodir s neprijateljem. Sve do 
18. stoljeća smatralo se topništvo prostim zanatom, koji s voj¬ 
skom imađe tek posrednu vezu. 

S najvećim prezirom govorilo se uvijek o trupnoj komori 
(Tross), a tome su dali najviše razloga baš sami vojnici tog odjela. 
Sav najgori ološ tražio je ovdje utočišta, jer je dobro znao, da 
se ne će morati boriti. »Trossknecht« se doduše nije htio boriti, 
ali zato je jedva čekao čas, da poslije pobjede može plijeniti, pa 
se tu isticao osobitom okrutnošću. Ako je pak pobjeda bila na 
protivničkoj strani, a vlastita je vojska pretrpjela poraz, onda se 
s najvećom sigurnošću moglo računati, da će ovakav vojnik pli¬ 
jeniti prtljagu svojih vlastitih časnika, te konje brže bolje opremiti, 
kako bi s njima stigao na sigurno mjesto. Iz svih tih razloga 
smatralo se zvanje »Trossknechta« jednakim građanskoj i vojničkoj 
smrti: ni jedan pošten čovjek nije se našao za to. 

Iza komore slijedile su vojsku i žene vojnika sa svojom djecom, 
a osim toga i velik broj djevojaka. Zapovjednici su sve to svrstali 
u neku vrstu stalnog vojničkog odjela, kome se na čelu nalazila 

*) Rudert op. cit. 9. 


t. zv. »Hurenweibel«. Najžalosnije su kod takvog stanja prolazila 
mnoga zakonita i nezakonita vojnička djeca, koja su se vrzla svuda 
po logorima. O njima nam daje vjernu sliku Chr. v. Grimmels- 
hausen u svome znamenitom romanu »Simplicius Simplicissimus«. 
Sav taj privjesak svake velike vojske slijedio je kao oblak ska¬ 
kavaca glavninu naoružanih četa, pa je plijenio i uništavao sve ono, 
što je ostalo iza glavne vojske. Bilo je i »hijena bojnog polja«, 
koje su pljačkale mrtve i ranjenike. Vojne vlasti protiv svega 
toga nisu bile u stanju provesti neke mjere, jer se vojnik bez 
svoje ovakve »komore« nije htio boriti. U osobito strašnim slu¬ 
čajevima vješali bi po nekoliko članova komore, pa bi to na 
kratko vrijeme nešto i pomoglo. 

Zdravstvena služba nije u tridesetgodišnjem ratu takoreći 
uopće ni postojala. Svaka pukovnija imala je doduše svog ra- 
narnika (Feldscherr), koji je opet imao svojih pomoćnika. Ali 
šta je to sve moglo pomoći kod tolike nevolje? Istini za volju 
treba ipak kazati, da ti ranamici nisu bili nesposobni, već da 
su savjesno vršili svoj posao, ali budući da se do ranjenika 
uopće vrlo teško dolazilo, zadovoljavali su se svi, da se liječe 
jedino ranjeni časnici. Momčad se morala sama pobrinuti, 
kako će se izvući sa bojišta i kako će naći njege. Najgore je 
prošao vojnik, koji je duže vremena ostao ležati; njega bi 
pljačkaši ubili, ili bi ga pronašli seljaci, pa bi ga iz mržnje 
na vojsku polako mučili do smrti. Ako je u najboljem slučaju 
prijateljima ovako unesrećenog vojnika uspjelo da ga sklone 
u koji susjedni grad, bila je njegova sudbina još uvijek vrlo 
nesigurna. Ni jedan građanin nije se našao, da takvog voj¬ 
nika primi pod svoj krov, osim ako je za to dobio nagradu, 
ali i onda bi ga obično nakon nekog vremena opet izbacio 
napolje — vrlo često u pravom smislu riječi! Bolnica ili pre L 
vijališta u današnjem smislu nije naravno bilo, a ukoliko su 
postojale neke ustanove sa sličnim ciljem, izmiješali su se 
tamo bolesnici s priljepčivim bolestima sa svima ostalima, 
pa je dakako pomor bio još veći. Katkada je kakova veća 
pošast, kuga ili što slično, ispraznila i te privremene »bol¬ 
nice«, pa su se za dezinfekciju palile ogromne vatre, na koje 
se bacalo lovorovo lišće ili sumpor. Ranarnici nisu bili izučeni 
liječnici, nego ponajčešće nesvršeni slušači medicine ili bri¬ 
jači. U osvojenim gradovima bio je običaj svake vojske, da 
potraži sve brijače za svoju sanitarnu službu. 

Najobičnije sredstvo i posljednja mudrost čitave te medicine 
bio je veliki nož. Bez ikakvog ustručavanja sakatili su se tako 
i najlakši ranjenici, a kod toga naravno nitko nije mislio na 

aseptičnu upotrebu instrumenata. Taneta i kugle su se jedno¬ 
stavno izrezale iz tijela, a rane su se na bilo koji način zatvorile. 
Ranjeni vojnik morao se vući za vojskom u komori, ali se sma¬ 
tralo, da je za svoju zastavu bez vrijednosti, jednako kao 1 
polomljeno oružje. Opisi bojnih polja iz onoga vremena toliko 
su užasni, da ni pero Edgara Allana Poea nije moglo nešto 
slično opisati. 

Svaka bitka bi se započela na približno sličan način: 
konjaništvo s obiju krila izvelo je juriš jedno prema dru¬ 
gome, arkebuziri opalili su svoje arkebuze, a kirasiri obje 
svoje pištolje, koje su inače bile smještene s lijeve i desne 
strane sedla. Tek poslije toga je konjica u galopu pošla na 
pravi juriš. Ako je uspjelo neprijatelja već prvim puščanim 
salvama uznemiriti, onda je stvar išla dobrim putem, t. j. 
trebalo je onda izvršiti još samo oštar konjički napadaj, da 
se neprijateljske taktičke jedinice (Kornetti) razbiju (zer- 
trennen). Ako to nije u prvom naletu uspjelo, onda se razvio 
ogorčen konjički dvoboj prsa o prsa. U takvom slučaju po¬ 
bijedilo je u većini slučajeva ono odjeljenje, koje je saču¬ 
valo nešto municije. Pištolja se upotrebljavala na veliku bli¬ 
zinu, tako da se prislonila uz tijelo napadnutoga. Vrlo često 
dogodilo se, da pištolja nije opalila, pa ju je trebalo okrenuti 
i njome udarati protivnika. Ovakav način ratovanja upotre¬ 
bljavao se osobito protiv Hrvata, jer se smatralo, da su oni 
»schoszfrey«, t. j. da im zrno ne može naškoditi. 2 ) O toj ne¬ 
ranjivosti Hrvata pričala su se čitava čuda. Tako je poslije 
bitke kod Breitenfelda-Podelwitza pričao mušketir Melchior 
Dietrich, da se nije uopće usudio na Hrvate pucati, budući da 
ih i onako ne bi mogao raniti. Hrvati da su mu zbog toga 
jednostavno uzeli pušku iz ruke (»Die Crabaten hatten ihme 
seine Musquette aus der Hand genommen«). 3 ) 

Časnici neprijateljskih četa znali su često dati primjer 
svojoj vojsci time, što su pred vojskom izveli prave dvoboje 
među sobom. Osobito je taj običaj vladao kod konjanika, pa 
su i sami pukovnici po turnirskom običaju izašli na megdan, 
i time se tumači, da su gotovo svi bili ubijeni, ranjeni ili 
zarobljeni. Slike ovakvih dvoboja možemo naći kod Wou- 
wermanna, osobito u primjercima dresdenske galerije. 

2 ) Rudert 10. 

3 ) Originalni rukopis u Gradskom muzeju u Leipzigu loc: 
9225. 104. 


Kad je konjica svršila svoj posao, preostalo je pobjedničkoj 
strani da se uhvati u koštac s neprijateljskom pješadijom. Pje¬ 
šaci su se obično skupili u velike četvorine (Carre), gdje su 
pikeniri stali u prve redove, pa su prema neprijatelju ispru¬ 
žili svoja koplja, tako da je cijelo odjeljenje izgledalo kao 
veliki jež s bodljikama uperenim prema neprijateljskoj strani. 
Na četiri ugla ovakove formacije stali su mušketiri, kojih je 
zadaća bila, da što više taneta opale među neprijatelje. Ako 
su to izvršili, onda im se mogla ukazati prilika, da svojom 
vatrom progone konjicu, kad je uzmicala, ili su sami stradali 
pod kopitom pobjedonosnog neprijateljskog konjanika. U po¬ 
sljednjem slučaju bila je njihova sudbina to teža, što ih je 
teška puška priječila, da poduzmu djelotvornu obranu. Pora¬ 
zom mušketira bili su i pikeniri izgubljeni, pogotovo ako je 
konjici uspjelo da ih zahvati s boka. Konjica uopće nikada 
nije djelovala ravno s čela, nego uvijek sa strane, t. j. s boka. 
Dosta nespretni i nepokretni red, koji je zauzimala pješadija, 
nije se mogao brzo mijenjati, pa je konjica u takvom slučaju 
lako mogla redom pobijediti cijelo odjeljenje, te je bez sami¬ 
losti sasjekla svakoga, tko joj se našao na putu. Pojedinci 
su se mogli predati, ako su odbacili oružje, a gdjekoji se 
odlučio i na bijeg, ali bijeg se uvijek slabo isplatio. Budući 
da se bježati moralo bez oružja, to je neprijateljskoj konjici 
bilo lako ovakove bjegunce stići i sasjeći ih. Pješadija pora¬ 
žene vojske imala je stoga tako silne gubitke, da ti gubitci 
čak danas, kraj strojničke i šrapnelske vatre, nisu veći. 

Poraženo konjaništvo imalo je još najbolje izglede da pobjegne, 
osobito u slučaju, ako mu konji nisu bili previše umorni. Pješak 
je naprotiv bio bespomoćan, čim je izašao iz svog »reda«, t. j. 
taktičkog sastava. Po pravilu: »Zarobljenika ne treba!« nije se u 
tridesetgodišnjem ratu gotovo nikada dogodilo, da bi koja vojska 
zarobila veći broj neprijateljskih vojnika. Cak u modernom ratu 
biva mnogo puta teško vojnike zadržati, da ne pokolju golorukog 
neprijatelja, a u^ tridesetgodišnjem ratu to se pogotovo nikada 
nije moglo spriječiti. Predati mogla se samo čitava vojska ili velike 
j ?. di 5 lice ^ skupine. Obično to nije bila predaja u pravom smislu 
riječi, nego su takve jedinice jednostavno prebjegle, t. j. promi¬ 
jenile svog gospodara i borile se na protivnoj strani dalje. Imade 
slučajeva, da su čitave pukovnije ovako radile. Pojedinac mogao 
je biti pošteđen samo onda, ako je pružio dokaz, da će platiti 
otkupninu (Ranzion), a takvi su se vojnici poznavali već po odi¬ 
jelu. No ni na ovakav način nije se svatko mogao spasiti, jer je 
kod pobjednika katkad krvološtvo prevladalo gramzljivost. Otkup- 

nina iznosila je obično 2000 talira, dakle čitav imetak prema 
računu onoga vremena. 

Sa zarobljenicima nije se dobro postupalo. Ako su ti zaroblje¬ 
nici bili viši časnici, onda se iz obzira na visoku otkupninu, koja 
se od njih očekivala, njihovo stanje malo poboljšalo. Obični 
vojnici svrstavali su se odmah u bojne redove neprijateljske 
vojske, a to ih nije nimalo smetalo, jer je plaća bila uglavnom 
ista kao i u njihovoj vlastitoj vojsci. 

Vrlo čudna uloga u boju pripala je topništvu. Topovi su 
se na početku sukoba doveli u prve bojne redove, pa su se 
tamo ukopali, jer bi inače njihov odbojni udarac bio opasan 
za poslugu. Zatim je započela topovska paljba prema nepri¬ 
jatelju, koja se izmjenjivala često satima, dok je tek pravi 
sukob počeo. Svrha toj paljbi bila je, da unese nered u pro¬ 
tivničke redove, pa da se tako neprijateleju nanese osjetljiva 
šteta. Budući da su se viši časnici uvijek nalazili na čelu 
svojih jedinica, dogodilo se više puta, da su oni prvi stradali 
od tog oružja. Uza sve to ne može se djelovanje ovih topova 
usporediti s djelovanjem današnjeg topništva, jer su topovi 
mogli izbaciti samo pune kugle, a osim toga su radili van- 
redno polagano. Brza paljba mogla se očekivati jedino od 
malih topova (»Schlangen«) ili t. zv. »Falkoneta« (Wallbiichse). 
Ako je vojska bila opasno napadnuta od neprijateljskog ko¬ 
njaništva, postavilo se topništvo tek iza pješadije, a ako je 
neprijatelj uspio pregaziti prve redove pješaka, onda je redo¬ 
vito topništvo bilo posvema izgubljeno. Vojska, koja je pre¬ 
trpjela poraz, nije nikada mogla spasiti svoje topove, jer su 
oni bili ukopani u zemlju, pa nije bilo vremena, da se stave 
u pokret. Posluga topova je to sve dobro znala, pa kad je 
položaj postao kritičnim, nije dugo čekala, nego je uzjahala 
konje i pobjegla, prepuštajući topove njihovoj sudbini. 

Cijeli sukob između dvije veće vojske odvijao se tako, da 
su pojedine pukovnije zasebno vodile borbu. Naročiti taktički 
pokreti nisu se gotovo nikada izvršivali. Cijela vještina sasto¬ 
jala se u tome, da se pronađe slaba strana protivnika i nje¬ 
gova položaja, pa da se onda svom raspoloživom silom na ono 
mjesto udari. Dakako, da se u svakom slučaju moralo gledati 
na to, da se protivnička krila što brže slome i njihovo djelo¬ 
vanje učini neškodljivim. Tek genijalni vojskovođa Gustav 
Adolf promijenio je nešto svoju taktiku, pa je u tu svrhu 
promijenio i čitav sastav svoje »Armade«. 4 ) Kako se i školo- 

4 ) Rudert 12. 


vanje švedske vojske razlikovalo od drugih suvremenih voj¬ 
ska, nije ni čudo, da je Gustav Adolf redom pobjeđivao svoje 
protivnike, o čemu će u prikazu tih borba biti još govora. 

Švedska vojska razlikovala se od svih ostalih u prvom redu 
po tome, što je bila sastavljena po načelu narodnosti, t. j. u njoj 
su služili sami Švedi. To vrijedi osobito za ono vrijeme, kad se 
ona iskrcala u Njemačkoj i započela voditi svoje prve borbe. Ova¬ 
kav sastav švedske vojske bio je neobično povoljan, a ta se pred¬ 
nost naročito osjećala prema Liginoj vojsci, koja je u narodnom 
pogledu bila pravi konglomerat. Ovako čist sastav kao Švedi 
imale su samo nacionalne španjolske čete, koje su se također 
smatrale elitnim trupama. Švedi su dobro znali, kome služe, a 
nisu bili nikakve protuhe ni razbojnici. Gustav Adolf je bio u 
pravom smislu riječi njihov idol; švedske čete su ga upravo 
obožavale. 5 ) Jedino što se švedskom kralju moglo prigovoriti, bio 
je i razlog njegove prerane smrti: on, naime, nije čuvao svoj 
život i pokazivao se pred neprijateljem tamo, gdje je to trebalo 
i gdje baš nije trebalo. Gustav Adolf je često s izvučenim mačem 
na čelu svoje vojske jurišao na neprijatelja, a to je bilo doduše 
smjelo, ali s gledišta vojnog vodstva neoprezno. Wallenstein je 
bio u tom pogledu mnogo oprezniji, pa se može usporediti s hladno¬ 
krvnim igračem pred šahovskom daskom; a ovakvo držanje bilo 
je za vojskovođu, koji je imao toliku odgovornost, najpovoljnije. 

Švedska vojska bila je na naročit način spremljena za bojne 
akcije. Bojni red bio je tako sastavljen, da je bio sličan pravoj tvr¬ 
đavi, gdje je ipak svaki pojedini vojnik zadržao potpuno slobodne 
ruke, tako da je mogao razviti svoje individualne sposobnosti. Ova- 
kova tvrđava — bojni red (gleich einer ordinari fortificierten Ve- 
stung) sastojala se zapravo iz tri bojna reda, od kojih je jedan vršio 
paljbu stojeći, drugi u klečećem položaju, a treći u ležećem. U 
suvremenim izvještajima postoje za ove položaje poseoni izrazi, 
tako »stehend«, »knieend« i »gebucket«. Nama je danas potpuno 
jasno, zašto je sastav ovakvog bojnog reda morao imati svojih 
prednosti. Razvoj ratnog umijeća doveo je dotle, da je vojnik od 
prostog objekta postao samostalnim i misaonim pojedincem, kome 
su se mogli povjeriti razni zadatci. U španjolskom bojnom redu 
bio je vojnik toliko skučen, da je predstavljao samo neku masu, 
s kojom je vojskovođa morao raspolagati, a ako se ta masa jednom 
razbježala, nije ju više nitko mogao skupiti. Kod Šveđana je 
naprotiv u slučaju neke pometnje ipak svaki vojnik s lakoćom opet 
mogao naći svoje mjesto, kao što to tumači i suvremeni letak: 
»Die Soldatesca war in obbemelter Batagli so abgerichtet, dass 
wenn sie schon melirt, doch von sich selber in kurtzer eyl ihre 
Plaćen wider finden, vnd die Ordnung zu ergentzen wissen, 
bevoraus weil fast der dritte Teil der Armee aus den Officirern, 
auff welche alle force gesetzet wird bestehet.« (II) 


*) Rudert 13. 

II. 

IZGLED HRVATSKIH VOJNIKA I VOJNIČKIH 
FORMACIJA 

Madžarska i njoj susjedne zemlje bile su u početku XVII. 
stoljeća zbog turske opasnosti podijeljene na zapovjedništva, 
koja su austrijske provincije snabdijevale novcem (osim u 
naturi s godišnje 150.000—200.000 for.) 1 ) U svemu bilo je 
god. 1625. u Madžarskoj i Hrvatskoj 7680 pješaka i 5408 konja¬ 
nika. Sve su to bili graničari (vegbeli vitezek). Ove čete bile 
su u ratnoj vještini najobrazovanije u tadašnjoj Europi, tako 
da se nadvojvoda od Albe tužio, što mu nije bilo suđeno da 
s njima u tridesetgodišnjem ratu ne postigne »punu ratnu 
slavu«. 

U XVII. stoljeću bile su prilike u Hrvatskoj vrlo povoljne 
za razvitak konjice, jer je cijela zemlja bila jedno ogromno 
ratište, uznemirivano neprestanim iznenadnim napadajima. 
Kako se više nisu upotrebljavale strjelice, došla je na nji¬ 
hovo mjesto arkebuza. Neprestana pogranična služba dovela 
je do toga, da je doskora sve, što jaši konja, postalo arkebu- 
zirima, pa čak i jedan dio husara. Hrvati su se morali držati 
defenzivno, a to je također formiralo njihov tip konjice. Prava 
konjica nije se tu mogla toliko razviti, jer je njena jakost 
baš u ofenzivi, a tamo, gdje mora biti defenzivna, njena je 
najslabija točka. Morala se dakle stvoriti konjica, koja će 
jednako napadati, kao što će služiti za obranu. Toj činjenici 
zahvaljuju svoje postanje hrvatski arkebuziri, koji su zaista 
u obrambenim i napadačkim formacijama jednako dobro slu¬ 
žili. Montecuculi je o njima jednom prilikom rekao: »Ovi 


b Relazione di Mr. Pietro Duođo. Državni arhiv u Torinu. Rel 
d. Amb. Venet. Austr. Mazzo 3, Br. 3 — Ballagi op. cit. 1. 


vojnici imadu konje samo zato, da prije stignu onamo, gdje 
će kao pješaci služiti!« 2 ) 

Na taj način došlo je do toga, da su se počele sastavljati 
vojničke jedinice pretežno od Hrvata, ali je u njima bilo i 
Madžara, kao i pripadnika drugih susjednih narodnosti. Po 
zapovjednicima tih četa i njihovim raznim imenima možemo 
vidjeti, da se tu radilo ipak uvijek o hrvatskim arkebuzirima, 
ma da osim naziva »Kroaten« susrećemo razna druga imena 
(Wallachen, Uskocken, Raitzen, Ratzen, Granitscharen, Insu- 
laner, Wenden, Polen, Ttirken, Zigeuner). 3 ) U tridesetgodiš- 
njm ratu vlada naime na svim područjima u pogledu imena 
ovakva konfuzija. »Wallachen« nije značilo »ljudi iz Vlaške« 
. (Rumunji), nego iz dijela Slavonije od Virovitice do Lonje, 
gdje su stanovali i grčkoistočnjaci. Naziv »Uskoci« osim kod 
nas opće poznatog značenja znači »I popoli chiamati Vscochi, 
o Valiachi di rito Greco scismatico che uiueuano sotto ii Do- 
minio Turchescho« (III). 4 ) Wenđen ili rjeđe »Slawonen« zvali 
su se Hrvati na području između Kupe i Drave. Ratz je za¬ 
jednički naziv za sve grčkoistočne graničare. Hrvate su u tri¬ 
desetgodišnjem ratu nazivali i Turcima, zato jer je među 
njima moralo biti mnogo prebjega iz Turske Hrvatske, koji 
su se nosili kao Turci, t. j. na glavi su imali fes, a kao oružje 
handžar. Ciganima zvali su ih zabunom radi njihove nošnje, 
koja bijaše šarena i po istočnjačkom ukusu, a usto je valjda 
mnogo značila tamna put lica mnogih balkanskih prebjega u 
Hrvatskoj. Izraz »Graničar« (Granitschar) pripada Hrvatima 
kao i Madžarima s Granice. Izraz »Insulani« upotrebljavao 
se za vojnike iz Međimurja (Murakoz) iz vojske Zrinskih. Sva 
ta imena označuju uvijek hrvatsko konjaništvo, a 
ne označuju nikakovu narodnost. Manje je poznato, zašto 
Hrvate nazivaju također Poljacima i Madžarima. To se do¬ 
godilo valjda zato, što su se Madžari rado zamjenjivali s Po¬ 
ljacima, a Wallenstein je 1625. novačio od Stettina sve do 
Bukarešta, pa i ti nazivi znače manje neku narodnost, nego 
vrstu naoružanja. 6 ) 

2 ) Ballagi 4. 

3 ) Ballagi 5. 

4 ) Relazione dello stato della Congregazione di Propaganda fide. 
Patta alla P. P. Innocento XI. da Mons Urbano Cerri. — Original 
u Biblioteca Corsiniana — Rim Cod. 283 t. 92, 93. 

5 ) Ballagi 8—9. 

Neuređena Laka konjica, koja bijaše oboružana kopljem, 
zvala se obično »Poljacima« ili »kozacima«, a njezino oružje 
bio je t. zv. »Panzerstecher«. Nasuprot tome su »Ungarn«, 
»Huszaren« i »Kroaten« bili svi oni, koji su se služili arke- 
buzom (karabinkom), i koje su kasnije nazivali arkebuzirima. 
Prema Ballagiju 6 ) dolaze u posebnim trupnim popisima čak 
madžarske pukovnije Nikole Forgacha, Barona Revaya i t. d. 
kao »Kroaten«. Kao primjer ovakve zbrke u nazivima na¬ 
vodi Ballagi slijedeće: Balthasar Lengyel de Lengyeltot, ka¬ 
petan u Papi, poduzimao je novačenje »hrvatskih arkebuzira« 
(»ich hab... mit dem lengyel Balthasar, so oberhauptmann 
zu pappa gewost, tractiert wegen bestalling vom 1000 Croati- 
scher archibusier pferdt, der ist in h u n g a r n gewist, sich 
zue erkundigen, ob darmit sey aufzukommen... (IV) 7 ) Čini 
se, da su od 1627. u Wallensteinovoj vojsci također svi Ma¬ 
džari služili kao »Kroaten«. Upravo je nemoguće zamisliti, 
da je Hrvatska, u ono vrijeme opustošena i nenapučena zemlja 
od 210 kvadratnih milja, mogla dati tako značajno konjani¬ 
štvo za rat u inozemstvu, a to tim više, što je i kod kuće 
morao ostati bar najpotrebniji broj konjanika. Prema tome je 
po svoj prilici od hrvatskih arkebuzirskih četa bila samo srž 
hrvatska, a sve drugo se sastojalo iz raznih drugih narodnosti. 8 ) 

Ta srž je kasnije dala ime načinu naoružanja, koje se upo¬ 
trebljavalo u ratnoj vještini cijele Europe. Važnost ovog ko¬ 
njaništva, koje se nazivalo hrvatskim, pokazala se najjasnije 
prilikom vojne protiv Bethlena, 1623., kad je njegovo konja¬ 
ništvo bilo više nego za polovinu jače od carskog. Odmah na 
početku, kad je Bethlenova laka konjica pod Kornisom i Ste- 
phanom Horvathom preplavila pozadinu Wallensteinovu, vidio 
je ovaj, da je izgubljen, ako ne dobavi laku konjicu. Već 
1619.—21. mogao se Wallenstein od Bethlena uvjeriti, da ovaj 
nije carsku armeju pobjeđivao snagom mača, nego smetanjem 
pozadinskih linija time, što je robio transporte. Wallenstein 
je došao u nepriliku, gdje da pribavi toliku laku konjicu. 

U XVII. stolj. bila su takva područja, otkuda se mogla u 
slučaju potrebe novačiti ovakva konjica: Madžarska i Poljska, 

6 ) Ballagi 9. 

7 ) Ballagi 10. 

8 ) Pismo Wallensteina Grofu Harrachu, Gf. Harmachsches 
Archiv, Wien J. i 74/194 — Ballagi, 10. 


a u rijetkim slučajevima Moldavska i Albanija. Wallenstein 
je poznavao madžarsku i hrvatsku konjicu vrlo točno, jer je 
svoju karijeru započeo u turskim ratovima, a Hrvate je na¬ 
ročito upoznao u nedavnom uskočkom ratu. K tome je još 
došlo, da su Madžari morali biti nepouzdani, kad su se borili 
protiv Bethlena. Wallenstein piše u tom pogledu: »Meine 
Vngern seindt schwach — vnd ich kann sie niergendts hin- 
bringen« (V). 9 ) Wallenstein uopće u mnogim svojim pismima 
dvoji o vjernosti Madžara, jer je na svoje vlastite oči morao 
vidjeti, kako u cijelim odjelima prelaze k Bethlenu. »Wieder 
andere Vngern und Turcken seindt sie tante galine, ich kann 
sie durchaus auf kein Tschata fortbringen«. (VI) 10 ) 

Moldavija nije mogla doći u obzir, jer tamo carsko nova¬ 
čenje zbog prevelike udaljenosti nije bilo moguće, a s istog 
razloga nije se moglo ići ni u Albaniju ni Grčku, jer su tamo 
i Mletci bili protiv toga. U Poljsku se doduše moglo ići, ali 
tamo je novačenje vrlo sporo napredovalo. Stoga je Wallen- 
stein svu svoju nadu stavio u Hrvate, i od njega potječe za¬ 
misao, da se Hrvati u velikim množinama bace u borbu kao 
laka konjica. O vjernosti Hrvata nije se moglo sumnjati. I 
sam Ballagi, 11 ) čije mišljenje ne ide uvijek u prilog Hrvati¬ 
ma, kaže o tome: »Die Treue dieses Volkes war tadellos«. (VII) 
Oprema hrvatske konjice i njen način borbe bili su slični kao 
kod madžarskih husara. Radi toga su se Hrvati brzo izmije¬ 
šali s njima, što je Wallensteinu iz vojnih obzira dobro došlo. 
Osobita prednost Hrvata bila je, što nisu bili teški i nepo¬ 
kretni kao Poljaci ili Nijemci, a nisu se kao Poljaci raštrkali 
za plijenom, nego su složno i snažno udarili tamo, gdje je bilo 
najopasnije. Od osobitog značenja za Wallensteina bilo je, što 
mu je pomoć hrvatskih arkebuzira došla upravo u času, kada 
je njegov glas stajao na kocki. To je ujedno bilo razlogom, 
da je Wallenstein uvijek poslije ovu vrstu vojske mnogo više 
1 cijenio nego što je bila stvarna njezina pomoć i njezino zna¬ 

čenje. Wallenstein je svojoj vojsci htio dati što univerzalnije 
obilježje, jer je i sam izašao iz nacionalne češke crkve, budući 
da mu je bila previše narodna, a priključio se katolicizmu, 


8 ) ibid. 

10 ) ibid. 

“) Ballagi 12. 

koji mu se sviđao radi njegove univerzalnosti. Zato je u svojoj 
vojsci i trebao vojnike sviju narodnosti i krajeva. 1 ') 

Njegove čete sačinjavali su vojnici skupljeni na području 
od Stettina do Odese. I to je bio jedan od razloga, što mu je 
1623. bilo stalo do hrvatskih arkebuzira. 13 ) U svijetu se do- 
onda znalo vrlo malo o tim hrvatskim arkebuzirima. Kod 
Francuza i Nijemaca bilo je poznato njihovo ime i činjenica, 
da su služili pod Wallensteinom, a Englezima bili su tako ne¬ 
poznati, da ni sam Macaulay o njima ništa ne zna, nego samo 
kaže, da su strašna imena »pandur«, »Kroat« i »huszar« u 
zapadnoj Europi poznata tek iz god. 1771. Unutrašnje ure¬ 
đenje hrvatskih četa bilo je prema tome još nepoznatije. Su¬ 
vremeni opisi većinom su ratni izvještaji i kronike, a dru¬ 
štvenim odnosima nije se poklanjala pažnja. 

U Wallensteinovo vrijeme proživljava europski način ra¬ 
tovanja krizu. S jedne strane još sve počiva na feudalnom 
sustavu, a s druge već vidimo početke stajaće vojske, ali ih 
zemlje i gradovi zbog prevelikih troškova ne mogu uzdrža¬ 
vati. Pojedini odjeli, dakle, nisu više vezani feudalnim veza¬ 
ma, a ne osjećaju se još ni kao nacionalna vojska. Novačene 
čete išle su samo za plijenom, pa je rat prema tome bio dobar 
ili loš posao za vojnika. 14 ) 

Oni, koji su se dali unovačiti, morali su se podvrći »re- 
krutaciji« pred povjerenstvom, koje se sastojalo od jednog 
dvorskog povjerenika (koji je u tu svrhu obično došao ravno iz 
Beča), činovnika komore ili županije. To povjerenstvo uzelo je 
u carsku službu samo onoga, koji je preda nj došao u propi¬ 
sanoj opremi, izvježban u ratu, sposoban i jak, razvijen mu¬ 
škarac. Konjanik je usto morao biti plemenitog roda. Ugovori 
s Hrvatima traže, da vojnici budu »muškarci, a ne nezreli 
mladići (dječaci). 15 ) Tko je ovako bio primljen, zvao se »upi¬ 
sanim.« (»eingeschrieben« — »iratos« — soldato, Soldner). O 
takovom novaku nastala je u ono vrijeme vrlo karakteristična | 

poslovica, koja ga obilježuje ovako » qui doit mourir po-ur 
avoir de quoi vivre«. (VIII) Plaća je bila uopće vrlo nejednaka. 

Tako je na pr. Bethlen istom svotom, za koju su carevci do- 

12 ) ibiđ. 14. 

ls ) Ibid. 25. 

14 ) K. K. Kriegsarchiv 1626 B 2/1 — Ballagi 26. 

15 ) Ballagi, 26. 


bili 6000 vojnika, dobio njih 12.000. Arkebuziri su primali 
mjesečno 3 for., a kod Wallensteinove vojske 5 for. God. 1625. 
još ni redovite čete nisu nosile uniforme, a prema tome nisu 
ih nosili ni njima dodijeljeni Hrvati. 18 ) Njihova odjeća bila 
je tako groteskna, da su Isolanove Hrvate mjestimice držali 
za cigane ili Turke, jer nisu poznavali njihovu narodnu 
nošnju. 

Hrvati su voljeli crvenu boju isto kao i Wallenstein, jer 
je ona bila u njihovu grbu, pa se može s dosta razloga držati, 
da je osnovna boja njihove nošnje bila crvena. Sigurno je, 
da se oni Hrvati, koji su novačeni 1623.—1626., nisu mogli nositi 
plavo ili zeleno, jer se onda ne bi mogli razlikovati od Tu¬ 
raka, s kojima su neprestano boj vodili. Radi toga nosili su 
i crne čizme, a ne kao Turci žute. O njihovoj nošnji ima samo 
jedan suvremeni izvještaj u »Theatrum-u Europaeum-u«: 17 ) 
»Anno 1631 — Die Crabathen — hatten teils Giirtel von 
Gold und Silber umb den Leib, auch ganze Blatten von Gold 
und Silber geschlagen vor đer Brust, auff den Stirnen, an 
dem Gezaum der Pferde, auch an den Satteln, Pistolen und 
Sabeln«. (IX). O samoj uniformi tu nema ništa, jer je to zlato 
i srebro samo potjecalo od plijena. Važan je pojas kao čisto 
hrvatski odjeveni predmet, koji madžarski husari nisu po¬ 
znavali. 18 ) 

Kad je Wallenstein po drugi put novačio vojsku, onda je 
to po ondašnjim pojmovima bila već uniformirana vojska. 
Stoga je Wallenstein pismeno pregovarao s hrvatskim gene¬ 
ralom Isolanom o uniformi hrvatskih časnika (u proljeće 
1632.) i naložio im, da se pod prijetnjom »kasiranja« obuku 
jednolično. Ballagi kaže, da je vidio 9 slika hrvatskih vojsko¬ 
vođa, pa da su, prema tim slikama, nosili šiliatu kapu iz 
vučjeg krzna, ukrašenu agrafama, slično kao kozaci. Dolama 
im je bila gusto optočena pucetima, a gajtana našlo se samo, 
ako su puceta bila prišita u velikim razmacima. 19 ) Vojnici 
hrvatskih arkebuzirskih četa nisu ni onda, a ni poslije nosili 
jednake uniforme. U tridesetgodišnjem ratu nije bila važna 
uniforma, nego »oznaka«, po kojoj se mogla jedna četa razli- 

1S ) Ballagi, 27. 

") II, 342. 

**) Ballagi, 28. 

») Ballagi, 28. 

kovati od druge. Za Wallensteina se zna, da je sam nosio 
crvenu traku na svojoj uniformi i da je to tražio od svojih 
trupa, kako bi se mogle raspoznavati od drugih. 20 ) Prema 
tome Kukuljevićev opis nije dobar, 21 ) jer za nj nema dokaza, 
drugih Hrvata iz sedmogodišnjeg rata. 

Glavno oružje Hrvata bila je uz koplje arkebuza (arque- 
buse), ili po njemačkom nazivu: Stutzgewehr, a jedan je dio 
vojnika bio oboružan samo kopljem. Nije poznato, u kakvom 
su omjeru te dvije vrsti naoružanja bile raspodijeljene. Hrvate 
je prema ugovoru snabdijevao pukovnik oružjem, koje je bilo 
slično kao kod ugarske graničarske konjice, a potjecalo je iz 
tvornica u Brescii, Mletcima i Cremoni. Zrinski je svojim 
vojnicima dao mletačke arkebuze, jer je onda najbolje oružje 
bilo talijansko, pa je prema tome dobivalo i talijanski naziv. 
Madžarski se arkebuza nazivala »fel puška«, a inače svuda 
»archibuso«, »archibugio«. Madžarska i hrvatska arkebuza 
morala je biti još manja od talijanske, koja je tada bila bar 
tri stope duga. Arkebuza je visjela na remenu, koji je jahač 
prebacio s lijeve na desnu stranu. Sablje (madžarske savijene 
ili prave) vis jele su o sedlu. Koplje protiv oklopa (Panzer- 
stecher), koje su voljeli madžarski husari, nalazimo kod Hrva¬ 
ta rijetko, a češće se događa, da oni iz turskih krajeva nose 
i handžar. Koplje je bilo dugo, slično poljskome. U hrvatskoj 
konjici bio je svaki peti vojnik »kopljaš«. Spomen na ovakve 
hrvatske vojnike sačuvao se u pjesmi ustaških seljaka u kraju 
ob der Ems: 

»Hascha wen sieht man đort reiten? 

Was muss doch dieses bedeuten? 

Haben alle lange Stangen, 

Was werden sie nun damit anfangen? 

Krumme Degen an der Seiten, 

Wollt auf mein Aid rathen, 

Das sind die Krabathen!« (X). 


20 ) Pismo Wallensteina pukovniku St. Julienu. Kopija u K. u. 
K Kriegsarchivu, 1626, 13/1 F 22 — Ballagi 29. 

!1 ) Borba Hrvata u tridesetgodišnjem ratu. Arhiv XII, str. 2—9. 
nego se njegov opis slaže s izgledom Trenkovih pandura i 

Redoslijed marša “) 
hrvatskih četa: 

P — poručnik 
D — dočasnik 
R — razvodnik (kapr.) 
A — arkebuzir 
K — kopljanik 
T — trubač 

A 

T 

AA AA 
AA AA 
AA AA 
AA AA 
K 

K K 
K K 
K K 
K K 
K K 
K K 
P 

A A 
AA AA 
AA AA 
AA AA 
AA AA 
A 

T T 
AA AA 
KKAA AAKK 
KKAA AAKK 
AA AA 
AA AA 
AA AA 
D 

AA AA 
AA AA 
AA AA 
AA AA 
K 

K K 
K K 
K K 
K K 
K K 
K K 
R 

AA AA 
AA AA 
AA AA 
AA AA 
A 


Ovi seljaci ratovali su s Hrvatima, 
koji su bili poslani, da taj ustanak 
uguše, pa su nam također dali vrlo dra¬ 
gocjene podatke o njihovoj borbenoj 
taktici. Za obranu nosili su Hrvati sa¬ 
mo prsni oklop (Brustharnisch). Kaciga 
je bila madžarska, otvorena, 23 ) a katka¬ 
da se nosio i na Zapadu omiljeli morion. 
Barut se nosio u kesi, a naboji i patrone 
poslije švedskog rata u posebnim tobol- 
cima na remenu naslagane. 

U defenzivi bili su hrvatski arkebu- 
ziri sami za sebe nemogući, a to su po¬ 
kazala dosta jasno iskustva iz prošlih 
ratova. Tako su već 1525. u bitci kod 
Pavie, pa 1544. kod Cerisollesa i u 
schmalkaldenskom ratu bili mušketiri 
pomiješani među konjanike. To je isto 
radio u tridesetgodišnjem ratu i Gustav 
Adolf. Marechal de Brisač je prvi upo¬ 
trijebio izraz »gens de pied a cheval«. 
Odmah uz ove čete stoje Wallensteinovi 
arkebuziri. Obično su kopljanici zapo¬ 
čeli borbu, a kopljanici tvore rezervu, 
dok konjanici teže, da opkole neprija¬ 
teljska krila. Konjanici su napredovali 
najprije diagonalno, onda lijevo s na¬ 
mjerom, da se posluže samokresom, 
Kad su to izvršili, učinili su pokret u 
desno, da isprazne svoju arkebuzu. Po¬ 
slije takve »arkebuzade« napredovali su 
u caree-u i uzeli u lijevu ruku pušku, a 
u desnu kesu s barutom. 24 ) Osobita vje¬ 
ština bila je potrebna, da se u kasu na¬ 
puni puška barutom i potisne tane u 
cijev s pomoću palice za nabijanje. Kad 
je arkebuzirima ovako uspjelo izvršiti sve 


“) Ballagi, 29. 

**) Ballagi: Wallenstein horvat korabelyosai, 250. 
M ) Ballagi: Wallensteins kroatische Kiirassiere, 30. 

ove pokrete, nastojali su da opet dojaše do glavnine vojske. 
Ako su na svom putu sastali protivničku konjicu, sjahali su 
svi s konja, a arkebuziri stali u prvi red i pucali klečeći, 
dok je drugi i treći red ostao stajati. Iza ovih redova doče¬ 
kivali su kopljanici neprijateljsku konjicu »en garde«, t. j. 
s kopljem u lijevoj, a sabljom u desnoj ruci. 

Ballagi 25 tvrdi, da je u svom istraživanju došao do zaklju¬ 
čka, da su Hrvati samo u prvoj periodi tridesetgodišnjeg rata 
(od 1618. do 1631.) igrali ulogu Brissacovih pješaka, koji su 
ujedno bili i konjanici, a sjahali su samo kod obrane tvrđave, 
prosjeka i proviantskih transporta. Za Žigmunda Erdodyja se 
znade, da se borio sa svojim Hrvatima protiv Turaka sasvim 
jednako na konju ili kao pješak. Kod opsade Wolfenbuttela, 
1627., jurišali su Isolanovi Hrvati pješke s ostalim na tvrđu, 
a najčudnije je to, da ih službeni ratni izvještaj tom prili¬ 
kom zamjenjuje s dragunima, 28 ) jer je njihova taktika bila 
vrlo slična. Godine 1634. vodio je Johann von Werth Hrvate i 
na konju protiv konjice. Za ovakav način vojevanja bilo je 
više razloga. Poslije prvog novačenja Wallensteinova umno¬ 
žili su se izvanredno valonski i talijanski draguni, a Poljake 
Wallenstein nije trpio, nego ih je posprdno zvao »canaglie«.”) 
Zbog toga su svi poslovi lake konjice bili dodijeljeni Hrvatima, 
pa je zato i njihov broj doskora dosegao impozantnu množinu 
od 35.000 konjanika. 28 ) O tome govori nam jedan list Questen- 
berga Wallensteinu: »Nun aber sein bis anhero die Kroaten 
ausm Land sehr entfiiert, wasz noch vorhanden, so manns 
gleich durch neue Werbungen bekomt, nit verbleiblich vnd 
also schlechte reittung darauf zue mache«. (XI) 

Kad Hrvatska ovako više nije mogla dati konjanika, došli 
su na njihovo mjesto Madžari, koji su također služili u lakoj 
konjici. Otada su Hrvati služili samo kao predstraže, pobočno 
osiguranje i zalaznice; oni se uopće brinu za sigurnosnu slu¬ 
žbu, pri čemu im je zadatak neprijatelja što češće uznemiri¬ 
vati. U Wallensteinovim zapovijedima nalazimo često slije¬ 
deće riječi: »Den Feind durch die Kroaten unnachlassig tra- 
vaglieren«. Osim toga Hrvati služe kao ordonansi, vrše službe 

25 ) Ballagi, 36. 

= 6 ) Ballagi, 36. 

27 ) Ballagi, 37. 

28 ) Ballagi 37. 


rekognosciranja i t. zv. »pigliar lingua«, t. j. love špijune, 
koji govore neprijatelju o ratnoj spremi. Osobita prednost 
Hrvata, dapače njihov glavni elemenat je njihova pokretlji¬ 
vost i okretnost. Njihovu brzinu spominje također pjesma 
seljačkog ustanka ob der Ems: 

»Hascha, hier miissen wir weichen, 

Wir wollens drum nit verzeichen, 

Dem Pappenheim und den Krabathen, 

Das seind die rechten Teufelsbraten, 

Die wir wollen erreichen. 

Ja, alles vergeben, 

Die wutigen Lowen, 

Die seindt schon unter ihnen, 

Die unsern verzagen, 

Die ihren nachjagen 

Kein Teufel kann ihnen entrinnen!« 29 ) (XII) 

Kod taktičke podjele Hrvata bila je taktička jedinica jedna 
satnija (Kompagnie) od 100 konja, a tih satnija bilo je u svakoj 
pukovniji bar pet, a najviše deset. Bilo je i gardijskih satnija, 
tako na pr. oko generala Isolana 300 vojnika. 30 ) 

Broj vojnika u pojedinim pukovnijama morao je biti vrlo 
različit. Tako postoji na primjer Wallensteinova dispozicija 
prije njegova odlaska iz logora u Ascherslebenu: 31 ) 

II Conte di Sdrino XII comp. di Croati 1200 
II Coll-o Isolano comp. sei 600 

II Coll-o Pietro Gallo 600 

Prema tome vidimo, da su se u ovom slučaju hrvatske pu¬ 
kovnije sastojale od okruglo 600 vojnika (jer je pukovnija 
Zrinskoga zapravo bila sastavljena iz dvije pukovnije: Zrin- 
skoga i Orehovačkoga, pa je zapravo imala jakost jedne bri¬ 
gade). Sasvim drugi pojam o jačini hrvatskih satnija dobiva¬ 
mo, kad spomenute brojke usporedimo s dispozicijom, koju je 
Tilly izvršio prije bitke kod Breitenfelda (Podelwitza) 1631. 
Tu se najprije spominje Isolanova skupina, koja se sastojala 

20 ) Ballagi, 38. 

30 ) ibid. 

!1 ) Venecijanski leg. izvj. Geh. Staatsarchiv, Wien Seu III 
(secreta) N. 67 — Ballagi, 20. 

od 7 satnija, a brojila je, kako se čini, samo 400 konjanika. 32 ) 
Kao predstraža služila su još dva druga hrvatska »pulka«, For- 
gač i Saradetzky, koje spominju svi suvremeni izvještaji, ali se 
opet slažu u tome, da su te dvije pukovnije zajedno imale 
samo 500 konjanika. Isto tako prije bitke kod Liitzena nalazimo 
opet Isolana s četiri pukovnije (s 20 četa), a sve to zajedno 
iznosilo je samo- 1000 vojnika. Valjda te razlike proizlaze ta¬ 
kođer otuda, što su Hrvati imali većih gubitaka, pa su često 
pojedine pukovnije bile spojene s drugima, a da su kod toga 
ipak zadržale svoje vlastito ime. 

4 Konačno treba još kazati nekoliko riječi o onom lošem 

glasu, koji prati Hrvate kroz cijeli tridesetgođišnji rat. Wal- 
lensteinovi hrvatski vojnici prošli su tu veoma slabo, Istina 
je, da su po običaju suvremenoga ratovanja hrvatski voj¬ 
skovođe, osobito Hrastovački, počinili pljačke, pa je Hrasto- 
vački radi toga izgubio i pukovnički čin, ali za tridesetgodi- 
šnjeg rata vrijedila je više nego ikada Zinkgreffova riječ: 
»Gibt es Krieg, so macht der Teufel die Holle weiter«. Čete 
su se tada i onako teško izdržavale, ali u prvom redu zado¬ 
voljavalo se teško konjaništvo, a svima drugima služio je osta¬ 
tak. Laka konjica išla je pred vojskom i došla bi uvijek u 
nove, svježe predjele, pa je prema tome bila prisiljena, da 
se sama za sebe brine; ali je ujedno bila izložena najgorim 
prigovorima. 33 ) Ovo je čak Schiller već opazio, kad u svojoj 
drami »Wallensteins Lager« kaže: 

»Der Kroat es noch ganz amders trieb, 

Uns nur die Nachles uberig blieb!« (XIII) 

Laka konjica morala je ovako raditi, jer su ceste bile loše, 
i nitko je nije mogao opskrbljivati, kad se nalazila daleko 
pred vojskom. Hrvati i svi drugi narodi, koji su služili u lakoj 
konjici, bili su jednaki u tome. Tako Wallenstein u jednom 
svome pismu poručuje Amimu: »Waen am Brennen etwas 
gelagen — so viel Kroaten, Hungern vund Polen an der Handt 
haben, die... ein gantzes Land... in die Aschen setzen 
werden.« (XIV) 

Ovakvim izvještajima pridružuju se dakako još i drugi, 
koji također ne govore u prilog Hrvatima, kao na pr. suvre- 

32 ) Rudert, 43, 93. 

33 ) Ballagi, 40. 

meno veliko povijesno djelo »Theatrum Europaeum«. Naro¬ 
čito su nepovoljni za Hrvate u tom pogledu razni opisi požara 
i zauzeća grada Magdeburga, kao i suvremeni letci o požaru 
Magdeburga, kojih imade velik broj, a naročito su zani¬ 
mljivi, jer su prvi zametci današnjih novina. Slično nam javlja 
jedan drugi »Bericht«. 34 ) 

Uspomene na magdeburšku katastrofu su očito ponukale 
Schillera, 35 ) da Hrvate tom prilikom okrivi i za druga nasilja. 
Naravno, da taj prigovor Hrvate, zbog slabog poznavanja nji¬ 
hovih četa uopće, preteško pogađa, pogotovo, kad se uzme u 
obzir, da je danas već potpuno dokazano, da požar Magde¬ 
burga treba svesti na katastrofu, a ne toliko na djelatnost 
Ligine vojske. A uveličavanja u izvještajima onoga vremena 
sasvim su razumljiva, jer se opisuju ratne nevolje u vlastitoj 
zemlji, u kojoj su se posvuda viđale brze hrvatske čete, pa je 
lako pojmljivo, da su se mnoga zla pripisivala Hrvatima i 
ondje, gdje ih nije ni bilo. 

Osim događaja za vrijeme juriša na Magdeburg spominju 
se Hrvati još na jednak način g. 1634., kad su s Kardinalom 
Infantom prolazili krajeve Wetterau i Taunus prema Ander- 
nachu na Rajni. 36 ) 

Isto tako imademo iz okolišnih sela iz god. 1634. opise ra¬ 
znih strahota, koje su tobože »Hrvati« počinili. Schiller je da¬ 
kako te prikaze upotrijebio, i to je još u većoj mjeri odredilo 
njegovu nepovoljnu sliku o Hrvatima. No s druge strane mo¬ 
rao je i Schiller hrvatskim četama priznati vrlo veliku bor¬ 
benu sposobnost, naročito u iznenadnim napadajima, kao što 
nam pokazuje početak prvoga čina drame »Die Piccolomini«, 
gdje grof Isolano kaže generalu Illu: 

»Wir kommen auch mit leeren Handen nicht! 

Es ward uns angesagt bei Donauworth 
Ein schweđischer Transport sei unterwegs 
Mit Proviant, an die sechshundert Wagen. — 

Den griffen die Kroaten mir noch auf, 

Wir bringen ihn. (XV) 

34 ) Lahne: Magdeburgs Zerstorung in der zeitgenossischen Pu- 
blizistik, str. 96. 

35 ) Schiller, 345. 

S8 ) Bauer: Tragom Hrvata u 30-godišnjem ratu, Hrvatsko kolo 
1939. 

III. 

GROF ISOLANO — NOVAČENJE HRVATSKIH ČETA 
I POLAZAK U RAT 

Među svim hrvatskim vojskovođama u tridesetgodišnjem ratu 
bez sumnje je najzanimljivija ličnost grofa Ivana Luđviga Hek- 
tora Isolana. O njemu je dosta teško naći točne podatke, ali je 
vrlo zanimljivo, što su o njemu mislili razni pisci i povjesničari, 
koji su se bavili njegovom osobom. 

Prema Kukuljeviću 1 ) potječe Isolanova porodica od plemena 
Lusignana, koja je na otoku Cipru i na Ievantinskoj obali zauzi¬ 
mala jedan od najvidnijih položaja. Iz Cipra došla je ta porodica 
u Italiju i nastanila se u gradu Bologni. Iz tog vremena potječe 
vjerojatno i njezino ime, jer su ih tamo zvali »onima, koji su 
došli s otoka«, dakle »Isolanima«. Za vlade pape Klementa VII. 
morali su se Isolani seliti iz Bologne, pa su našli utočišta u 
Gorici (1532). Otac Ivana Ljudevita Isolana, Ivan Marko barun 
Isolano, bio je isto tako carski oficir, kao što je uopće sva poro¬ 
dica imala izrazito vojničku tradiciju. Ivan Marko borio se u car¬ 
skoj vojsci protiv Turaka, tako da je bio kod opsade Kisega (1595.), 
a isto tako istakao se u vojni 1601. Godine 1602. zapovijedao je 
tvrđavom u Stolnom Biogradu (Szekesfehervar), pa ja 29. kolo¬ 
voza zbog turske premoći bio prisiljen tu tvrđavu predati Turcima, 
koji su ga nato kao zarobljenika odveli u Beograd. Iz tog zaroblje¬ 
ništva nije se više povratio, nego se misli, da je umro u Cari¬ 
gradu. 

Sin Ivana Marka, Ivan Ljudevit, stupio je također rano u 
carsku vojsku. O godini njegova rođenja vladaju neke nesugla¬ 
sice. Kukuljević smatra, da se rodio 1586., ali na nekim njegovim 
slikama, koje se mogu smatrati suvremenima, zabilježena je go¬ 
dina 1584. Svakako je sigurno, da je svoju vojničku karijeru za¬ 
počeo baš u Hrvatskoj, gdje je 1603. pao u tursko ropstvo. U tom 
ropstvu bijaše ipak bolje sreće nego njegov otac, jer se iz njega 
opet izbavio, te je u Sedmogradskoj nastavio vo je vati protiv Tu¬ 
raka. Budući da je u tim svim bojevima dosta osiromašio, zamo¬ 
lio je Požunski sabor, 1607. godine, da mu se kao kapetanu carske 


*) Kukuljević, 4. 


vojske, a k tome još ođvjetku zaslužne časničke porodice, podi¬ 
jeli neko imanje na hrvatskoj granici. U tu svrhu preporučio ga 
je i biskup lavantinski, inače njegov prijatelj, zagrebačkom biskupu 
Simunu Bratuliću. 2 ) Čini se, da mu je molbi udovoljeno, a usto 
je 1615., pred uskočki rat, dobio zapovjedništvo nad jednom satni¬ 
jom Hrvata, pa je odsada sve do svoje smrti zapovijedao uvijek 
nad hrvatskim vojnicima, tako da su ga kasnije prozvali »Croa- 
tarum omnium generalis«. 

Kad je buknuo t. zv. »uskočki rat« između Austrije i mle¬ 
tačke republike, sudjelovao je u njemu i Ivan Ljudevit Isolano. 
Nani s ) spominje u svojoj povijesti mletačke republike, da se 
Isolano naročito istakao u bitci na rijeci Soči, gdje je Mlečane 
sa svojim lakim konjanicima spriječio, da izgrade svoje utvr¬ 
de (fortezze). Zanimljivo je, da su se prilikom uskočkog rata 
upoznali također i kasniji ratni drugovi Isolano i grof Wal- 
lenstein (Walđstein — poslije »vojvoda friedlandski«), Walđ- 
stein je preuzeo zapovjedništvo nad tvrđavom Gradiškom 1617. 
god. i branio-je sa svojim češkim četama. Kasnija služba Iso¬ 
lanova u tridesetgodišnjem ratu i njegov odnos prema voj¬ 
skovođi Waldsteinu dade se vrlo lijepo razumjeti, ako se uoči 
njihovo poznanstvo još iz uskočkog rata. Kad je 1618. svršio 
uskočki rat mirom u Madridu, nije se Isolano sa svojim če¬ 
tama dugo zadržavao u Hrvatskoj, nego je odmah na poziv 
carev pohrlio u tridesetgodišnji rat, a kad je 1623. Waldstein 
započeo svoje veliko novačenje, priključio se odmah njegovoj 
vojsci. 1635. nagradio je car Ferdinand II. vjernu službu Iso- 
lanovu time, što mu je podijelio grofovsku čast i naslov, te 
mu darovao dva velika imanja u Češkoj i imanje Tribuswin- 
kel u Donjoj Austriji. 1640. umro je Ivan Ljudevit Isolano u 
Beču kao carski general. Iza njega ostale su još dvije kćeri i 
jedinac sin Ljudevit, koji je četiri godine prije smrti svog 
oca isto tako kao vojnik pao u Francuskoj. 


2 ) Kukuljević za potvrdu svojih tvrdnja citira djelo: Georgii 
Stoboei đe Palmaburgo Epistolae ad diversos. Viennae 1758. O 
Isolanu kaže pisac slijedeće: Isolanus capitaneus isthic non igno- 
bilis et probitate vitae et virtute militari tam est mihi carus, ut 
fortunas illius adaugeri cumularique percupiam. — Commendo 
igitur tibi, quanto possum studio, hominum et de finibus istis bene 
moritum, et de tuoque judicio praeclare sentientem. 

3 ) Nani: Historia della republica Veneta, Venezia 1663., 98. 

Kukuljević 4 ) je vidio nekoliko slika tog hrvatskog vojvode, pa 
stoga smatra, da je Isolano bio »jur za mlada ćelav, brade i brko- 
vah nije nikad nosio. Imao je veliku glavu i na licu bradavku, koja 
ga baš nije resila. Rado je pio, kartao se i dugove pravio, kao svi 
cesarski časnici onoga vremena i uprav zato malo je mario za svoj 
život bivši nemilosrdan i prema drugima...« Ostali autori, koji su 
se Isolanom bavili, ne slažu se sasvim s Kukuljevićem, ali ipak 
i Ballagi smatra, da je »Isolano bio čovjek, koji je sav svoj vijek 
igrao »va banque«. Schiller je na vrlo osebujan način shvatio lič- 
nost Isolanovu i vjerojatno je, da njegov prikaz nije nikako ispra¬ 
van u povijesnom smislu, a morao je nastati pod utjecajem Schil- 
lerova mišljenja o Hrvatima, koje on nikako nije poznavao. Ova¬ 
kav primjer nalazimo u drami »Piccolomini« (Čin IV., prizor 1.), 
kada Piccolomini čita Isolanu latinske riječi: 

»Ingratis servire nefas!« (XVI) 
a Isolano odgovara nato: 

»Das klingt wie ein latein’scher Spruch, 

Herr Bruder, wie heists auf deutsch?« (XVII) 

Međutim Isolano kao sin carskog generala sigurno nije bio tako 
nenaobražen, kako misli Schiller; dapače po njegovim pismima 
znademo, da je govorio talijanski, njemački i hrvatski. Osim toga 
Schiller pogrješno piše njegovo porodično ime »Isolani« (za njim 
su se poveli i drugi povjesničari, kao kod nas Kukuljević), jer se 
on do 1623. obično potpisuje »Isulano«, a odonda najčešće »Lodo- 
vico Isolano«. 5 ) 

Schillerovo slabo mišljenje o inteligenciji Isolanovoj posljedica 
je njegova općeg mišljenja o Hrvatima, koje na mnogim mjestima 
njegovih djela dolazi do izražaja, osobito u dramskoj trilogiji 
»Wallenstein«. 

Ne može se dakako danas naći nikakav razlog, koji bi tada 
nagnao velikog njemačkog pjesnika, da na ovako nepovoljan 
način izrazi svoje mišljenje o Hrvatima, osim potpunog nepo¬ 
znavanja tog naroda kao i protestantske tendencije svih nje¬ 
govih djela. Hrvati su Schilleru u njegovim pjesničkim pri¬ 
kazima služili samo kao maleni detalji u izgradnji pozadine, 
koja mu je služila za prikaz tragične ličnosti Wallensteinove. 

Među ostalim časnicima, koji su zapovijedali hrvatskim če¬ 
tama u tridesetgodišnjem ratu, ističu se osobito pukovnici i 
vlasnici pukovnija Nikola Forgač (Forgach), Nikola Zaradecki, 
Luka Hrastovački i još nekoliko drugih. Kukuljević je pro- 


4 ) Kukuljević, 6. 

5 ) Ballagi, 16. 


J našao, da su slike nekih od tih časnika sačuvane u Viđmanovu 

djelu »Comicum Gloriae« (Augsburg 1646., tako da se tu na¬ 
lazi slika Jurja Erdođyja, Ladislava Forgača, Marka Mirko- 
‘i vića, Ivana Paraminskog, Andrije Palfyja i Petra Raikovića. 

t Svakako je najpoznatija ona Isolanova slika, koju je načinio 

J Gašpar de Crayer, a u bakar ju je rezao Petar de Jode. Čini 

| s'e, da se još neka vrlo dobra slika (ulje) nalazi u zbirci grofa 

Rohana u Pragu. 

O ostalim časnicima, koji su u tridesetgodišnjem ratu vo¬ 
dili Hrvate, imade dosta malo podataka, a osobito nezgodno 
je to, što su neki vojnički odjeli bili sastavljeni od sasvim 
S raznih narodnosti, pa se neki od tih časnika u pravom smislu 

■ ne mogu nazvati vođama Hrvata. Svakako se u neku ruku 

• može nazvati »hrvatskim generalom« i slavni carski vojsko- 

vođa Johann von Werth, koji je zapovijedao konjanicima, pa 
je svoje lake odjele, a osobito predstraže, sastavljao većim 
dijelom od Hrvata. Slično ovako postupali su i neki drugi 
carski vojskovođe, kao na pr. grof Holck, Colaldo i još neki 
drugi. No u svim ovakvim slučajevima radilo se uvijek o 
višim zapovjednicima, dok se Hrvate po narodnosti moglo 

■ naći među nižim, a pogotovo među najnižim časnicima. Tu se 
susrećemo s ovakvim imenima: Blašković, Petrović, Konjski, 
Orehovački (Orehoci), Hrastovački, Mrnjavčić i t. d., ali su 

j mnogi od njih morali biti i Madžari, kao na pr. Foldvary, 

Palfy, Batthyany i t. d. 

Sva ta struktura hrvatskih četa i njenih zapovjednika od¬ 
govara tadanjoj šarolikosti u nacionalnom pogledu, koja se 
i upravo za čete austrijskog dvora može smatrati karakteristič- 

I nom. Reformacija, koja se početkom 17. stolj. počela smatrati 

i prvorazrednim političkim događajem, još je pojačala ono shva¬ 

ćanje, prema kojemu je vjerski momenat bio u prvome redu 
odlučan, a nacionalni je za njim daleko zaostajao. Religija je 
bila povod cijelom tom europskom sukobu, ali bilo bi pogrje¬ 
šno reći, da se sve, što se u tih trideset godina u Europi do¬ 
gađalo, zbivalo samo zbog religije. Privatni interesi i dina¬ 
stičke nesuglasice vrlo su brzo postali glavnim motivima su¬ 
koba, a vjersko stajalište služilo je samo kao maska. 

Prilike u svim prostranim zemljama austrijske krune bile 
su u ono vrijeme zrele za temeljite reforme. Dinastičke pre¬ 
pirke između Rudolfa i nadvojvode Mati je Habsburškog do- 

vele su dotle, da je zemlja bila na pragu revolucije, a izvana 
su se počeli pojavljivati opasni neprijatelji. Jedino politička 
moć španjolskog dvora, koja je svom snagom podržavala 
reakciju i bila principijelno protiv svake nove vjere ili nauke, 
bila je u to vrijeme na pomoć Austriji, te je dozvolila, da 
ovakvo stanje potraje. 

IV. 


PRVI DECENIJ RATA 

Kada je na carsko prijestolje stupio Ferdinand II., smatrao 
je, da mora obračunati s unutrašnjim vjerskim svađama i 
urediti prilike u svojoj državi, a to se dogodilo upravo u ono 
vrijeme, kad su mu Madžari savjetovali, da iskoristi miro¬ 
vanje Turaka i udari na njih. Turska je u ono vrijeme dosta 
slaba i počiva na lovorikama svojih ugarskih pobjeda. Nasto¬ 
janjem Ferdinanda II. oko unutrašnjeg uređenja vlastite dr¬ 
žave prenijelo se ratno područje s Ugarske i Hrvatske u Nje¬ 
mačku, a organizacija hrvatskih i ugarskih krajiških vojnika 
tražila je sama po sebi, da se oni upotrijebe i na tim bojištima. 
Austrijski dvor mogao je osim na svoje čete računati samo na 
španjolsku pomoć, a kako se u Krajini na najjeftiniji način 
mogla podići »insurekcija«, to je već 1619. godine hrvatski ban 
Nikola Frankopan dobio zapovijed, da od svakog »dima« (t. j. 
kuće, u kojoj je obitavala obitelj ili cijela zadruga) podigne 
po dva momka, a osim toga još 400 haramija u Krajini. 1 ) Ove 
čete su se kasnije priključile madžarskima od 6.500 momaka, 
pa su onda zajedno s njima u ljetu 1619. sudjelovale u vojni 
carskog genarala Boucqoia u Moravskoj. 2 ) 

Prema Kukuljeviću 3 ) ponovilo se isto slijedeće, 1620. go¬ 
dine, kada se u mjesecu kolovozu »odluči sabor hrvatski iz 
nova podići obćeniti ustanak (insurekciju) proti svim nepri¬ 
jateljima carskim, odredivši, da se od svakog dimnjaka ne 
jedan, nego dva pješaka staviti imadu (pixadarii pedites). U 
sikrajnjoj potrebi odluči plemstvo: da će svekoliko ustati na 
oružje, ustanovivši novčane globe za one velmože i plemiće, 

1 ) Kukuljević, 6. 

2 ) Ballagi, 31. 

3 ) Kukuljević, 7. 

koji se vojsci ne bi pridružiti htjeli. Načiniše dapače zakon, 
da svaki poveljani plemić (armalista), koj bi se ustezao poći 
u vojsku, imade odmah izgubiti svoju plemenštinu.« 4 ) Dio ove 
nove hrvatske vojske sjedinio se po svoj prilici s četama 
carskog generala Dampierrea, a drugi dio s četama grofa 
Isolana, koje su iz uskočkog rata valjda izravno pošle u tri- 
desetgodišnji rat. Koliko je Habsburzima bilo tada stalo do 
hrvatskih vojnika, vidi se već po tome, što su tada na hrvatski 
sabor došla tri carska povjerenika: Leonarđ, biskup od Lavanta 
(u Koruškoj), krajiški general Gottfried Stadler i Juraj Gal- 
ler s molbom, da hrvatski sabor odobri nove vojnike, kao i 
s uputom, da u tom pitanju usko surađuje sa staležima Ko¬ 
ruške, Štajerske i Kranjske. Te molbe ponovile su se još i 
kasnije. 27. listopada 1620. moli Ferdinand II. opet Hrvate, 
sakupljene na saboru u Šemovcu ,da mu pomognu u borbi 
protiv Bethlena. Hrvatima je taj zahtjev dobro došao, jer su 
se na taj način htjeli riješiti raznih njemačkih zapovjednika 
u Krajini, ponajviše njemačke narodnosti. Ovaj hrvatski'pro¬ 
svjed ostao je bez uspjeha, jer štajerski staleži nisu takovo 
što dopustili. 6 ) 

Krajiške čete bile su u ono vrijeme upravo u pokretu pre¬ 
ma štajerskoj granici i nišu se smjesta mogle upotrijebiti u 
Madžarskoj, pa su Hrvati caru htjeli pomoći s jednitn slabim 
odjelom iz provincijalne Hrvatske, ali o tome pokušaju nam 
dalje nije više ništa poznato. Isto tako nije nam dosada uspjelo 
mnogo saznati o vojevanju hrvatskih četa u sastavu vojske 
Boucqoia i Dampierrea, koja je zapravo započela akciju beč¬ 
koga dvora protiv nepokornog češkog protestantskog plem¬ 
stva, Carski generali našli su doduše put u Prag težim nego 
što su ga očekivali, a to poglavito zbog toga, što je češkim 
protestantima došla pomoć u osobi grofa Petra Ernesta Mans- 
felda. Taj vojskovođa, koji je svojom odlučnošću i smjelošću 
katoličkoj stranci zadao dosta jada, pojavio se sada u Češkoj 
i smjesta zauzeo carski tvrdi grad Plzenj, koji mu je zatim 
služio kao čvrsta točka i Uporište, s kog je mogao dalje na¬ 
predovati. Manšfelda su u njegovu pothvatu pomagali svi 
članovi protestantskog saveza »Unije«, a čini se, da je u tom 

4 ) Kukuljević, 7. 

5 ) Spisi u Arhivu K u. K. Kriegsministerium-a u Beču (Vin- 
đica, 1620.). 

svom pohodu raspolagao s 4.000 vojnika. Budući da je car na 
ovakav način izgubio grad Plzenj, ostalo je u samoj Češkoj 
vrlo malo tvrdih gradova, koji su mu ostali vjerni (Budje- 
jovice i Krumlov), a inače se cijela zemlja otvoreno protivila 
carskim četama. Osim toga čini se, da Boucquoi i Dampierre 
nisu uživali kod pučanstva nikakve simpatije zbog toga, što su 
njihovi vojnici bili slabo disciplinirani, pa su svuda, kud su 
prolazili, robili i plijenili stanovništvo. Spominje se, da su se 
tom prilikom osobito isticali Madžari i Valoni, a Hrvati se iz¬ 
ričito nigdje ne spominju, iako možemo smatrati, da se oni u 
suvremenim izvještajima često skrivaju pod imenom Madžara, 

Jedino mjesto, gdje se prigodom Boucqoiove vojne u južnoj 
Češkoj spominju Hrvati, bitka je kod Zablatha (1619.), u kojoj 
je Boucqoi ametom porazio Manšfelda, i to upravo s pomoću 
svojih hrvatskih konjanika. 6 ) Ti isti Hrvati opustošili su zatim 
u toku daljnje vojne Ružomberg (1619.). Uspjesi protiv Mans- 
felda nisu ipak sami po sebi za carske vojskovođe đostajaii, 
jer im je u isti mah pozadinu smetao Gabor Bethlen. Ovaj 
sedmogradski knez, ogorčeni protivnik bečkog dvora, ugrozio 
je za neko vrijeme samu prijestolnicu, tako da je car bio pri¬ 
siljen da privremeno obustavi sve operacije u Češkoj te da 
Boucqoia pozove natrag, da sa svojim četama obrani Beč. Ovaj 
strah pokazao se kasnije ipak neopravdanim, jer se Bethlen 
iznenada vratio u Sedmogradsku, budući da je tamo imao ne¬ 
kih neprilika. 

Poslije toga nenadanog obrata nastojao je Beč sada mnogo 
energičnije oko toga, da vojnu u Češkaj privede kraju, Bouc- 
quoiove čete sakupile su se u Donjoj Austriji, gdje su se zdru¬ 
žile s bavarskom vojskom Maksimilijana Bavarskog, glavnog 
predstavnika katoličke »Lige«. Ova sjedinjena carsko-bavarska 
vojska brojila je oko 50.000 momaka, pa je bez većeg napora 
mogla napredovati u Češkoj. Češko pješaštvo povlačilo se 
svuda pred tom silom, a k tome je još nesloga među njego¬ 
vim zapovjednicima učinila, da je taj uzmak bio definitivan. 
U to vrijeme vladao je u Pragu već »zimski kralj« Fridrik 
Falački, čiji neodlučan i mekan karakter nije bio pogodan, 
da u ovako opasnom času stvori potrebne odluke. Fridrik je 
mogao u najboljem slučaju da carsko-bavarskim četama su- 

6 ) Ballagi, 6. 

protstavi oko 30.000 vojnika. Neprijateljsko držanje kneza iz¬ 
bornika od Saske lišilo ga je svake pomoći, koju je sa sjevera 
(Slezije) mogao očekivati, a osim, toga mu u slučaju neuspjeha 
ni s te strane nije ostao nikakav prolaz. Od svih protestant¬ 
skih knezova jedino mu je knez anhaltski doveo 8.000 vojnika, 
a Bethlen mu je poslao u pomoć 12.000 Madžara, koji su bili 
vrlo sumnjive vrijednosti, kao što se kasnije pokazalo u bitci 
na Bijeloj gori. Budući da se Bethlen inače nikako nije poka¬ 
zao na pomoći, nije Fridriku ostalo drugo, nego da se u prvom 
redu uzda u svoje Čehe, ali ni kod njih nije bilo dobre volje 
ni jednodušnosti. Češki velikaši smatrali su se zapostavljenima 
prema njemačkim generalima, a Mansfeld je ostao hotimice po 
strani, jer nije htio služiti pod knezom anhaltskim ili Fri- 
drikovim generalom knezom Hohenlohe. Vojnici su bili osim 
toga slabo opremljeni i gladni, prema tome i nezadovoljni i 
nepouzdani. 

Ovakav je bio položaj u Češkoj, kad se cijela oružana moć 
Bavarske i carskih četa podigla protiv njena plemstva. Friđrik 
Falački se, kažu, toliko malo brinuo za svoje čete, da kad je 
došlo do odlučnog sukoba u bitci na Bijeloj gori (8. stude¬ 
nog 1620.) uopće nije znao za to, nego je upravo ručao u svom 
dvoru u Pragu. Knez anhaltski uspio je doduše, da na početku 
bitke postigne neke male prednosti sa svojom konjicom, ali 
sve to postalo je skoro vrlo malo vrijedno, jer je premoć ba- 
varsko-carskih četa bila sve očitija. Bethlenovi vojnici bili su 
naročito slabi, pa su se odmah kod prvog okršaja dali u bijeg. 
Češka pješadija slijedila je doskora njihov primjer, pa se ko¬ 
načno ni njemačko-falačke čete Fridrikove nisu više mogle 
održati, tako da je katastrofa postala potpunom. Deset topova, 
koji su sačinjavali cijelo Fridrikovo topništvo, pali su nepri¬ 
jatelju u ruke, a 4.000 Fridrikovih vojnika, najviše Čeha, pre¬ 
krile je bojno polje što mrtvo a što ranjeno. Carsko-bavarska 
vojska izgubila je u toj istoj bitci tek nekoliko stotina mo¬ 
maka, a njen uspjeh bio je još veći poradi toga, što je cijela 
pobjeda bila izvojevana u vremenu od nekoliko sati. 7 ) 

Fridrik se konačno morao trgnuti iz svoje letargije, ali je 
već tada za sve bilo prekasno. S praških "zidina, na koje se 
uspeo, ukazala mu se strašna slika rasula njegove vojske. 

7 ) SchiUer 247. 


Budući da mu je bilo stalo, da u tom, po njega vrlo nepo¬ 
voljnom položaju, poduzme bilo kakve mjere, zamolio je 
Maksimilijana Bavarskoga za primirje od 24 sata. Ali Maksi- 
milijan mu ga je dao samo na 8 sati. Fridrik je to kratko 
vrijeme upotrijebio za to, da zajedno sa začetnikom pobune 
češkog plemstva, grofom Tumskim, pobjegne iz Praga u Mo¬ 
ravsku, a zatim u Breslau. 8 ) Ovaj bijeg morao se izvršiti u 
tako kratko vrijeme, da je Fridrik u Pragu ostavio ne samo 
svoj tajni arhiv, nego čak i svoju krunu. Već Schiller 9 ) spo¬ 
minje, da je tom prilikom Fridrik izgovorio poznate riječi: 
»Sada bar znadem, tko sam. Imade krjeposti, kojima nas samo 
nesreća može naučiti, pa tako mi knezovi samo u nepovolj¬ 
nim prilikama zapravo saznajemo, što značimo i koga pred¬ 
stavljamo!« 

Zapravo, ako se uzmu sve činjenice u obzir, nije tada bilo 
razloga toliko brzoj i sudbonosnoj odluci češkog kralja Fri- 
drika Falačkog. Prag bi se možda još dao spasiti, ili bar odr¬ 
žati, jer je Mansfeld sa svojim svježim četama stajao kod 
Plzenja, te bi bio svakako u stanju, da carskim' i bavarskim 
četama zada dosta neprilika, a dotle je i Gabor Bethlen mogao 
još stići na bojište, te bitku odlučiti u svoju korist. No ovako, 
kad je malodušnost Fridrikova sve prerano napustila, nije se 
više dalo ništa učiniti, i Prag se na milost i nemilost morao 
predati caru i katoličkoj Ligi, a to je ujedno značilo kraj sa¬ 
mostalnosti češke države. Bitka na Bijeloj gori postala je tako 
odsudnom, a i inače znači ona prvi veliki sukob u triđesetgo- 
dišnjem ratu, kojim je odlučena sudbina cijele jedne zemlje. 
Češki staleži morali su se bezuvjetno pokoriti, a za njima sli¬ 
jedili su moravski i šleski velikaši. Carska je pravda na vrlo 
okrutan način kaznila sve buntovnike, od kojih je velik broj 
svršio svoje živote na stratištima usred Praga. 

Jedno od najvažnijih pitanja, koje je nastalo u toku našeg 
istraživanja oko sudjelovanja Hrvata u triđesetgođišnjem ratu, 
glasi: Da li su hrvatske čete sudjelovale u bitci na Bijeloj 
gori 1620. godine? Kukuljević 10 ), koji se prvi tim pitanjem ba¬ 
vio, veli o tome slijedeće: 

8) Grof Turnski zajedno sa svojim prijateljima krenuo je u 
Seđmogradsku. 

9 ) Schiller, 247. 

10 ) Kukuljević: Borba Hrvatah u tridesetoljetnom ratu, str. 7. 

»Dali u bitki bjelogorslkoj vojevaše i Hrvati, to se nezna 
niti se igdje spominju ovi kao svjedoci grozovitih činah, što 
ih počiniše cesarevci u nesretnom Pragu, pljeneći crkve, kuće 
i dvorove, paleći i uništavajući češke knjige i knjižnice, ubi-, 
jajući groznom smrću najplemenitije sinove češke ...« 

Prema mojim istraživanjima čini se ipak, da Kukuljević 
nije imao pravo, makar da svojoj primjedbi, koju smo gore 
citirali, dodaje slijedeću bilješku: »Suvremeni pisci spominju 
samo Bavarce, pod Maximilianom vojvodom i Tillijem, Val- 
lone pod Boucquoi-om, Talijane i napokon Poljake, koje saski 
vojvoda u pomoć posla.« Istina je doduše, da se po suvreme¬ 
nim izvještajima, kao i po THEATRUM-u EUROPAEUM-u, 
ne može steći uvjerenje, da su tu i Hrvati bili, ali nas ipak 
na obratno mišljenje upućuje Meriasnov bakrorez, u kome je 
prikazana postava carske i bavarske vojske prije bitke na Bi¬ 
jeloj gori. Ovaj bakrorez izašao je uz izdanje THEATRUM-a 
EUROPAEUM-a u Frankfurtu na Majni 1635. god. Po prilo¬ 
ženom faksimilu vidi se, da su konjičku pređstražu Maksimi- 
lijanovu sačinjavale slijedeće čete: »3.000 Cossacken, 1.000 Ita- 
lienische reuter, 1.000 Croaten und Vngaren i 3.000 Vn- 
garische reuter«. (XVIII) Ova slika nije samo važna po tome, 
što spominje hrvatske konjanike, nego pogotovu, jer ih strogo-, 
dijeli od posebne skupine »madžarskih konjanika«, koji su se 
valjda razlikovali od one druge »hrvatsko-madžarske« sku¬ 
pine. Budući da su Merianovi prikazi inače dosta točni, a 
s druge strane nam je poznato, da su Hrvati bili u Boucquoi- 
ovoj vojsci, te ne znamo, gdje bi u to vrijeme inače mogli bo¬ 
raviti, to smatram, da su ipak neke hrvatske čete sudjelovale 
i u bitci na Bijeloj gori. 

Car Ferdinand II. mogao se sada privremeno zadovoljiti 
svojom pobjedom u Češkoj, ali budući da je u vjerskom po¬ 
gledu htio u svojoj državi raščistiti sva pitanja, nastao je iz 
lokalnog češkog zapletaja doskora sukob između neprijatelj¬ 
skih tabora u njemačkom carstvu, a konačno i opći europski 
rat. Katolička Liga i protestantska Unija, dva moćna saveza, 
bila su spremna da zavoj šte jedan na drugoga, oba podržavana 
od jakih i bogatih knezova, koji su u tu raspru unijeli štošta 
Od svojih dinastičkih računa i međusobnih razmirica. Nesretni 
Fridrik Falački, nesuđeni kralj Češke, Moravske i Šlezije, 
smatrao je prema tome, da mu je Unija na svaki način dužna. 

pomoći, a u skrajnjem slučaju računao je i na pomoć izvana, 
jer je po svojoj ženi bio u najtjesnijim rodbinskim vezama 
s engleskim kraljem. Protestantska stranka u Njemačkoj uz¬ 
dala se osim toga u Kristijana IV., kralja danskog, i Gustava 
Adolfa, kralja švedskog, koji je upravo tada kao mladić stupio 
na prijestolje. Katolička stranka imala je opet jake pobornike 
u samoj državi, kao što je na pr. bio Maksimilijan Bavarski 
i knezovi izbornici na Rajni, zatim se mogla pouzdati u pomoć 
Ugarske i Hrvatske, a u slučaju potrebe moglo se računati i 
sa španjolskom vojskom zbog dinastičke povezanosti između 
Austrije i Španjolske. Ne smije se zaboraviti, da je tada 
Holandija bila španjolska, pa je s te strane španjolska vojska 
uvijek mogla pomoći carevce, osobito ako bi se borba prenijela 
na Rajnu. 

Od svih njemačkih knezova i njihovih vojskovođa, koji su 
se smatrali pristašama Unije, jedini je Mansfeld imao toliko 
smjelosti, da se u gradu Plznju suprotstavi cijeloj carskoj 
vojsci, kada je ona nastojala da Češku očisti od protestanata. 
Dakako, da je to bila stvar njegove lične hrabrosti, jer od 
Fridrika Falačkog sigurno nije više mogao očekivati nika¬ 
kve pomoći, a bilo je i veliko pitanje, da li će Unija biti 
skoro pripravna da mu pomogne. Kada je Mansfeld nastojao 
da tu pomoć što prije dobije, pa je u tu svrhu došao na sa¬ 
stanak Unije u grad Heilbronn, dočuo je kratko iza toga, da 
su njegove čete, budući da već davno nisu dobile svoju plaću, 
prodale grad Plzenj carevcima i tako same dokrajčile sve 
daljnje pregovore o tome pitanju. Mansfelda taj udarac nije 
pogodio onoliko, kako bi se moglo očekivati, nego mu je sada 
glavna misao bila da se domogne domovine Fridrikove, Fa- 
lačke, te da tamo stvori novu vojsku, koja će njegovom biv¬ 
šem gospodaru obraniti taj kraj od katoličke, carske stranke. 
I zaista, starom pustolovu, Emestu grofu Mansfeldu, uspjelo 
je za kratko vrijeme stvoriti oružanu silu od nekih 20.000 
momaka u Gornjoj Falačkoj, koja se uglavnom sastojala iz 
otpuštenih vojnika Unije. Među katoličkim knezovima, osobito 
onima duhovnog staleža, u onome kraju Njemačke zavladao 
je užas, jer je bilo poznato, da se Mansfeld svuda snabdijevao 
na licu mjesta, a nije bilo jasno, na koju će stranu njegova 
gladna vojska poći. Ove bojazni riješio je te knezove bavar¬ 
ski genarl Tilly, kojega je car Ferdinand imenovao izvršite- 

ljem svoje odluke o tome, da se Fridrik Falački stavi izvan 
zakona (Reichsacht). Tilly je odmah iz Češke pošao prema 
Falačkoj, a u sastavu njegove vojske bili su, kako se pouzdano 
znade, i Hrvati, i to Isolano sa svojim vojnicima. Dio hrvat¬ 
skih četa svakako je ostao u Češkoj, jer vidimo, da se gotovo 
istodobno s njihovim drugovima na Rajni bore Hrvati i pro¬ 
tiv Bethlena u Ugarskoj. 

Kada je Tilly prodro u Gornju Falačku, izbjegao je Mans- 
feld sukobu na vrlo spretan način, te se najednom pojavio u 
Donjoj Falačkoj, gdje je tamošnjim katoličkim biskupijama 
zadao mnogo jada. Međutim dalje niz Rajnu bio je Mansfeldu 
najednom zapriječen put, jer je španjolski vojskovođa Spi- 
nola, dolazeći iz Nizozemske, redom zaposjedao važne gra¬ 
dove na Rajni. Kada je španjolski general Corduba krenuo 
protiv Mansfelda u Donju Falačku, skrenuo je ovaj u Elsas, 
da tamo svojim četama pruži opskrbu i odmor. Čim su se 
Španjolci opet povukli, pokazao se Mansfeld sa svježim če¬ 
tama opet na Rajni. Na taj način podržavao je izvrstan voj¬ 
nički talenat Mansfeldov Fridrikovu, a po njoj i protestantsku 
stvar u tim krajevima, pa dok se on s tolikim uspjehom bo¬ 
rio, nije bilo za Fridrika još sve izgubljeno. 

Dok se na Rajni ovako s izmjeničnom srećom borilo, bilo 
je i na istoku teških okršaja. Gabor Bethlen, taj nepomirljivi 
protivnik Habsburgovaca, postao je najednom aktivniji. Brzim 
marševima uspjelo mu je čak doći do Požuna, te tamo uprili¬ 
čiti neku krunidbenu ceremoniju, tako da je i Beč bio teško 
ugrožen. Carski general Dampierre, koji je sa svojim četama 
(u kojima je bilo i nešto Hrvata) priječio Bethlena, da pođe 
prema prijestolnici, platio je taj svoj naum glavom, tako da je 
iz Češke brzo morao doći Bouquoi, čija se vojska tamo nala¬ 
zila još od bitke na Bijeloj gori. S Bouquoiom došle su u 
Ugarsku još preostale hrvatske čete, tako da su se osim Iso- 
lanovih odjela sada svi hrvatski vojnici borili protiv Bethlena. 

Protiv Bethlena borili su se ovog puta i neki od čeških 
zavjerenika, a među njima i stari grof Tumski, pa je njegov 
prodor ispočetka imao dosta uspjeha. Mnogi povjesničari, a i 
Schiller, 11 ) smatraju, da su tada njemački protestanti proma¬ 
šili zgodnu priliku, da sami sa svoje strane napadnu cara, pa 
bi on u tom slučaju došao u vrlo nezgodan položaj, i rat bi 

u ) Schiller, 258. 


skoro bio odlučen. Ovako je carevcima uspjelo da ipak uz 
teške žrtve potuku Bethlena, ali je kod toga životom stradao 
i Bouquoi prigodom opsade tvrđave Novigrad (Neuhausel), pa 
su tako dvije najmarkantnije vojničke figure na carskoj strani 
u početku tridesetgodišnjeg rata nestale iste 1621. godine. 

Razumljivo je, da su svi ti pokreti hrvatskih četa u stra¬ 
nome svijetu morali zabaviti i hrvatski sabor i hrvatske ve¬ 
likaše, jer je bilo potrebno, da se stvore zaključci radi nji¬ 
hove opreme, nadopune i t. d. Hrvatski je sabor 1622. u Za¬ 
grebu zaključio, da se radi velikih vojnih potreba (prema 
Turcima i u tridesetgodišnjem ratu) pozovu svi plemići, a u 
prvom redu duhovni i svjetovni velikaši, da svoje sile stave 
u službu carske vojske. Ban grof Juraj Zrinski zalagao se na¬ 
ročito za to, da Hrvatska podigne što veću vojsku, koja će 
braniti cara. 12 ) Osim toga bi zaključeno, da se od svakoga 
»dima« imade uzeti po jedan pješak, a od četiri »dima« po 
jedan konjanik, kojega će plemići biti dužni opremiti. Sve se 
te pripreme nisu ticale Krajine, gdje je vojno vodstvo podu¬ 
zelo posebne mjere. 

U godini 1622. prenijelo se težište borbe opet na Njemačku, 
gdje su se Isolanovi Hrvati nekoliko puta istakli. U Falačkoj 
je naime Mansfeld i nadalje nastojao, da Fridriku pribavi opet 
svu vlast u njegovim zemljama. Osim toga pojavilo se sada 
još nekoliko knezova bivše Unije, koji su bili spremni, da se 
bore za restauraciju Fridrikovu. Najvažniji od njih bio je 
markgrof Georg Fridrik Badenski, kome je uspjelo na nepri- % 
mjetan način skupiti dosta jake vojničke kontingente, da ih 
konačno sjedini s Mansfeldom. Bojna sreća se ovako okrenula 
od Tillyja, te je on brže bolje morao tražiti pomoć od Španjo¬ 
laca, koja mu je zaista na vrijeme stigla. Cijela njemačka jav¬ 
nost čekala je sada odsudnu bitku, ali do nje nije odmah 
došlo, jer se Mansfeld iz nerazumljivih razloga opet odvojio 
od markgrof a badenskog, pa je Tilly smatrao zgodnim, da na¬ 
padne samog markgrofa badenskog. 

Na taj način došlo je do bitke kod Wimpfena, u kojoj su 
po mnogim svjedočanstvima sudjelovali i Hrvati. 13 ) Bit će da 

12 ) Kukuljević, 8. 

13 ) Kukuljević, 8 — Šumarski (Hronologija priključenija istori- 
česki na Jugu Evropeiskom um smotrenju na Slavene), koga citira 
Kukuljević, kaže ovo:« 1622. 8-og Apr. pod generalom grof Tilly 

se ta uloga Hrvata sastojala u onim brzim pokretima, po ko¬ 
jima su oni uopće u Europi bili znameniti, tako da su oni si¬ 
gurno sudjelovali kod prvih dodira s neprijateljem, a zatim i 
u toku bitke, kad je neprijatelja trebalo naglo uznemirivati. 
Markgrof badenski bio je u bitci kod Wipfena osjetljivo po¬ 
ražen, pa se tako pokazalo, da je svoj položaj vladajućeg 
kneza u njemačkom Reichu stavio na kocku za volju propalog 
kralja Fridrika i avanturiste Mansfelda, 

Međutim dogodila s'e čudnovata stvar, da markgrof ba¬ 
denski nije ostao jedini, koji se zalagao za sudbinu Fridri- 
kovu. Doskora se naime pojavio Kristijan od Braunschvveiga, 
administrator biskupije u Halberstadtu, koji je od Mansfelda 
naučio način, kako se može bez novčanih sredstava sakupiti 
veća vojska. Njegovo geslo bilo je: »Prijatelj Boga, a nepri¬ 
jatelj popova!« (Gottes Freund und der Pfaffen Feind), ali 
time ni kod protestanata nije stekao prijatelja, tako da je 
Tilly uspio, da ga kod prijelaza Majne nedaleko grada 
Hochst (ispod Frankfurta) odlučno pobijedi, te njegove čete 
na sve strane rasprši. Time je i posljednji neprijatelj carske 
stranke bio uništen. Ono, što je još ostalo od Kristijanovih 
četa, složilo se s Mansfelđom, koji je, sada već preslab, da se 
takmi s Tillyjem, umakao opet u Elsas. Friđrik je kao pro¬ 
sjak išao svuda sa svojom razbijenom vojskom, ali su među¬ 
tim njegovi prijatelji nastojali, da ga izmire s carem, na što 
je Ferdinand naoko i pristao, pa se Fridrik konačno odvojio 
od svojih vojskovođa i u Holandiji čekao, šta će iz tih pre¬ 
govora biti. Mansfeld i Kristijan borili su se još neko vri¬ 
jeme protiv Španjolaca (bitka kod Fleurusa), a zatim su se 
oba povukla prema sjeveru, da svojim četama dadu zaslu¬ 
ženi odmor. 

U Tillyjevim borbama protiv tih raznih neprijatelja, ko¬ 
jima su se često znali pridružiti i manji vladari i slobodni 
gradovi, istakli su se na mnogo mjesta Hrvati. Po THEA- 
TRUM-u EUROPAEUM-u nalazimo Hrvate u naročito važnoj 
ulozi kod opsade kalvinskog grada Heidelberga, koji je bio 
vlasništvo markgrofa badenskog. Grad je branio holandijski 
general Van der Merven vrlo spretno i hrabro, tako da carske 

kod varoši Vimpfen bili su Horvati pervi koji su neprijateljske 
Svede(?) rušili i njihovom generalu markgrof u Fridriku mnogo 
straha zadali«. 


čete usprkos opetovanih juriša nisu mogle ništa učiniti. Tada 
su, kažu, Hrvati na svojim konjima preplivali rijeku Neckar, 
te na taj način prvi provalili najprije u predgrađe, a onda i u 
sam Heidelberg. U samom gradu nastavila se borba, te je 
potrajala više sati, dok su Hrvati slomili otpor posade tako 
da je mogla unići i ostala carska vojska. 14 ) Njemački pisci, 
koji su skloni protestantskoj stranci, govore opet i na ovom 
mjestu o raznim divljaštvima Hrvata. Zanimljiva je Meria- 
nova slika uz THEATRUM EUROPAEUM, gdje se vrlo jasno 
mogu razaznavati Hrvati, kako na svojim konjima prelaze 
Neckar, i važnost, koju je ova operacija imala s obzirom na 
opsadu grada. Po Kukuljeviću su Hrvati sudjelovali još kod 
opsade tvrđava Mannheim i Frankental. 

Pregovori između cara i Friđrikovih prijatelja, osobito 
njegova tasta, engleskog kralja Jakova I., tekli su međutim 
dalje, ali se sve više pokazalo, da Ferdinand nije voljan Fri¬ 
driku povratiti Falačku, što je po ustavu značilo, da Fridrik 
ne može biti više ni izborni knez (Kurfiirst). Sve se konačno 
svršilo tako, da je car Ferdinand Falačku i ostale Fridrikove 
žemlje predao Maksimilijanu Bavarskom, a time i na njega 
prenio čast izbornog kneza falačkog. Ova je odluka bila kod 
svih njemačkih protestantskih staleža i knezova vrlo loše 
primljena, a ujedno je uznemirila i one europske vladare, koji 
su imali bilo kakvog razloga, da se zanimaju za njemačke 
prilike. Budući da Tillyjeva vojska sada na daleko i široko 
nije vidjela neprijatelja, pobojali su se protestantski staleži 
Donje Saksonske, da bi Tilly moguće krenuo i na njih, pa su 
se počeli brzo naoružavati. Kod toga je sudjelovao i Kristijan 
IV., danski kralj, koji je kao knez hollsteinski imao neposre¬ 
dnog učešća u dogovorima donjosaksonskog plemstva. Kao 
branitelj protestantskih staleža u sjevernoj Njemačkoj siha- 
trao'se i švedski kralj Gustav Adolf, no budući da je bilo 
suparništva između ova dva skandinavska vladara, to je samo 
jedan od njih mogao preuzeti tu ulogu. U pregovorima s; en¬ 
gleskim dvorom, koji se tek sada odlučio da aktivno pomogne 
Fridriku, uspjelo je danskom kralju da pretekne svog glaso- 
V1 tijeg Švedskog druga, te da uglavi savez protiv cara i ka¬ 
toličke Lige. Budući da se Engleska tada nalazila u uskom 
savezu s Francuskom (poradi ženidbe princa walleskog s Hen- 

l4 ) Keym: Gesehiehtc des dreissigjahrigen Krieges I, 85. 


44 


45 



riettom Francuskom), a osim toga s Holandijom, Danskom i 
nekim državama Italije, složili su se svi u tome, da u Špa- 
niji traže neke revizije, a u Njemačkoj restauraciju Fridrika. 

U tom času našao se bečki dvor donekle u nevolji. Njegovo 
oružje bilo je doduše sve dosada pobjedonosno, no radilo se 
samo o domaćim ratovima s raznim nepokornim knezovima, 
a sada se protiv njega spremala međunarodna akcija. Osim 
toga je Ferdinand poslije pogibije svojih vojskovođa Boucquoia 
i Dampierrea mogao računati samo s bojnom silom Lige, a 
ova je opet potpuno ovisila o Maksimilijanu Bavarskom i nje¬ 
govom vojskovodji Tillyju. Ferdinand I. mogao je doduše oče¬ 
kivati, da će ga Liga potpomagati, no samo u granicama Nje¬ 
mačke i njenih interesa, a čim bi se rat proširio, trebalo je 
imati vlastitu vojsku, u koju bi se car mogao pouzdati. 

Bečki je dvor smatrao, da mu je potrebno pronaći ličnost, 
koja bi bila u stanju da stvori bez većih troškova veliku vojnu 
silu, te da s njome preuzme zaštitu carskih interesa. Dvor je 
mislio tu ličnost naći u grofu Walđsteinu (Wallensteinu), isku¬ 
šanom ratniku i najbogatijem velikašu Češke. Zanimljiv ka¬ 
rakter Wallensteinov bio je već bezbroj puta predmetom pje¬ 
sničkih i dramatskih prikaza, budući da se gotovo nigdje nije 
toliko, koliko u njemu očitovala slava i tragika jedne neoče¬ 
kivane karijere. Wallenstein se istakao već kao mladi časnik 
u uskočkome ratu (vidi st. 31.), a u bitci na Bijeloj gori bio 
je već pukovnikom. Protiv Bethlena borio se Wallenstein kao 
generalmajor odmah poslije češke vojne, i njegova vjernost i 
privrženost caru nije tada nikako predstavljala pitanje. 

Čim je Wallenstein dobio nalog, da novači carsku vojsku, 
učinio je to s takvom spremom, da je zaista svakoga morao za¬ 
diviti. Njegova ratna slava bila je poznata nadaleko i široko, 
i mnogi od njegovih starih ratnih drugova bili su sretni, da 
pod njegovim zapovjedništvom mogu opet pohrliti u boj. 
Među tim starim drugovima nalazio se sa svojim odjelima i 
Isolano, koji se s Wallensteinom poznavao još iz uskočkog 
rata. Walenstein se obavezao, da će skupiti do 50.000 mo¬ 
maka, ali je svatko u Beču mislio, da je to u tadanjim pri¬ 
likama nemoguće. Uza sve to je Wallensteinu uspjelo, da s 
20.000 o svom trošku opremljenih vojnika krene iz Češke, a 
kad je stigao na njemačku granicu, već se taj broj povećao na 
30.000. Wallenstein je usto imao privilegij da svoje časnike 


sve do pukovnika sam imenuje, pa se moglo smatrati, da je 
ta vojska uz svoju brojčanu jakost bila također i pouzdana. 

Sada se dakle prvi puta (1623.) dogodilo, da se u Njemačkoj 
pojavila velika carska vojska, i protestantski knezovi su po¬ 
radi toga zapali u teške brige. Wallensteinu je bilo naloženo, 
da svoje čete sjedini s Tillyjevim, pa da onda zajedno krenu 
protiv Kristijana IV. na sjever Njemačke. Cijela ta osnova 
ispala je ipak drugačije, nego što su je u Beču zamišljali. 
Wallensteina je smetala ratna slava Tillyjeva, da se složi s 
njime, pa je operirao sasvim nezavisno od njega, tako da je 
brzo prošao prema sjeveru i kod Dessaua izbio na Labu. 

Za danskog kralja Kristijana IV. značila je Wallensteinova 
vojska veliku opasnost, jer se mogao preko noći naći između 
Ligine i carske vojske, dakle između dva neprijatelja, kojima 
nije po vlastitim snagama bio dorastao. Stoga je Kristijan 
tada svom silom stao potpomagati grofa Mansfelda, a taj mu 
se odužio time, što je sasvim sam zadržavao ogromnu silu 
Wallensteinove vojske na obalama Labe. Kada mu je to na 
neko vrijeme uspjelo, mislio je, da može poduzeti naročito 
smjeli manevar. Stoga je krenuo ususret neprijatelju i ušan- 
čio se nasuprot njemu na mostobranu dessauskog mosta. No 
čini se, da je tu ipak previše precijenio svoje snage. Wallen- 
stein je Mansfelda napao s čitavom svojom premoćnom sna¬ 
gom, te ga natjerao u bijeg, nanijevši mu teške gubitke. Ova 
bitka kod dessauskog mostobrana, koja je kao odlučan sukob 
unišla u povijest tridesetgodišnjeg rata, stajala je Mansfelda, 
kažu, 3.000 vojnika, a osim toga mu je toliko raspršila voj¬ 
sku, da je kasnije gotovo nigdje više nije mogao sakupiti. 
Mnogi suvremeni dokumenti, a po njima i neki njemački po¬ 
vjesničari, 16 ) pa i naš Kukuljević, 16 ) govore o tome, kako su 
se Hrvati u ovoj bitci naročito istakli, ali ni jedan ne kaže, 
u čemu se to isticanje zapravo sastojalo. Prema onome, što 
nam je poznato o borbenoj tehnici Hrvata, možemo kazati, da 
se vjerojatno radilo o iznenadnim jurišima na neprijateljsku 
glavninu, kao i na smetanje neprijateljskih komunikacija i o 
borbi pređstraža. Čini se, da su nešto o tome znali i stari neki 
povjesničari , koje citira Kukuljević, tako na pr. Šumarski. 17 ) 

1S ) Keym I, 150. 

*•) Kukuljević, 9. 

17 ) Šumarski: Hronologija priključenija istoričeski na Jugu 
Evropeiskom ot c. k. majora Stanislava ot Šumarski. 

Spominjući, kako je 5. travnja 1626. Wallenstein razbio lute¬ 
ransku vojsku pod generalom Mansfelđom kod Desave, šu¬ 
marski veli, da su među prvima bili mnogi Hrvati. 

Posve je sigurno, da su u bitci kod desauskog mostobrana 
morali sudjelovati svi oni hrvatski vojnički odjeli, koje su 
doonda bili unovačili Wallensteinovi komesari. 

Međutim, čini se, da je u svim tim sukobima vrijednost 
lakoj konjici sve više rasla, tako da je njen broj skoro postao 
premalen. Wallenstein je svuda tražio priliku, da svoju ko¬ 
njicu upotpuni, pa je opet nastojao da za nju dobije što veći 
broj Hrvata. To mu nije moglo odmah uspjeti, jer je Hrvatska 
dugotrajnim borbama s Turcima bila prilično izmorena, ali se 
dvorskim naredbama željelo ispraviti ono, što se inače ne bi 
dalo. Zgodna ličnost za novačenje hrvatskih konjanika bio je 
general Isolano, pa ga je Wallenstein u svakom takovom slu¬ 
čaju upotrebljavao. 

27. lipnja 1625. učinio je Wallenstein grofa Isolana zapo¬ 
vijedaj učim pukovnikom nad 600 Hrvata, a ujedno ga je ovla¬ 
stio, da unovači još nekoliko stotina hrvatskih konjanika. 
{Patent auf etlich 100 Pferdt ausz Hungarn abzufum .. . ls ). 
Ovo novačenje je uspjelo, i u kolovozu 1625. već vidimo Isolana 
s 433 hrvatska arkebuzira na putu u Eger (Cheb), gdje se 
imao sjediniti s Wallensteinom. Na putu su ti Hrvati haračili 
po svim krajevima, kojima su prošli, pa je zbog toga Wallen- 
stein pozvao Isolana na odgovornost. 25. studenog 1625. dobije 
Isolano ponovnu zapovijed, da unovači još 1.500 Hrvata. 

Ovo novo novačenje završilo se doskora, pa je zapovjed¬ 
nikom nad ovim novim četama bio imenovan Petar Gal. Taj 
Gal je'onda u ožujku 1626. mogao stići glavnu vojsku na liniji 
Labe, a k tome su došli u travnju još Juraj Zrinski i Franjo 
Orehoci sa svojim pukovnijama, o kojima govorimo na drugom 
mjestu. Orehoci se u izvorima obično spominje kao »Strozzi«, 
ali se tu radi o zamjeni s drugim grofom Strozzijem, koji nije 
Zapovijedao hrvatskom pukovnijom. 

Zanimljivo je, da se novačenje »hrvatskih« četa nije uvijek 
obavljalo u Hrvatskoj, pa stoga imamo dosta razloga vjerovati, 
da je u Galovoj pukovniji bilo uz nešto Hrvata vrlo mnogo 


18 ) Concept, K. u. K. Kriegsarchiv ddo. 27. jun. 1625. 


Madžara. Ballagi, kome je naravno stalo, da dokaže, kako se 
tu radilo o Madžarima, navodi više razloga za to, tako na pr., 
da je Gal nakon dovršenog novačenja iz Madžarske prešao u 
Moravsku, a onda u Češku, što bi za Hrvate bio zaobilazan 
put; zatim, što se G41 kao povjerenik palatina, grofa Eszter- 
hazyja, za cijelog trajanja novačenja zadržavao u Komoranu. 
Najjači dokaz Ballagijev 20 ) u ovoj stvari je neko pismo K. K. 
Hofkriegsrata od 17. travnja 1626., gdje se ne govori o Ga- 
lovim vojnicima kao o Hrvatima, nego »huszarima«. Nema 
sumnje, da su ti dokazi dosta vjerodostojni, ali oni ne isklju¬ 
čuju činjenicu, da je srž tih četa ipak morala biti hrvatska 
i u nacionalnom pogledu, pogotovo kada znamo, da se tako 
uvijek postupalo. 

Kad je Gal dovršio novačenje, potvrdio mu je na svečan 
način kralj Ferdinand II. zapovjedništvo nad njegovom pu¬ 
kovnijom, koja se isprva sastojala od 500, a poslije od 600 
konjanika. S ovom svojom vojskom otišao je na bojište. 

U isto vrijeme, kad je Galu bilo povjereno novačenje hrvat¬ 
skih konjanika, označilo je dvorsko vijeće (Hofkriegsrat) 3. 
veljače 1626. štajerskoj »ekspediciji«, da se izda nalog za novače¬ 
nje Jurju Zrimskome i Franji Orehovačkome (Orehoczy) de Ku- 
sarovec. 21 ) Juraj Zrinski dao se takvim marom na novačenje, 
da je njegova brigada (2 hrvatska »pulka«) bila već početkom 
ožujka spremna za polazak. U Zrinskoga vlastitoj pukovniji 
bili su podzapovjeđnici: Vuk Bakač, Grga Dovolić, Žigmund 
Eorsi i Ladislav Mikulicz. Zapovjednici kumpanija u pukov¬ 
niji Orehovačkoga bili su: Ladislav i Gašpar Orehovaekj i Ivan 
Patačić. Već po imenima može se vidjeti, da su to bile čisto 
hrvatske pukovnije arkebuzira, što priznaje i Ballagi. 22 ) 

Pukovnija Jurja Zrinskoga novačila se u Međimurju, a 
Orehovačkoga u Zagrebu. Cijela brigada predveđena je 15. 
travnja u Szombathelyju pred carskog komesara i poslije pre¬ 
gleda uvrštena je u carsku vojsku. U kultumo-povijesnom 
pogledu zanimljiv je taj put hrvatskih četa, jer se tu pokazalo, 
da Hrvatska nije s Bečom saobraćala preko Semmeringa (kao 

20 ) Ballagi, 16. 

21 ) Arh. K. u. K. Kriegs Registrator. Parthey Sachen 1626 Reg 
Nr 3. 

22 ) Fiirs-tl. Eszterhazysches Hauptarchiv. Einsenstadt. Fasc. 
14 Rep. 71, Ballagi, 19. 

ni gornja Ugarska), nego preko madžarske nizine, jer su tamo 
ceste zbog pješčanog tla bile bolje, a osim toga su još postojale 
ceste iz rimskog vremena, koje su obje hrvatske pukovnije 
nesmetano mogle upotrijebiti sve do Beča. 

Zrinski je svoju brigadu poveo od Beča kroz Njemačku i 
Češku sve do Ascherslebena, a čini se, da je kod toga upo¬ 
trijebio slijedeći put: Inzersdorf an der Laa (kod Beča)—Eger— 
Kronach (u bamberškoj biskupiji)—Eschwegen—Saalfeld (Ti- 
ringija)—Erfurt—Aschersleben. Ne zna se sigurno, koji je bio 
razlog, da je Zrinski izabrao toliko zaobilazan put.°' ! ) U 
Wallensteinov tabor prispio je Zrinski sa svojim četama 8. 
srpnja. Tamo su se čete odmarale do 29. srpnja, te su se 
hrvatske arkebuzirske pukovnije upotpunile s nanovo pri¬ 
došlim pojedincima svaka na 6000 momaka. 24 ) U Ascherslebenu 
je Wallenstein sjedinio sve hrvatske čete: Zrinskoga s vlasti¬ 
tom i Orehocijevom pukovnijom, pukovnije Isolanove i 
• Petra Gala, u svemu oko 2.400 Hrvata. O tome postoji doku¬ 
ment: Bojni red Wallensteinov prije njegova odlaska iz logora 
(Disposizione dell’Armata di S. Mta. Ces. fatta dal S. Duca di 
Fridland auvanti la sua partenza uerso Zerbst). Iz tog popisa 
doznajemo, da je po prilici svaka hrvatska pukovnija imala 
600 vojnika. 

29. srpnja krenuo je Wallenstein sa .cijelom svojom vojskom 
u Zerbst. Tamo je ostao neko vrijeme, dok nije primio točne 
naloge, što mu je činiti s obzirom na Mansfelda. Ovaj smjeli 
vojskovođa je naime poslije nekoliko izgubljenih bitaka, od 
kojih je za njega najnepovoljnija bila bitka kod mosta preko 
Labe kod Dessaua, ipak bio u stanju da carskoj stranci nanese 
ozbiljnu štetu. U ono vrijeme on se doduše privremeno po¬ 
vukao u pokrajinu Brandenburg, da tamo sredi i odmori svoje 
čete, ali onda je iznenada krenuo prema Šleziji s namjerom, 
da preko te zemlje prodre u srce austrijskih zemalja. Bečkom 
dvoru bilo je stoga u prvom redu stalo, da to spriječi, a osobito 
da se pobrine za to, kako Mansfeldu ne bi uspjelo da se združi 
s Bethlenom. Wallensteinova zadaća bila je prema tome, da 
što snažnije progoni Mansfelda, i to po mogućnosti paralelnim 


'«) Ballagi: Wallenstein horvćt korabelyosai (1623—1626), 113 ff. 
£4 ) Kgl. sachsisches Staatsarchiv, Dresđen 9007, Buch 55, fol. 
35 i 36, Ballagi 19. 

pravcem prema Austriji, a ujedno da mu prepriječi put prema 
Bethlenu. Daljnji otpor prema danskom kralju Kristijanu IV. 
prepustio je car potpuno bavarskom generalu Tillyju. 

Wallenstein je 28. kolovoza 1626. započeo progon Mans¬ 
felda, a u tom progonu imale su slavnog udjela hrvatske 
jedinice. Carska se vojska zadržavala u Coswigu (Anhalt), 
Dahme (Magdeburška biskupija), Cottbusu, Forstađenu, Koselu, 
Salzi, Sorauu, Saganu, Sprotauu, Bunzlauu, Goldbergu, Jaueru, 
Striegauu, Schweidnitzu, Langen-Olsu, Strehlenu, Grottkauu, 
Neisse, Neustadtu, Olomoucu, Kremsieru i Billowitzu, sve do 
Magyar-Broda. Prema tome znači, da je Wallenstein u kratko 
vrijeme prevalio ogroman put kroz Anhalt, Brandenburg, 
Slesku i Moravsku sve do madžarske granice. U tom progonu 
dopala je glavna uloga carskoj lakoj konjici, dakle Hrvatima. 
5. rujna stigao je Wallenstein na madžarsku granicu, i tu je 
progon prestao, jer je Wallenstein doznao, da se Mansfeldu 
uspjelo sjediniti s Bethlenom. 2 ") 

Wallenstein je zatim otišao u Vag-Ujheli, a otud 9. rujna 
u Galgocz, dok su Hrvati kao zalaznica ostali u Vag-Ujheliju. 
Time je Wallenstein opet jednom učinio veliku pogrješku, jer 
je time svoju vojsku lišio lake konjice, koja mu je proti Beth¬ 
lenu bila prijeko potrebna. Ova pogrješka u velikoj je mjeri 
ozlovoljila Madžare. Tadanji kancelar Stjepan Szemenyei piše 
o tom palatinu Eszterhazyju: »Nikad nisam vidio ovakve 
stvari, naime da knez (misli se Wallenstein) pušta čete g. Zrin¬ 
skoga, da idu posljednje, jer upravo ove bi morale loviti špi¬ 
june i skrbiti za provijant i slično. Vjerujte mi, da se tog 
čovjeka jednako bojim kao Mansfelda ili još 10 puta više!«* 6 ) 

Wallensteinovo ratovanje u Ugarskoj bilo je uopće loše, 
o čemu govore i suvremeni povjesničari, Rattkay i Petho, a 
i tadanji palatin Kemeny. To je dovodilo do čestih sukoba, 
osobito između Jurja Zrinskog i palatina s jedne i Wallen- 
steina s druge strane. 26. rujna već je Wallenstein prodro u 
unutrašnjost, pa je doskora morao uvidjeti svoju pogrješku. 
On ju je nastojao ispraviti time, što je Hrvate brže bolje 
dozvao glavnoj vojsci. Mansfeld je u isto vrijeme već prešao 
Karpate, a Bethlen i Turci logorovali su sasvim u blizini. Za 


25 ) Ballagi 20 ff. 
") Ballagi 21. 


51 



Waillensteina je time nastao sasvim nov položaj, jer je sada 
bilo jasno, da mu nije uspjelo Mansfeldu presjeći put, štoviše, 
da je njegova vojska bila izgubljena, ako bi svoj trojici nje¬ 
govih neprijatelja uspjelo da se slože. Bethlena je zato trebalo 
napasti što prije, a u svakom slučaju prije nego što bi mu 
uspjelo vojsku pojačati. 

Zrinski je stoga u prvi mah dobio zapovijed, da štiti liniju 
rijeke Vag kod Vag-Ujhelija i Galgocza, pa se time tumači 
Wallensteinova odluka, da hrvatske čete ostavi kao zalaznicu. 
Poslije svoje odluke, da napadne odmah Bethlena, promijenio 
je Wallenstein svoju osnovu, i tada dakako nije mogao izaći 
bez Hrvata, pa su Hrvati usiljenim hodom morali tu nje¬ 
govu pogrješku ispraviti. Kako bi se cijeloj vojsci omogućilo 
da što prije stigne Bethlena, uzeli su Hrvati na svoje konje 
i pješake, jer se tako brže napredovalo. 30. rujna stigli su 
tako u Dregely-Palanku, Wallensteinovu najistočniju točku u 
Ugarskoj. Hrvati su se, koliko je danas poznato, na tom putu 
zadržavali u Ersekujvaru i Levi. 27 ) Kod Nagy-Oroszija naišao 
je Zrinski kao pređstraža carske vojske prvi na Turke, pa se 
s njima upustio u boj, u kome je izgubio oko 150 vojnika, a 
usto je i sam bio lakše ranjen u ruku, ali ga je spasila pomoć 
ostale vojske. Wallensteinu je svakako bilo krivo, što je do tog 
boja uopće došlo, jer njegova namjera nije bila, da se tada 
Turci izazovu, budući da je morao računati s ostalim neprija¬ 
teljima. 

30. rujna dobio je Zrinski nalog, da se povuče u logor i da 
se te noći uzdrži od svake akcije. Uzrok toj čudnovatoj naredbi 
bio je u tome, što je sam palatin iste te noći otišao u Beth- 
lenov logor, da započne pregovore. Wallensteinovo izvorno 
pismo o tome nalazi se u kneževskom glavnom arhivu poro¬ 
dice Eszterhazy u Željeznom (Eisenstadt) u Gradišću. 28 ) Wallen- 
steinu samom bilo je najviše stalo do toga, da se neprijatelj¬ 
stvom protiv Turaka ne započne opći turski rat, a Madžarima 
i Hrvatima bio je naprotiv glavni interes baš u tome, da Tur¬ 
cima zadadu što više udaraca. Posve je prirodno, da su zbog 
toga u austrijskom taboru morale nastati nesuglasice. 1. listo¬ 
pada pozvao je Wallenstein svoje časnike u ratno vijeće i za- 

27 ) Ballagi: Wallenstein horvat korabelyosai 160 ff. 

£S ) Acta Palatini, fasc. 41 Rep. 71 Nr. 96. 


grozio se Zrinskom vješalima, ako se još dalje bude borio 
protiv Turaka. Poslije toga poslao je krivi izvještaj u Beč, u 
kome je javio, da su se Turci tobože sami povukli, te da su 
svi njegovi pođzapovjednici mnijenja, da treba poći natrag. 59 ) 

Još istoga dana carska je vojska napustila svoje položaje, 
iako su Turci stajali na svome mjestu i podsjećali tvrđavu 
Nograd. Wallenstein je 2. listopada prošao Lćvu, a 4. Ersek- 
ujvar. Hrvati su sačinjavali zalaznicu pod zapovjedništvom 
pukovnika Schlicka sa zadaćom, da zadrže Bethlena i Turke 
tako dugo, dok loše vrijeme ne onemogući njihove napadaje. 
Dakako, da su upravo Hrvati opet morali izdržati najžešće 
borbe, dok je ostala vojska prolazila u relativnom miru. Tako 
je 15. listopada Bethlen napao zalaznicu kod Kemenda i pot¬ 
puno je raspršio. Pretjeravajući veli u nekom svom izvještaju 
u Carigrad, da je tom prilikom palo 10.000 carevaca, što već 
po samom sastavu zalaznice nije bilo' moguće. Zrinski se 
s ostatkom svoje vojske povukao u Dedki, zatim u Trnovu 
i Beregszeg, na desnoj obali Vaga, gdje je učinio logor i dao 
vojsci, da se poslije napora odmori. Sam se zaputio u Brati¬ 
slavu (Požun), gdje se nastanio u palači grofova Pazmannyja. 
Čini se, da je u Požun već došao bolestan, jer je kratko vrijeme 
nakon toga (18. XII. 1626.) umro u dobi od 28 godina. 

Već odmah poslije smrti Jurja Zrinskog nastala je legenda 
o njegovoj bolesti i njenom katastrofalnom svršetku, pa se 
tako stalo svašta pričati i nagađati. Svima je bila poznata 
protivnost Zrinskoga i Wallensteina, pa se zato među Hrvatima 
i Madžarima skoro raširio glas, da je Wallenstein dao Zrin¬ 
skoga otrovati, kako bi ga se riješio. Ovo mišljenje nastalo je 
najviše zbog toga, što se poslije pročulo, da je Zrinski zajedno 
s madžarskim palatinom izvijestio bečki dvor, da Wallenstein 
ne razumije svoj posao, pa je to moralo uzbuditi silovitu ćud 
glavnog vojskovođe, o kojoj su se pričala čitava čuda. 30 ) Tako 
su na pr. u Madžarskoj Wallensteina zvali »horer herczeg« ili 
njemački »Galgensteiner«, budući da je bio poznat po tome, 
što je svaku krivicu u pogledu stege najoštrije kažnjavao. 
Stoga je i Vitezović u svome pjesničkom djelu »Plorantis 

29 ) Ballagi 22. 

30 ) Lenkerov izvještaj Kurftirstu Maxu od 23. prosinca 1626. u 
Bayerisches Staatsarchiv 425/8 — Khevenhiller: Conterfeit Kupfer- 
stich II, 286. 

Croatiae saecula duo« (Graecomonti, 1703. 31 ) na slijedeći način 
opisao smrt Zrinskoga: 

»Et sed quod doleam multa inter funera primum 
Proregem Zrinius funus, qui fortis ad Hunnos 
Pugnavit pro Rege suh, victorque triumphos 
Saepe tulit: tandem dapibus cum pače fruentem 
Lethali manus extinguit scelerata venere«. (XIX) 

Sve ostalo, što pričaju o smrti Jurja Zrinskoga naši i strani 
povjesničari, potječe valjda iz Rattkajeva prikaza,' 12 ) ali Šišić 
drži, da to nije ispravno. 33 ) Po Sišićevim istraživanjima kazao 
je doduše Wallenstein jednom prilikom Zrinskom: »Ako me 
ne ćeš slušati, objesit ću te na prvoj grani«, ali po tome se još 
ne može suditi, da je Wallenstein zaista dao Zrinskog otrovati, 
ma da suvremenik i ratni drug Jurja Zrinskog izrijekom kaže, 
da se to zbilo rotkvom. Vjerojatnije je ipak, da tome nije bilo 
tako, jer se Wallenstein u doba banove smrti nalazio u Mo¬ 
ravskoj. Tijelo rano preminulog hrvatskog bana bilo je pre¬ 
nijeto u Čakovec i pokopano u obiteljskoj grobnici u samo¬ 
stanu sv. Jelene. 

Zanimljivo je, da Juraj Zrinski nije ostavio nikakove opo¬ 
ruke, ali je zato još prije polaska u tridesetgodišnji rat, 21. 
veljače 1626., pisao svom prijatelju, nadbiskupu ostrogonskome, 
Petru Pozmanyju, da se brine za njegovu djecu, ako bi mu se 
u ratu što dogodilo. Ovaj isti biskup obratio je Jurja Zrinskoga 
1619. s protestantizma na katolicizam, budući da je poznato, 
da je Juraj Zrinski još godinu dana prije toga slavio stogodiš¬ 
njicu reformacije u Čakovcu. 

U Njemačkoj se međutim rat nastavljao poslije odlaska 
Wallensteinova na taj način, što je Tilly nastojao danskom 
kralju nanijeti što većih gubitaka, kako bi ga prisilio na uzmak 
iz sjeverne Njemačke. Diverzija Wallensteinovih četa, koje su 
progonile Mansfelda, dozvolila je doduše Kristijanu. IV. da pri¬ 
vremeno zauzme neke važnije položaje, ali je Tilly spriječio, 


31 ) Strana 61. 

3ž ) Rattkay: Memoria Regum et Banorum Dalmatiae, Croatiae 
et Slavoniae 1652., p. 199. 

3a ) Posljednji Zrinski i Frankopani na braniku domovine, Spo¬ 
menica Matice Hrvatske str. 9. 

da se njegova vojna sila sjedini s četama Kristijana Anhalt- 
skog. U tu svrhu domogao se Tilly brzo sviju utvrđenih mjesta 
između rijeka Werre i Fulde, te je usto naumio da napadne 
grad Gottingen, kako bi u svoje ruke dobio ključ pokrajina 
Braunschvveig i Hessen. Imademo razna svjedočanstva, od 
kojih su najvrednija ona u THEATRUM-u EUROPAENUM-u, 
da su i u tim svim operacijama u Njemačkoj, koje su se djelo¬ 
mično događale u isto vrijeme, kad je Wallenstein s Isolanom 
otišao u sjevernu Ugarsku, sudjelovali i neki Hrvati. Postavlja 
se sada pitanje: koji su to Hrvati mogli biti? 

Čini se po svemu, da se tu moglo jedino raditi o bivšoj 
Galovoj pukovniji (vidi str. 41.), koja je doduše također pošla 
za Wallensteinom, ali je kasnije dobila nalog, da se opet vrati 
u Njemačku. Pukovnik Petar Gal je naime malo poslije bitke 
kod Luthera am Barrenberge umro od kuge, pa su se poslije 
njegove smrti mnogi carski časnici natjecali, tko će dobiti 
njegovu pukovniju. Najviše ambicija u tom pogledu pokazivao 
je pukovnik Desfour, pa zato 'Wallenstein piše: »Der de Fuhr 
begehrt (des Gal Petem) Reiter, solches wird ihm gewiss nicht 
angehen, denn ich hab kein grossem Rauber als ihn und 
wegen der Rauberey hette ers gem«. 34 ) (XX) Ovu pukovniju 
je konačno dobio pukovnik Luka Hrastovački ili Hrastovski, 
obično zvan »Oberst Lucas« ili »Lukatsch«. Poslije njegove 
smrti bio je zapovjednik nekoć Galove pukovnije Johann Karl 
Prichovsky von Prichovitz (1633.). 

Prema Kukuljeviću 35 ) poslao je Wallenstein 1626. iz Ugarske 
Tillyju u pomoć dvije hrvatske pukovnije pod vodstvom pu¬ 
kovnika Dosfoura, pa prema tome se čini, da je ovome ipak 
uspjelo, da se makar i privremeno domogne zapovjedništva 
nad Hrvatima. Ovi Hrvati dostigli su Tillyja u njegovu taboru 
kod Gottingena, pa su oni tako sudjelovali kod općeg juriša 
na taj grad i kod njegova osvojenja. Tilly je poslije toga 
naumio da brzo osvoji grad i tvrđavu Nordheim, ali je pri¬ 
vremeno morao ostati u Gottingenu, da taj grad osigura od 
svakog iznenađenja. Stoga je poslao svoje lake hrvatske čete 
(prema Kukuljeviću 6 satnija) sa Serbellinovom pješačkom 
pukovnijom prema Nordheimu, ali ta akcija nije uspjela, jer 

S4 ) Ballagi, 18. 

35 ) Kukuljević 11. 

se u blizini grada pojavio danski kralj s čitavom svojom 
glavnom silom. Hrvatima prema tome nije preostalo ništa 
drugo, nego da se povrate Tillyju i da se opet s njime sjedine. 

Danski kralj je tada mislio, pošto je Nordheim osigurao, 
da kroz Tiringiju potraži novi put, koji bi ga vodio u Ligine 
zemlje. U tom svom naumu isprva je i uspio, ali je Tilly 
usiljenim hodom slijedio Kristijana IV., kod čega su mu opet 
naročito pomogla pojačanja, koja mu je poslao Wallenstein, 
dakle Hrvati. Budući da su hrvatske lake konjaničke čete i 

Dakako, da su upravo Hrvati opet morali izdržati najžešće 
je Tillyjeva vojska bila nadmoćna danskoj, krenuo je Kristijan 
IV. opet prema Braunschvveigu s namjerom, da izbjegne od- ' 

lučnu bitku. No Tillyjeva brzina je opet odlučila. Kod sela 
Luttera am Barenberge bila se tri dana za redom 
velika bitka, u kojoj su Danci tri puta za redom jurišali na 
carske opkope, jer su se htjeli domoći carskih topova, ali su 
uvijek bili suzbijeni. Hrvatska konjica pod vodstvom pukov¬ 
nika Desfoura razbila je najprije dansku konjicu, a u od¬ 
lučnom času, kad se sam danski kralj stavio na čelo svojih 
četa, udarili su Hrvati zajedno s vallonskom konjicom na 
Dance, tako da je carskoj vojsci bio osiguran uspjeh. Tom 
prilikom pretrpjeli su Danci vrlo osjetljive gubitke; izgubili 
su oko 60 zastava, sve topove i čitavu municiju. 80 ) 

Danci su se poslije izgubljene bitke kod Luttera am Baren¬ 
berge doskora opet oporavili, ali se boj s njima prometnuo 
u čitav niz pojedinačnih akcija, tako da se o nekoj sustavnoj 
osnovi više nije dalo govoriti. Budući da je danski kralj sa 
svojom konjicom pobjegao u Wolfenbuttel, nastojao je Tilly 
da iskoristi svoju pobjedu, te je zavladao krajem oko Wesere 
i Braunschweigom, prisilivši kralja, da se skloni u bremensku 
pokrajinu. Kad je to izvršio, nastojao se Tilly domoći go¬ 
spodstva nad krajem oko Labe i Havela, pa mu je i to u nizu 
pojedinačnih napadaja uspjelo. Možemo lako zamisliti, kolika 
važnost je kod ovih brzih akcija spojenih s guerillskim bor- I 

bama zapala prethodnice carskih četa, koje su se ponajviše [[ 


30 ) Schiller, 264 — Kukuljević (Borba, 12) priča nam vrlo op¬ 
širno tok bitke kod Luttera am Barenberge prema Keymu (Ge- 
schichte I, 188), ali što se tamo kaže o Hrvatima, izgleda ipak po¬ 
malo pretjerano. 


sastojale iz hrvatskih konjanika. 37 ) Taj rat protegao se sve do 
konca 1626., pa u novu 1627. godinu, kad se i Wallenstein 
s ostalim hrvatskim četama povratio iz Ugarske, gdje je 
konačno obračunao s Mansfeldom. 38 ) Sada su Tilly i Wallen- 
stein zajednički prenijeli rat u vlastitu zemlju danskog kralja, 
pa su tako i hrvatski konjanici došli daleko na sjever. Borili 
su se u Hollsteinu i na Jutlandu, a odlikovali su se kod Ham¬ 
burga, Pinneberga, Flensburga i još na nekim mjestima. 

Dolazak Wallensteina u Njemačku i njegov povratak iz 
Ugarske sile nas, da razmotrimo prilike na južnom bojištu, 
kako su se razvijale poslije smrti bana Jurja Zrinskog. Tamo 
se Mansfeld najednom našao na cjedilu, jer je njegov glavni 
saveznik i sva njegova nada, Gabor Bethlen, sa carem za- 
ključio poseban mir. Čini se, naime, da se sam Bethlen želio 
riješiti tog opasnog prijateljstva, pa prema tome Mansfeldu 
nije preostalo ništa drugo, nego da sa svojim preostalim če¬ 
tama krene prema jugu, kako bi se domogao mletačkih kra¬ 
jeva. Taj njegov put vodio ga je preko hrvatskih krajeva, 
valjda granicom Bosne i Like. Bivša pukovnija Jurja Zrinskog, 
a s njome i Orehocijeva hrvatska pukovnija, dobile su zbog 
toga nalog, da se kreću paralelno s Mansfeldom, kako bi se 
spriječio njegov eventualni pothvat protiv hrvatskih granica. 
Međutim, smrću zapovjednika pukovnije izgubila je pukovnija 
Zrinskoga svaku stegu, pa su je morali, još prije nego je stigla 
kući, raspustiti. Prije nego se to izvršilo, oplijenili su njeni 
vojnici još nekoliko panonskih županija. 39 ) Slično se dogodilo 
i s Orehocijevom pukovnijom, koja duže vremena nije dobivala 
ni novaca ni hrane, pa su se vojnici pobunili i razišli. O obim 
ovim pukovnijama ne čujemo u daljnjem toku tridesetgodi- 
šnjeg rata više ništa. 

Mansfeld je radi prehrane i isplate svojih vojnika također 
zapao u velike neprilike, pa je zato već u Ugarskoj prodao sve 
svoje topove ,ali je uza sve to smatrao, da ga njegova sreća, 
koja mu je dosad uvijek bila sklona, ne će ostaviti. No sudbina 
je htjela drukčije: Grof Ernest Mansfeld nije nikada ugledao 
mletačkih krajeva, jer je na svom putu kroz Bosnu i Liku 

37 ) Kukuljević, 12. , 

38 ) Bethlen je tada upravo zamolio za mir. 

89 ) Ballagi: Wallenstein horvat korabelyosai, 167—-8. 

umro u nekom selu Rakovici. Već je Kukuljević 40 ) opazio, da 
je vrlo teško odrediti, gdje se zapravo to mjesto nalazilo. 
Nijemci pišu ime tog sela različito: Urakovitz, Wrakovitz i 
Rakovitz, a madžarski povjesničar Istavanfi piše Rakova. Po 
Kukuljevićevu mišljenju moglo bi se raditi o ogulinskoj Ra¬ 
kovici, ali budući da imade više mjesta s tim imenom, mora 
se u tom pitanju vrlo oprezno postupati. Svakako je sigurno, 
da je Mansfeld pokopan u Splitu, a ne blizu Zadra, kako je 
mislio Schiller. 41 ) 

Na sjeveru nastavljale su se dotle borbe, osobito otkada je 
Wallenstein naumio, da potpuno očisti Njemačku od četa dam¬ 
skog kralja. Tilly je u isto vrijeme upravio svoju silu prema 
Holandiji, da tamo promatra držanje Holanđana, pa je u dalj¬ 
njim akcijama carske vojske ostao prilično neaktivan, ali je 
Wallensteinova vojska sasvim dostajala, da odlučno potisne 
Dance i njihove saveznike, ukoliko već nisu i ti otpali od 
protestantske stranke. S Wallensteinom su prema tome Hrvati 
poplavili cijelo Vojvodstvo Mecklenburško; hrvatske odjele su¬ 
srećemo u gradovima Wismaru i Rostocku, na otoku Riigenu 
i Danholmu, te kod opsade grada i tvrđave Stralsunda. Ova 
mjesta, kao i prije spomenuta u Hollsteinu i na danskoj 
granici, spadaju među najsjevernije točke, dokle su Hrvati u 
tridesetgodišnjem ratu uopće doprli. 42 ) U to je carskoj vojsci 
ujedno uspjelo da potpuno likvidira ostatak vojske vojvode 
Kristijana Anhaltskoga, tako da se moglo smatrati, da sada 
carskoj egzekuciji više ništa nije stajalo na putu. 

Wallenstein se u to vrijeme nalazio na vrhuncu svog prvog 
uspona. Car ga je zbog njegovih zasluga odlikovao naslovom 
vojvode friedlandskoga, a kao vrhovni zapovjednik svoje 
vojske imao je Wallenstein gotovo neograničenu moć. Ipak je 
njegov prvi stvarni neuspjeh bio, što opsada važnog lučkog 
hanzeatskog grada Stralsunda nije sasvim uspjela, štoviše, da 
je radi toga došlo do saveza između Stralsunda i švedskog 
kralja, a to je ujedno značilo prvu švedsku intervenciju na 
njemačkom tlu u tridesetgodišnjem ratu. 


40 ) Kukuljević, 11. 

41 ) Schiller, 266 — Das Schicksal, das ihn im Leben so unstat 
herumwarf, hatte ihm ein Grab in Dalmatien bereitet. Nicht weit 
von Žara iibereilte ihn der Tod (1626.). 

42 ) Kukuljević 12. 


O Hrvatima se tada čuje malo sve do godine 1629. Tada je 
došlo do t. zv. kongresa u Lubecku, gdje je car s danskim 
kraljem sklopio mir pod pogodbom, da se ovaj ni na koji način 
više ne miješa u njemačke unutrašnje prilike, a za uzvrat je 
Ferdinand II. danskom kralju vratio sva njegova imanja u 
Njemačkoj. O nesretnom Friđriku Falačkom, zbog koga su 
Danci uopće i poveli cijeli rat, nije u lubeškom miru bilo ni 
spomena. Iste godine, kad je došlo do ovih pogodaba, potpisao 
je car Ferdinand poznati Edikt o restituciji (Restitutionsedikt), 
u kojem proglašuje svoje pravo, da posreduje i sudi između 
obih zavađenih vjerskih stranaka, a zatim poziva protestante, 
da katolicima povrate upravu svih onih biskupija, nadbisku¬ 
pija i apatija, koje su tokom rata sebi prisvojili. Protestanti su 
smatrali, da je ovaj carski proglas uperen izravno protiv njiho¬ 
vih interesa, jer su mnogi knezovi u pravom smislu riječi ži¬ 
vjeli od dohodaka tih biskupija i opatija, a dalekovidniji od 
njih držali su, da je time car otvoreno pokazao, da se kao sudac 
potpuno priklonio katoličkoj stranci, pa su zato strahovali za 
svoju budućnost. K tome je još dolazilo pitanje Wallensteinove 
vojske, koja je nemilo pritisla sve pokrajine, u kojima je 
boravila, tako da su se mnogi knezovi tužili, kako to više ne 
mogu izdržati. K tome su dolazile i razne druge spletke proti 
Wallensteina od svih onih, koji su mu zaviđali, pa se carska 
milost polako počela odvraćati od njega. Car Ferdinand je 
uvidio, da knezovi u mnogočemu imadu pravo, a ujedno mu 
je bilo sasvim jasno, da je odnos između Lige i njega upravo 
zbog pojave WalIensteinove mnogo stradao. Stoga je kao pri¬ 
vremenu mjeru protiv Wallensteina odredio, da se pošalje 
svojim kućama 18.000 konjanika, s kojima je Wallenstein 
dosada raspolagao.. 

Wallenstein sam nije tada mnogo od toga znao, što se o 
njemu raspravljalo, nego je dalje ratovao po sjeverozapadnoj 
Njemačkoj. Njegove Hrvate opažamo u više navrata pred 
Madgeburgom, koji su opsjedali, ali kod toga i sami dosta 
stradavali od gradskih topova. 43 ) Konačno se Wallenstein od¬ 
luči, da prekine bezuspješno podsjedanje Magdeburga, koje 
ga je stajalo dosta žrtava, pa da krene drugim smjerom. Ipak 


4S ) THEATR. EUROP. II 43 i 45 , 

je pred gradom ostavio nešto Hrvata, koji su trebali uznemi¬ 
rivati gradsku posadu i smetati njenom dovozu hrane (1629.). 

Car Ferdinand se dugo opirao sveopćem mnijenju, da bi 
Wallensteina trebalo skinuti sa zapovjedništva carske voj¬ 
ske. Činio je to zato, jer je dobro znao, da sav svoj tadanji 
prestiž zahvaljuje u prvom redu tom čovjeku, a s druge 
strane dolazile su već prve vijesti o namjeri Šveđana, da se 
iskrcaju u sjevernoj Njemačkoj. Međutim, upravo u ono vri¬ 
jeme bili su mu vrlo potrebni Maksimilijan Bavarski i sva 
njegova stranka u Njemačkoj, pa je to među ostalim bio 
jedan od razloga, da se s Wallensteinovim svrgnućem počeo 
ozbiljnije baviti. Francuska diplomacija na čelu s Richelieuom 
uvidjela je odmah prednost, koja bi joj sa pružila, kad bi 
carsku vojsku u času, kad se Šveđani spremaju na navalu, 
lišila jedinog sposobnog generala, pa je na svoj način znala 
utjecati na odluke Ferdinandove, tako da je opoziv Wallen- 
steina s glavnog zapovjedništva bio pomalo već gotova stvar. 

Wallensteln je zbog te carske odluke bio dakako silno uvri¬ 
jeđen, ali to nije ni na koji način pokazao, nego je odlučio, 
da se osveti, kad mu za to dođe zgodan čas, a privremeno, da 
se povuče u privatan život. Njegova vojska, koja mu se sli¬ 
jepo pokoravala, razišla se većim dijelom onog istoga časa, 
kad je on odstup’o sa svog položaja tako, da je te silne vojske 
nestalo baš onako brzo kao što je i nastala. Hrvatske čete, 
vjerne caru, ostale su pol Isolanom i drugim zapovjednicima, 
da i dalje vojuju protiv Šveđana. 

Izgledi Gustava Adolfa, kad se odlučio da pođe na svoju 
vojnu protiv cara i Lige u Njemačku, bili su na svaki način 
vrlo povoljni. Iza neuspjelog pokušaja Kristijana IV., da sa 
svojim silama zaustavi napredovanje carske stranke u Nje¬ 
mačkoj, bio je Gustav Adolf jedini vladar u Europi, koji je 
mogao učiniti slični pokušaj i koji se mogao nadati, da će 
mu taj s obzirom na njegovu sposobnost i uspjeti. Razlozi, 
koji su švedskog kralja ponukali na taj korak, bili su poli¬ 
tičkog i osobnog karaktera. Od političkih razloga najvažniji 
su oni, koji su se ticali Ferdinandovih odnosa s poljskim kra¬ 
ljem Sigismundom, što je Šveđane vrlo smetalo, zatim švedski 
i protestantski interesi u sjevernoj Njemačkoj, koji su se oči¬ 
tovali već kod opsade Stralsunda i za vrijeme kongresa u 
Liibecku. Osobni razlozi sastojali su se uglavnom u tome, što 


je Gustav Adolf bio vrlo osjetljiv, ako mu tko ne bi priznao 
punu kraljevsku moć, a upravo bečki dvor ga je često pod¬ 
cjenjivao. K tome mu je vjerojatno godilo, da se proglasi za¬ 
štitnikom evangeličke vjere i protektorom cijelog protestan¬ 
tizma u Njemačkoj. 

Još povoljnije za švedskog kralja bilo je to, što mu se 
s carske strane mogao suprotstaviti jedino stari Tilly, kome 
je tada već bilo sedamdeset godina, pa nije mogao nadomje¬ 
stiti sav onai žar, kojim ie Wallenstein vodio svoju vojsku. 
Gustav Adolf imao je pak sa svoje strane iskusnu vojsku, 
koja je svoje kvalitete pokazala već u poljskom ratu, a osim 
toga bio je on sam jedan od najboljih stratega svoga vre¬ 
mena. Njegova je zamisao bila, da s malom, ali vanređno 
discipliniranom vojskom dođe u Njemačku i tamo se sjedini 
s ostalim protestantskim silama. Tako mu je prije svega 
uspjelo, da zastraši kneza Bogislava od Pommerna, te da 
ubrzo zaposjedne Stettin, prije nego su ga carevci u tome 
mogli spriječiti. Torquato Conti, carski general, koji je za¬ 
povijedao vojskom u Pommernu, nastojao je doduše svim si¬ 
lama da švedskom kralju prepriječi put, ali mu j e to vrlo 
slabo uspijevalo. Hrvati su u tim prvim čarkanjima imali 
zadaću, da neprijatelja što duže zadrže, kako bi Tilly mogao 
što prije stići s glavnom carskom vojskom. Izgleda prema 
tome, da su se Hrvati tada borili na otoku Usedomu i d a su 
pod Isolanom kasnije uzmaknuli prema pokrajini Branden- 
kurg, gdje ih vđimo kod Treptowa i Neubrandenburga. Me¬ 
đutim se već i Tilly spremao da zaštiti Brandenburg od Šve¬ 
đana, pa se moglo očekivati, da će doskora doći do sukoba. 
Uspjesi Šveđana u Pommernu i Brandenburgu nisu mu osta¬ 
vili mnogo vremena za razmišljanje, pa je brže bolje pokupio 
sve carske snage, koje su se na raznim mjestima nalazile 
raštrkane po Njemačkoj i pohitao s njima pred Frankfurt na 
Odri, gdje je smjestio jaku posadu, a zatim je namjeravao 
poći u pomoć gradovima Kolbergu i Demmmu, ali budući da 
su se ti ubrzo predali Šveđanima, vratio se prema Labi, da 
započne opsadu Magdeburga. Hrvati su se za to cijelo vrijeme 
opirali Švedima u Brandenburgu, a THEATRUM EUROPAEUM 
znade nam dapače o tome pričati cijelu jednu zgodu, gdje 
je, kažu, jednom švedskom zastavniku uspjelo da napadne 
manju četu Hrvata, dok su spavali u svojim stanovima, te 

da ubije jednog časnika (Cometa) i ugrabi neku bijelu za¬ 
stavu. Radi toga čina bio je osobno od švedskog kralja odli¬ 
kovan 44 ) Do većeg sukoba između Hrvata i Šveđana došlo je 
kod Selaua, nedaleko Wriezena. 45 ) Raspršeni Hrvati bježali su 
prema Frankfurtu, a neke od njih pohvatali su Švedi i, kako 
kažu, poslali u svoje bakrene rudnike. ) 

Kako se sada švedska sila približavala Saskoj, bilo je vrlo 
važno, kako će se držati prema tome njen knez Johann Georg. 
Taj knez imao je dosta razloga, da se prikloni Gustavu Adolfu, 
ali se s druge strane kao stari ratni drug Wallenstemov nije 
htio zamjeriti ni caru, pa je stoga izabrao neko dvolično drža¬ 
nje, koje se opažalo za vrijeme opsade Magdeburga, a pogo¬ 
tovo prigodom bitke kod Breitenfelda-Podelwitza. Johann 

Georg imao je također dosta interesa u pitanju magdeburske 
biskupije, koja se Ediktom o restituciji imala opet povratiti 
katolicima, ali se tome nije pokorila, pa je zato Magdeburg 
bio stalan cilj carske vojske. Protestantski administrator Mag¬ 
deburga, koji se previše uzdao u švedsku pomoć, započeo je 
i sada neprijateljstva prerano, dok je još Gustav AdoU bio 
daleko. Iza nekih manjih uspjeha prisilila je ipak jaka carska 
vojska Magdeburžane, da se zatvore u svoj grad, kamo im je 
švedski kralj poslao iskusnog časnika von Falckenberga za 
zapovjednika. Uto se gradu približio i Pappenheim s-velikim 
vojnim snagama, tako da su građani doskora uvidjeli, da 
njihov spas ovisi samo o slučaju. U ožujku 1631. bile su i 
hrvatske čete pod Magdeburgom, te su 10. svibnja s Pappen- 
heimom prve prodrle u grad. Hrvati su tu postupali kao nekoć 
1623 kod Heidelberga, jer su na svojim konjima pregazili 
Labu na jednom plićaku, pa su navalili u Magdeburg kroz 
ribarsko naselje, gdje su slučajno ostala vrata otvorena. ) 
Ostala carska vojska jurišala je u isti mah svom silom na 
sve gradske bedeme, tako da su hrabri branitelji bili prisi¬ 
ljeni, da uzmaknu te tako grad prepuste carevcima. 

O grozotama, koje je carska vojska počinila u osvojenom 
Magdeburgu, pričaju se čitava čudesa, kojih su puni suvre¬ 
meni izvještaji o tom dogođaju. Ne treba ipak zaboraviti, da 


**) Theatr. Europ. II 330. 

45 ) Droysen: Gustav Adolf 282 ff. 

46 ) Theatr. Europ. II 337. 

47 ) Schiller 238. 


su skoro svi ti izvještaji i opisi imali služiti i propagandi, pa 
je stoga sasvim razumljivo, da se u njima carski vojnici, a 
osobito Hrvati, prikazuju i gorim nego što su bili, odnosno 
što su onda vojnici bili. 48 ) Već smo prije imali prilike raz¬ 
motriti pristranost tih opisa, pa je i Kukuljević 49 ) na vrlo 
zgodan način upotrijebio svjedočanstvo Keymovo, 50 ) da očisti 
Hrvate od neopravdanih prigovora: » ... das auch anđere 
deutsche Glaubensgenossen, ja sogar etliche Vaterlandskinder, 
d. h. geborene Magdeburger, ganz ebenso gehaust haben, wie 
đie Kroaten«. (XXI) Prema svemu tome bit će da ono što 
Schiller zove »der Kroaten fiirchterliche Banden« (XXII) nije 
bilo gore od onoga, što su suvremenici bili naučeni gledati 
kod vojnika. 51 ) 

Općenito se s protestantske strane prigovaralo Gustavu 
Adolfu, što nije Magdeburg spasio, što je bilo u njegovoj mo¬ 
gućnosti, a osim toga bi i za daljnje njegove pothvate bilo 
važno. Švedski kralj se branio time, da mu položaj, u kome 
se nalazio, nije dopuštao da krene naprijed, a da sebi nije 
osigurao leđa. K tome su Šveđani imali još donekle posla 
s preostalim carskim posadama u Pommernu i Mecklenburgu. 
Tamo se nalazilo još nešto Hrvata; tako je jedna satnija bila 
u Gustrowu, a nešto i u Rostocku i Wismaru. Najjača carska 
posada bila je u Greifswalđu, ali je i ona skoro morala ka¬ 
pitulirati. 

Tilly je dotle nastojao, da sve protestantske knezove što 
više zastraši groznom sudbinom Magdeburga, pa je u tu svrhu 
poduzeo nekoliko pohoda sa svojom vojskom, u kojoj se jav¬ 
ljaju Hrvati kod Tangermiindea i na nekim drugim mje¬ 
stima. Najveći ovakav pohod spremao je Tilly na Hessen, ali 
je od njega morao odustati, kad je saznao za pokrete šved¬ 
skog kralja, koji je iz Berlina krenuo prema jugu. Na to se 
Tilly zaputio prema Leipzigu, koji je osvojio, a zatim je došlo 
do bitke kod Breitenfelđa-Pođelwitza. 


48 ) Ibid. 

49 ) Op. cit. 15. 
*°) Keym 224. 
5I ) Schiller 239. 

V. 

BITKA KOD BREITENFELDA-PODELVVITZA 
(1631.) 

Prije samog opisa bitke kod Breitenfelda, koja bi se za¬ 
pravo bolje mogla označiti bitkom kod sela Podelwitza (jer 
je tamo pala odluka o ishodu), treba podati malen pregled 
Tillyjeve Ligine vojske, u sastavu koje su se nalazili i Hrvati. 
O toj vojsci vladale su dugo vremena različite predrasude, 
koje su svoj uzrok osobito imale u protestantskoj propagandi 
kao i u događajima, koji su se odigravali za vrijeme zauzeća 
Magdeburga (vidi str. 55.). Danas, kada se točno znade, da je 
požar Magdeburga bio više nesretan slučaj, nego palež Li¬ 
gine vojske, i kad su strasti prošlih stoljeća nestale, može se 
o Tillyjevoj vojsci također mirnije suditi. 

Svaka vojska, pa tako i Ligina, sastojala se u ono vrijeme 
iz viša odjeljenja, koja su se pred početak kakve odsudne 
bitke sjedinila u t. zv. »armadu«, t. j. glavninu. Tillyjeva »ar- 
mađa« sastojala se ponajviše iz pješadije, zatim iz teških 
oklopljenih jahača grofa v. Pappenheima, konjice grofa v. 
Furstenberga i konjaničkog odjela grofa Holcka, u kojem su 
bili laki konjanici, đraguni i »Hrvati«. Zanimljiva je ličnost 
zapovjednik hrvatskih četa u tom okršaju grof Holck, koji je 
inače poznat kao vrlo hrabar, ali i prevrtljiv i ćudljiv časnik 
i vojskovođa. Grof Holck potvrđuje među ostalim i tu, inače 
poznatu činjenicu, da se Ligina vojska nije sastojala iz samih 
katolika, kako bi tko možda mislio, nego je upravo među 
višim zapovjednicima bilo i Luterovih pristaša, kao na pr. 
Holck, koji je to svoje uvjerenje uvijek javno isticao. Knez 
Hollstein bio je isto tako protestant, a protestanti bili su čak 
svi vojnici njegove pukovnije. Naprotiv su kod španjolskih, 
bavarskih, talijanskih i austrijskih četa, koje su vodili Pappen- 
heim i Furstenberg, katolici bili ne samo u većini, nego su 
gotovo sasvim istisli protestante. O samom Tillyju dalo bi 


se usprkos suvremenih nepovoljniih izvještaja reći mnogo do¬ 
broga, ali o grofu Holcku, koji nas u prvom redu zanima, nije 
moguće kazati dobru riječ. Rodom Danac, došao je vrlo rano 
u vrtlog tridesetgodišnjeg rata, pa je nastojao samo oko toga, 
da se što više obogati. Sva nedjela, koja se obično upisuju u 
grijeh Liginoj vojsci, mogu se pripisati grofu Holcku. Sućut, 
čovječnost i obzir, čini se, da uopće nije poznavao. Najsjajniji 
njegovi podvizi postignuti su s pomoću usiljenog hoda, koji 
ga pokazuje uopće majstorom guerilskog rata. Nije još danas 
jasno, da li je sam Holck sudjelovao u bitci kod Breitenfelda, 
jer je, čini se, imao zadaću, da štiti lijevo krilo prema gradu 
Halleu. 

Vrlo sposobnim i vrijednim zapovjednikom smatran je 
Ftlrstenberg, pa je zato njemu povjeren osjetljiv i težak za¬ 
datak, da sa svojom konjicom kod Breitenfelda prvi napadne 
protivnika. Ostali časnički zbor bio je vrlo šarena mješavina 
raznih narodnosti, kao Španjolaca (Don Balthasar, Colalđo), 
Talijana (Coronino, Strozzi, Piccolomini), Valona (Merode), 
Francuza (Harraucourt) i Nijemaca (Schonberg, Baumgarten, 
Gronberg). 1 ) 

Velika zbrka vlada kod povjesničara, a i u suvremenim iz¬ 
vještajima o broju i jačini pukovnija, koje su se na Liginoj 
strani borile kod Podelwitza. Tako THEATRUM EUROPAEUM 
govori o 18 konjičkih i 14 pješačkih pukovnija, Droysen 2 ) o 16 
konjičkih i 16 pješačkih, Opitz 3 ) o 19 konjičkih i 16 pješačkih. 
Rudert 4 ) je pronašao u leipziškom gradskom arhivu jednu listu, 
koja se uglavnom slaže s opisom u THEATRUM-u EUROPA- 
EUM-u, pa iz nje vadimo ona odjeljenja, gdje su bili Hrvati. 
U sastavu glavnine vojske moglo je prema tome biti Hrvata 
samo među 609 konjanika grofa Holcka i vjerojatno među 220 
vojnika pukovnije Wingersky. Ova glavnina upotpunjuje se 
Bindauffovom listom pomoćnih četa, gdje nalazimo pukovniju 
Isolani s 400 konjanika, vjerojatno većinom Hrvata i t. zv. hr¬ 
vatsku predstražu (koja kod Bindauffa nije spomenuta, ali je 
sudjelovala u boju), te odjeljenja Saradetzky i Forgač. Prema 


] ) Rudert op. cit. 40—41. 

2 ) Droysen: Die ersten Berichte tiber die Schlacht bei Breiten- 
feld. Archiv f. sachsisehe Geschichte VII 1869. 

3 ) Opitz: Die Schlacht bei Breitenfeld, Leipzig 1892. 

4 ) Rudert 43. 

tome je Tillyjeva konjica zajedno s pomoćnim četama bila 
ovako sastavljena: 

24 eskadrone predstraža (među njima 

Isolani sa svojim Hrvatima) .... 1.440 konjanika 

2 puka (Pulks) posebne »hrvat, pred- 

straže« . 500 „ 

16 pukovnija u glavnini vojske .... 8.320 „ 

Ukupno 10.260 konjanika 

Tillyjev način borbe u ovoj t. zv. prvoj bitci kod Breiten- 
felda odgovarao je »španjolskom načinu ratovanja«. Taj način 
sastojao se u taktičkom udaru najjačim vlastitim snagama na 
najslabije mjesto protivnika. Udar se izvodio obično naletom 
pješaka, dok je konjica morala dotle zabaviti neprijateljska 
krila, a zatim progoniti razbijenog neprijatelja. Prednost ova¬ 
kve taktike bila je velika, jer ovakav udarac s velikom nad¬ 
moći morao je svakako uspjeti, ako je bio spretno izveden. 
Teška pokretljivost tadanjih vojska učinila je obično, da je 
ovakav prodor često bio sudbonosan, jer se ničim više nije 
dao ispraviti. Naprotiv, ako se dogodilo, da glavnina ne¬ 
prijatelja nije odmah uzmakla, onda je vlastita vojska mogla 
doći u veliku opasnost, jer se i ona nije više mogla upraviti 
kojim drugim smjerom, te joj nije preostalo ništa drugo, nego 
da napravi »carree« i da se ograniči na obranu. Priloženi 
crteži pokazuju izvođenje navale i obrane na ovakav »špa¬ 
njolski način«. 

Do bitke kod Breitenfelda-Pođelwitza došlo je uglavnom 
zbog toga, što carska vojska, a s njome i cijela Liga, nije sma¬ 
trala pouzdanim kneza izbornika od Saske. Knez izbornik 
oslanjao se opet na Švede, koji su s jakom vojskom bili raz¬ 
mjerno blizu njegovim krajevima, pa je zato nesmetano na¬ 
stavljao svojim naoružanjem, ma da mu je car to izričito za¬ 
branjivao. Tilly je osim toga htio upotrijebiti povoljni psiho¬ 
loški momenat poslije zauzeća Magdeburga i svojeg sjedinje¬ 
nja s talijanskom vojskom grofa v. Fiirstenberga, pa je na¬ 
stojao zastrašiti sve one knezove, koje nije smatrao prijate¬ 
ljima svoje stvari. Zbog toga je Tilly gledao, da što prije 
sa svojom velikom snagom ugrozi saskog kneza izbornika, pa 
je sa svojom vojskom paleći i plijeneći došao sve do Hallea. 
U toj nevolji knezu izborniku nije preostalo ništa drugo, nego 


da stupi u najt jesni je veze s Gustavom Adolfom, pa je s njime 
sklopio formalan savez, te je prekoračio Labu i spojio se sa 
Švedima, ali ipak tako, da je svaka vojska logorovala po¬ 
sebno. 5 ) Dakako, da bi za saveznike (Gustav Adolf i Johann 
Georg od Saske) tada bilo najpovoljnije, da su napali nepri¬ 
jatelja sa svog logora u Dubenu, a ne da čekaju, dok Tilly 
zauzme Leipzig. Ali Tilly i leipziški magistrat požurili su se 
da sklope nagodbu, koja bi Leipzig sačuvala od rata. Zapo¬ 
vjednik grada Hans von der Pforta pokušao je doduše da grad 
utvrdi, pa je u tu svrhu dao zapaliti čitavo jedno predgrađe 
prema Halleu, ali građani su ga prisilili, da Tillyja pusti u 
njihv grad. Posadi je bilo dozvoljeno napustiti grad uz 
Tillyjevu eskotru, ali su svi zajedno bili napadnuti od Šveda 
blizu Wittenberga i potpuno uništeni. 6 ) 

Tillyju sada nije preostalo drugo, nego da čeka na even¬ 
tualni napadaj saveznika, koji je bio u njihovom interesu, 
jer su htjeli spriječiti, da mu stignu pojačanja (Altringer, 
Tiefenbach), koja su već bila na putu. 7 ) 4. rujna 1631. došlo 
je konačno do sukoba obiju strana, koji je doskora poprimio 
ogromne razmjere, tako da je bilo jasno, da se radi o velikoj 
bitci. Vrlo je teško danas točno odrediti postavu Ligine voj¬ 
ske, jer se po svoj prilici radilo o »improviziranoj« bitci sa 
Tillyjeve strane; jedino je poznato, da je čitava vojska stajala 
iza reda topova, i to Hrvati Saradetzkoga i Forgača na de¬ 
snom krilu pod zapovjedništvom Fiirstenberegovim, dok je 
Isolani ostao u samoj predstraži. 

Prvi okršaj dogodio se oko 9 sati ujutro, kad je Pappen- 
heimova predstraža naišla na saske konjanike. Saveznici su 
tada bili još slabi, ali su bacali sve veće snage u boj, tako 
da se Pappenheim polako opet morao povući prema glavnini. 
Imade mnogo vjerojatnosti, da su u ovim borbama već su¬ 
djelovali Hrvati. Saveznici su uopće trebali prevaliti velik 
dio puta prije nego što su se sastali sa Tillyjevom vojskom 
(oko 10 km), a taj put su po svjedočanstvu Gustava Adolfa 
prevalili u začudo kratko vrijeme od sat i pol. Nastup četa 
bio je u bojnom redu (in bataglia), a u 11 sati stajale su 
glavnine obiju vojska jedna drugoj sučelice. U savezničkoj 

5 ) Schiller: Geschichte đes dreissigjahrigen Krieges, 300. 

6 ) Rudert 48. 

7 ) Rudert 57. 

vojsci bilo je prema točnim računima 26.624 Šveda i 18.000 
Sasa, dakle su raspolagali bojnom snagom od otprilike 45.000 
ljudi. Prednost Tillyjeva sastojala se u tome, što je on pro¬ 
tivničku vojsku u miru mogao dočekati, pa je zato i njegovo 
topništvo mimo moglo gađati, dok su saveznici tek nastupali. 
Osim toga je za saveznike bilo nezgodno, što se njihova vojska 
zapravo sastojala iz dvije vojske, dok je Tillyjeva bila pod 
jedinstvenim zapovjedništvom. Budući da nije bilo uniforma, 
raspoznavale su se obje vojske po raznim znacima. Tako je sa¬ 
veznička vojska imala zelene grančice na šeširima i kacigama, 
a ligaši su imali bijelu vrpcu na šljemu ili oko ruke. Bojni zov 
Šveda i Sasa bio je »Gott mit uns« (XXIII), a ligaša »Jesus 
und Maria«. 8 ) 

Vatra iz Tillyjevih topova bila je za Švede i Sase to ne- 
ugođnija, što su se više približavali selu Podelwitzu, koje se 
nalazilo između obiju vojska. Druga velika neprilika za Gu¬ 
stava Adolfa bili su veliki oblaci prašine, koje je vjetar tjerao 
njegovoj vojsci baš u lice. Taktički oprez Gustava Adolfa sa¬ 
stojao se u tome, što je glavninu svoje vojske podijelio u dvije 
veće skupine s pješadijom u sredini. Pješaci su opet bili razdi¬ 
jeljeni u mnogo malih bojna (bataljuna), da budu sposobni za 
brzo manevriranje, a da kod tega ne smetaju opći bojni red. 
Sredinom je zapovijedao pukovnik Teufel, lijevim krilom grof 
Horn, a desnim (prema Pappenheimu) sam kralj. Nastupanje 
saveznika i čarkanje predst^aža trajalo je otprilike do 1 sat 
u podne, a i u to vrijeme nisu još Švedi ni šasi zauzeli svoje 
položaje. 

Ovu povoljnu okolnost nastojao je Tilly opet iskoristiti u 
svoju korist, pa je Pappenheimu dao nalog, da još jednom 
krilnim zahvatom smeta Švedima, te da pred njihovim polo¬ 
žajima zapali selo Podehvitz. Pappenheim ne samo da je taj 
nalog izvršio, nego je uradio još više od toga, jer se zapleo 
u pravu bitku sa švedskim desnim krilom. Budući da je Pap¬ 
penheimu taj napadaj neočekivano dobro polazio za rukom, 
nastojao je Tilly, da ga podupre vlastitim napadajem na lijevo 
(sasko) krilo, jer je dobro znao, da su saske čete slabije i 
manje otporne od švedskih. Uspjeh tih operacija za Liginu 
vojsku bio je nedvojben: desno švedsko krilo Pappenheim je 
teško ugrozio, tako da je samo laka pokretljivost švedskih 

8 ) Schiller 300. 


bojnica spasila čitav položaj, a na lijevom krilu izgubili su 
šasi, budući da su još nastupali, gotovo cijelo svoje topništvo. 
Saveznička vojska nalazila se dakle u 3 sata poslije podne u 
dosta teškom položaju, pa je Tilly taj čas htio iskoristiti, da 
započne svojim velikim udarcem (prodorom prema španjol¬ 
skom načinu), koji bi imao odlučiti o sudbini cijele bitke. 

Čim se na saskoj strani opazilo, da Tilly namjerava za¬ 
početi s odlučnim udarcem, nastojala je saska konjica, da se 
baci ususret toj glavnoj snazi ligaške vojske. U tom svom 
pokušaju ona je samo djelomično uspjela, jer su joj se na¬ 
suprot nalazile znatno jače snage. Dok su se sa saske strane 
još borili kirasiri kneza altenburškog i pukovnija Bindauff, 
mogla se još donekle zadržati Tillyjeva glavnina, ali kad su 
te čete popustile, morali su se i ostali saski konjanici dati u 
bijeg. Posljedica toga bilo je izvanredno teško stanje saske 
pješadije, na koju je u isto vrijeme naišla Tillyjeva glavnina 
kao i Ligmi konjanici, koji su progonili sasku konjicu. 

Ovoj carskoj konjici, koja je progonila razbijene Sase, 
pridružili su se sada i Hrvati sa svojim vođama Palantom 
i Saradetzkym. Položaj tih hrvatskih četa bio je vrlo povoljan, 
jer im se nisu više mogli suprotstaviti neprijateljski konja¬ 
nici, pa su mirno mogli udariti na saske pješake. Prvi cilj 
njihova napadaja bila je saska pukovnija »Starschedel zu 
Fusz«. Saski mušketiri bili su uvjereni, da Hrvatima tane ne 
može naškoditi, a mnogi od njiih bili su već svoje puške 
ispraznili, tako da im nije preostalo vremena, da ih opet na¬ 
pune. Na taj način moglo se dogoditi, da su Hrvati zarobili 
čak zastavu pukovnije »Starschedel«, ma da ju je zastavnik 
Sittich von Giinterođt velikom hrabrošću branio. 9 ) Svi viši 
zapovjednici ove pukovnije uzalud su žrtvovali svoj život; 
vojnici nisu se više mogli zadržati, te su se dali u divlji bi¬ 
jeg. Dio Hrvata jurnuo je za njima, a drugi su se bacili od¬ 
mah na slijedeću sasku pukovniju »Klintzig zu Fusz«, koja 
je također arnetom razbijena. 

Imademo mnogo suvremenih izvještaja i izjava očevidaca 
tog podviga hrvatskih četa, pa treba nešto od toga i ovdje 
navesti. Tako na pr. mušketir Melchior Frohner priča slijedeće: 
»Dasz der fahndrich sein fanđell hette in einer Hanđt gehal- 

9 ) Hudert 63. 

ten, Ach unđ Weh geschrien. Ob er geschossen gewesen oder 
nicht kontte er nicht wissen, die Officierer hatten sie vor- 
manet, sie sollten Standt haltten, wehren aber selbst ausge- 
rissen, ein K r a w a d t hatte das Fandell bekommen, dasselbe 
abgerissen vnd vmb den leib gewunden.« (XXIV) O samom 
ishodu ovog sukoba priča na jednak način vojnik Andreas 
Purckharđt iz Klintzigove pukovnije, koji je izbjegao smrti 
samo na taj način, što se učinio mrtvim: »Fenđrich sey ge¬ 
schossen worden, welches er selber gesehen, er der Soldadt, 
habe eine Stunde vnder dem toden gelegen, als dann Er sich 
augerichtet vnd gesehen, das seine Offieirer wegk gewesen, 
als dann er sich aufgemachet vnd davon, hemach mals sich 
im Holtzell begeben, welches ohne Gefahr vmb 4 Uhr nach- 
mittage gewesen.« 10 ) (XXV) 

Sve do tog časa hrvatski napadaj je trajao po prilici 40 
minuta, ali već tada su ostale saske čete počele uzmicati, a 
cjelokupna saska pješadija postala je nesigurna. Pojedini 
odjeli nagnuli su u bijeg, zadržavajući kod toga ipak kakav 
takav poredak (»mit fliegenden Fahnen vnd laufenden Trou- 
pen, vielleicht mit guttem contento«). (XXVI) Hrvati su da¬ 
kako iskoristili taj bijeg, pa su Sase nemilo progonili, te kod 
toga zarobili 4 zastave i dva topa. Šasi su se povukli do Eilen- 
burga, iza Leipziga, gdje su se u razmjerno kratko vrijeme 
opet mogli srediti. 

Saski knez izbornik Johann Georg uvidio je odmah, da 
ovo povlačenje njegovih četa sliči potpunom rasulu, pa je s ne¬ 
koliko viših oficira htio zaustaviti bujicu, koja se valjala pre¬ 
ma Eilenburgu, ali nije u tome uspio, nego je štoviše i sam 
morao slijediti svoju vojsku. Na taj način je opći položaj 
poslije 3 sata popodne izgledao vrlo povoljan za Tillyja, 
ali je ipak bitka kasnije ispala drugačije. Prodor na strani 
saske pješadije uspio je potpuno, tako da je već komora bila 
ugrožena, a isto tako uspio je Tillyjev manevar zaokruživanja. 
Na lijevom krilu Ligina vojska, takoreći, nije više ni imala 
protivnika, pa se stoga nalazila na istoj visini kao glavnina 
Gustava Adolfa. Tillyjeva namjera bila je tada, da Švede 

10 ) Glaubwurdig'er Bericht und Erzahlung, was etwa vorm Jahr 
d. 7 Sept. bey Leipzig geschehenen Hauptschlacht sonderliches vor- 
gefallen. Slika i letak u Gradskom muzeju u Leipzigu. 


udari s boka, pa da onda postepeno napreduje prema desnom 
(švedskom) krilu, ali tu je učinio sudbonosnu pogrješku, što 
nije računao s pokretljivošću švedskih četa. Gustav Adolf po¬ 
čeo je naime već sada prebacivati konjicu sa svojeg desnog 
krila na lijevo, a usto mu je uspjelo, da potpuno rasprši Fiir- 
stenbergovo odjeljenje carske vojske, koje ga je nastojalo 
potpuno zaokružiti (vidi priloženu kartu). 

„ Tilly je strahovitom paljbom dočekao prve švedske čete, 

koje su mu se približavale. U tim okršajima pao je švedski 
pukovnik Teufel, a pukovnik Courville bio je zarobljen. Tilly- 
jeve »španjolske bojne skupine« mogle su se doduše održati, 
ali Tillyju nije išlo u račun, da se njegova navala zaustavi i 
da se zamijeni obranom. Oko 5 sati položaj se promijenio sa¬ 
svim u korist Šveda: umjesto da je Tillyju uspjelo njegovo 
bočno napredovanje, sada su Švedi svojim svježim snagama 
izveli bočni napadaj na Tillyjeve »španjolske skupine«. Ovu 
operaciju je Gustav Adolf vrlo spretno izveo, jer je kod 
svog napredovanja obišao Tillyjevu glavninu, te došao po 
prilici na ono isto mjesto, gdje je Tilly stajao na početku 
boja. Nakon toga Šveda su napredovali isto onako, kao Tilly 
protiv Sasa, te su Liginoj vojsci došli za leđa. 11 ) 

Poslije 5 sati bojna se sreća sasvim izmijenila. Švedi su 
napali Tillyjevo lijevo krilo, koje je već bilo izmoreno i 
oslabljeno poradi borba sa šasima, pa su tako uništene tri 
carske pukovnije: Coronino, Don Balthasar - Lichtenstein i 
Tilly~Leibregiment. Kod te prilike stradao je i Tillyjev štab, 
na koji se bacila švedska pukovnija Rheingraf zu Ross. Sam 
Tilly je time došao u najveću opasnost, jer ga je neki švedski 
kapetan progonio, bijući ga drškom svoje pištolje. Tek ličnoj 
požrtvovnosti Tillyjeve pratnje uspjelo je spasiti vojvodu od 
očite smrti time, što je ubila spomenutog švedskog kapetana. 
Za Tillyja i njegovu pratnju nije ni poslije toga nestala svaka 
. opasnost, jer se trebalo probiti kroz obruč neprijateljske voj¬ 

ske. Podivljalim konjima već se davno nije više dalo uprav¬ 
ljati, pa su tako jahači u divljem trku prešli preko ostalog dije¬ 
la bojnog polja, kad su tek opazili, da ih konji nose prema Du¬ 
benu, gdje se opravdano mogla očekivati neprijateljska po¬ 
sada. Dok su još razmišljali o tome, stvorila se najednom pred 

u ) Rudert 68—70. 

njima konjanička pukovnija, koje se znaci raspoznavanja nisu 
mogli prepoznati. Tek u posljednji čas, kad je već cijeli stožer 
mislio, da je zarobljen, začuo se sa strane konjaničke pukov¬ 
nije spasonosni povik »Jesus Maria«, — i Tilly je bio spašen. 
Ispostavilo se, da je to bila pukovnija »Kronberg zu Rosz«, 
koja se u boju izgubila i tražila priključak glavnini. 12 ) 

Ma da je Tillyjeva vojska na taj način bila pobijeđena, 
ipak nije toliko nastradala, koliko bi se u prvi čas moglo mi¬ 
sliti. To se osobito tiče one skupine, koja je ostala stajati na 
onom mjestu, gdje su se prije bitke nalazili Šasi, t. j. skupine 
Wangler. Budući da ovaj dio vojske nije više vidio neprija¬ 
telja pred sobom, ostao je mimo do noći na svom mjestu, a 
onda je slijedio* Tillyjev stožer u pravcu prema Leipzigu. Kod 
ove skupine nalazili su se i Hrvati, koji su sudjelovali u pro¬ 
gonu saske konjice i pješadije. Isto tako je i Pappenheim 
učinio sve, što je bilo do njega, da spasi, što se još spasiti 
dalo. Uspjelo mu je spasiti i odnijeti čitavu blagajnu i arkiv 
u Leipzig, pa se prema tome može vidjeti, da su i Švedi bili 
na kraju svojih sila. Svi se izvještaji slažu u tome, da je konac 
bitke bio oko 7 sati navečer, pa je Pappenhe : m cijelu svoju 
akciju morao provesti noću ili drugog dana ujutro. U svem.u 
je Tilly u bitci kod Breitenfelđa-Podehvitza izgubio (što palih 
a što ranjenih vojnika) oko 22.000 13 ), pa je prema Rudertovu 
računu njegova udarna sila mogla iznositi samo slijedeće 
efektive: 


Pukovnija »Kronberg zu Rosz« . . . 600 .konjanika 

Pappenheimova konjica. 1.000 „ 

Ostala pješadija.5.000 


Ukupno 6.600 vojnika 

Oko 5.400 vojnika mora da se raspršilo ili je otišlo u raz¬ 
bojnike. Tilly je izgubio mnogo zastava i kometa, ali su zato 
Hrvati u sastavu njegovih četa osvojili mnogo saskih zastava, 

12 ) Prema ovom opisu breitenfeldske bitke, koji odgovara naj¬ 
novijim istraživanjima, sasvim je krivo mišljenje Schilierovo (Ge- 
schichte des dreissigjahrigen Krieges, str. 301): Kaum sah man 
diese in Unordnung geraten, so sttirzten die Kroaten zur Plunde- 
rung. 

13 ) Ruđert, 78. 


tako da je broj zaplijenjenih neprijateljskih zastava iznosio 
23. Ligaška vojska povukla se prema Ascherslebenu, a Gustav 
Adolf zaposjeo je sve one položaje, koje je Tilly ujutro istog 
dana zauzimao. U Leipzigu je stanje bilo očajno, jer se tamo 
I, nalazilo oko 5000 ranjenika ligaške vojske, koji su ležali koje¬ 

kuda po ulicama, a najviše u presvođenim trijemovima grad- 
[ ske vijećnice. 

Knez izbornik Johann Georg od Saske sjedinio se poslije 
bitke sa Švedima, pa je napustio svoje privremeno boravište 
kod Eilenburga. Gustav Adolf mu nije zamjerio njegovo pri¬ 
lično slabo držanje za vrijeme bitke kod Podelwitza ponajviše 
zbog toga, što je knez izbornik bio onaj, koji je savjetovao, 
da se primi bitka s Tillyjem. Johannu Georgu bilo je sada 
prije svega stalo do toga, da se kazni grad Leipzig zbog brze 
i nepotrebne predaje neprijatelju. Već 9. rujna, dakle dva 
dana nakon bitke, stigli su Šasi pred Leipzig i zatražili od 
ligaškog zapovjednika pukovnika Wanglera, da napusti grad. 
Slijedećeg dana zaposjeo je knez altenburški gradsku tvr¬ 
đavu u Leipzigu, pa je započelo čišćenje grada od ostataka 
ligaša, kao i od njihovih ranjenika. Mnogi od njih primili su 
ponudu da stupe u sasku vojsku, jer su se tako spasili daljih 
neprilika. 

Švedi su 9. rujna zauzeli grad Merseburg, a 11. Halle 
s utvrdom Moritzburg. U Merseburgu se sve do tog časa na¬ 
lazio grof Holck sa svojim konjanicima, pa ima dosta razloga 
vjerovanju, da je među njima bilo i Hrvata, Tilly se u Tirin- 
giji složio sa svojim pomoćnim četama (koje je već očekivao 
za vrijeme same bitke), t. j. odjeljenjima Fugger i Altringer, 

I pa je s njima njegova vojska opet porasla na 18.600 vojnika. 14 ) 

Sva ta »armađa« nalazila se u dosta lošem stanju, o čemu go¬ 
vore mnogi suvremenici. Vojnici su bili slabo opremljeni i 
hranjeni, a k tome još vrlo nezadovoljni, Tillyjev poraz bio 
je dakako od protestanata mnogostruko iskorišten s namje¬ 
rom, da se podigne moral savezničke vojske. U tu svrhu ispje¬ 
vano je mnogo pjesama rugalica Tillyju i njegovim vojni¬ 
cima. U jednoj takovoj pjesmici spominju se i Hrvati: 15 ) 

14 ) Ruđert 79. 

15 ) Ruđert 80. 

»Fleuch Tylle fleuch, (Du hast deine Crabaten verlohren) 

Den Schelmen ist recht der Barth geschoren (Fleuch Tillc 

fleuch« (XXVII) 

Kod toga treba pripaziti, da »Tille« znači zapravo igru rije¬ 
čima, radi svoje sličnosti s imenom Tili Eulenspiegel. 18 ) 

Budući da se Tilly s ostatcima svoje vojske povlačio^ prema 
Braunschweigu, nastalo je za Švede i Sase sada pitanje, kojim 
pravcem će nastupati dalje u pravcu juga, jer se zasada nisu 
više trebali bojati protivnika. Gustav Adolf je mogao preko 
Češke izravno napasti Austriju i Beč, ali je s druge strane 
Liga bila najjača u franačkim i falačkim krajevima, pa se 
trebalo bojati, da Tilly previše ne ojača, ako bi mu uspjelo da 
se složi sa španjolskim četama, koje su se nalazile na Rajni. 
Osim toga smatrao je švedski kralj, da bi njegovo oružano 
prisutstvo u južnoj Njemačkoj privuklo više njemačkih kne¬ 
zova na njegovu stranu, osobito u času, kad su bili gotovo 
svi sakupljeni na državnom saboru u Frankfurtu. 

Radi svih tih razloga odluči Gustav Adolf, da sa svojom 
vojskom slijedi Tillyja, a Šasima da prepusti nezaštićenu 
Češku i Moravsku. Cilj toga njegova pohoda bio je, da na¬ 
padne samog vođu Lige, bavarskog kralja Maksimilijana, a 
usput da obračuna s biskupom izbornikom od Mainza, te da 
upokori svoje protivnike biskupe od Wurzburga i Bamberga. 
Usto mu se pružala prilika da dovede u svoju vlast opatije 
u Fuldi i Paderbomu, sve istaknute saveznike i članove Lige. 
Prvi grad, koji je švedski kralj na tom svom pohodu osvojio, 
bio je Erfurt, koji mu je protestantsko građanstvo bez krvi 
predalo. Ovdje su Švedi počeli kupiti pomoćnu vojsku, koja 
bi im kod svih daljnjih akcija zaštićivala leđa. Zapovjedništvo 
nad tom pomoćnom vojskom povjerio je Gustav Adolf svom 
savezniku knezu Wilhelmu od Weimara. Zatim je podijelio 
svoju vojsku u dvije kolone, koje su preko Gothe i Arnstadta 
prešle Tirinšku šumu i došle na granicu Franačke. Wiirz- 
burški biskup, nepomirljivi protivnik protestanata, bio je 
sada prvi na udaru. Švedi su bez većeg otpora mogli poste¬ 
peno osvojiti čitav teritorij wiirzburške biskupije, ma da je 

16 ) Njemačko lakrdijaško lice s filozofskom primjesom, slično 
našem grabancijašu. 


biskupu u pomoć došao knez od Lotaringije. Svi zajedno bili 
su potučeni, i Gustav Adolf se spremao da udari na susjednu 
biskupiju Bamberg. 

Dok je Švedima ovako svaki pothvat polazio za rukom, 
nalazio se Tilly u svom logoru kraj Fulde, pošto se sjedinio 
sa svim svojim pomoćnim četama, a osim toga i s drugim 
pojačanjima. Budući da se ovako osjećao dosta jakim, nije 
ništa željnije očekivao, nego da se ponovno mjeri sa Švedima, 
pa da tako osveti svoj poraz kod Podelwitza. Ipak Tillyju nije 
tada bilo suđeno da svoj naum ispuni, jer Maksimilijan Ba¬ 
varski, kao vođa Lige, nije htio izgubiti još i tu vojsku, pa 
je Tillyju naložio, da mimo čeka, kako će se stvari razvijati. 
S Tillyjem je bio u zimskom logoru također Isolano sa svo¬ 
jim Hrvatima, pa i Hrvati grofa Holcka i ostala hrvatska 
odjeljenja. Tek kad su molbe biskupa wiirzburškog postale sve 
prešnije, dozvolila je Liga Tillyju da, krene u pomoć gradu 
Wiirzburgu, ali kad je tamo stigao, već su grad bili osvojili 
Švedi. Hrvatske čete, koje su kao najbrže bile uvijek u pređ- 
straži, jamačno su prve došle do Wurzburga. 

Kad je ligaška vojska vidjela, da se ovdje ne da mnogo 
spasiti, krenula je prema Falačkoj, da tamo zaustavi napre¬ 
dovanje Šveda, a time se ujedno uklonila odlučnoj bitci, kako 
je to Maksimilijan želio. Na taj način mogao je Gustav Adolf 
nastaviti svoje osnove protiv Bamberga. Ovako je doskora 
cijela Franačka bila u švedskim rukama, pa je grofu Hornu 
bilo povjereno konačno uređenje te nove pokrajine, a glavna 
švedska vojska krenula je prema Majni, gdje je njen pogled 
osobito privlačio bogat trgovački grad Frankfurt. I ovo sje¬ 
dište carskog sabora predalo se vrlo brzo Švedima, tako da je 
njima sada bio otvoren put prema Mainzu i Rajni. Ti švedski 
uspjesi imali su za posljedicu, da je njihov ugled u čitavoj 
Njemačkoj silno porastao, tako da je i sjever Njemačke, kao 
na pr. Wismar i Liibeck, pa Hamburg i t. d., bio potpuno 
očišćen od ligaških posada, a grof Georg Hessen-Darmstađtski 
i drugi vladari u predjelima Wetteraua i Westerwalđa morali 
su se u najmanju ruku pokazati neutralnima, ako nisu htjeli 
da izazovu švedsku osvetu. 

Daljnji uspjeh Šveda bilo je zauzeće Mainza, koji je vrlo 
hrabro branila španjolska posada, a to je opet pospješilo šved- 

sko napredovanje niz obje strane Rajne. Koliko su Šveđani 
imali sreće, toliko je Španjolce pratila nesreća, pa su re¬ 
dom gubili važna uporišta poradi izdajstva ili nesposobnosti 
gradskih zapovjednika (Speyer, Mannheim, Landau i t. d.). 
Budući da je uto već nastupila oštra zima, zadovoljili su se 
Švedi svojim uspjesima, pa su izabrali za svoj logor kraj oko 
Mainza, a Gustav Adolf počeo se baviti svojim državnim po¬ 
slovna. 

Cim je u proljeće zavladalo ljepše vrijeme, prepustio je 
Gustav Adolf upravu svog osvojenog područja na Rajni kan¬ 
celaru Axelu Oxenstierni, a sam je sa svojom vojskom krenuo 
opet prema Franačkoj. Razlog toj njegovoj diverziji bili su 
događaji oko Bamberga. Tamo je već krajem zime prispio 
Tilly sa svojom vojskom, jer je primio zapovijed, da pošto 
poto uspostavi opet vlast bamberškog biskupa. Grof Horn sa 
svojim švedskim četama krivo je računao, da će se moći su¬ 
protstaviti Tillyjevim nadmoćnim silama, pa je uzmicao sve 
dok nije morao napustiti sam Bamberg. Stoga je Gustav Adolf 
odlučio, da će mu doći u pomoć, pa je u Aschaffenburgu odr¬ 
žao smotru nad svojom vojskom, koja je tada bila pojačana 
odjeljenjima Hornovim, Bannerovim i tirinškom vojskom 
Wilhelma Weimarskog, te je brojila oko 40.000 momaka. 

Pred ovako nadmoćnim neprijateljem povukao se Tilly 
prema Dunavu, a Švedi su mogli u triumfu ući u velik i bogat 
grad Numberg, koji je već odavna s njima potajno simpati¬ 
zirao. Time je Gustavu Adolfu daljnje napredovanje bilo silno 
olakšano, pa se doskora sa. svojom vojskom nalazio nadomak 
bavarske pogranične utvrde Donauvvbrth, koju je stao opsje¬ 
dati. Tada je tek Maksimilijan Bavarski uvidio, da mora ne¬ 
što učiniti, pa je Tillyju zapovjedio, da se suprotstavi šved¬ 
skom nadiranju. Zauzeće Donauwortha nije se doduše više 
dalo spriječiti, te je sada samo malena rječica Lech dijelila 
Švede od Bavarske, ali Tilly je na suprotnoj obali Lecha po¬ 
duzeo sve da Šved'ma taj prijelaz ne dozvoli. To se događalo 
koncem ožujka, kada Lech obično jako nabuja i postane vrlo 
opasan, pa je Gustav Adolf s pravom krzmao da napadne Til- 
lyjeve utvrde. Svejedno se na nagovor svojih vojskovođa, oso¬ 
bito Homa, dao na to, da svoje topove smjesti na zgodne uzvi¬ 
sine, s kojih je mogao Tillyju mnogo škoditi, a onda je dao za¬ 
paliti mnogo suhog granja, i zaklonjen tim dimom pokušavao 


je sagraditi privremeni most preko Lecha, koji bi mu do¬ 
zvolio prijelaz. Razvio se najprije topnički dvoboj, u kojem 
je sudjelovao za ono vrijeme vrlo znatan broj topova. Ligaška 
vojska nastojala je svim silama spriječiti gradnju tog mosta, 
ali je vatra švedskih baterija uspjela da ih zadrži u nekoj 
udaljenosti, i most je takoreći pred njihovim očima dovršen. 
Sam Tiliy je s velikom hrabrošću bodrio svoje čete, ali ga je 
blizu obale najednom pogodila topovska kugla iz t. zv. falko- 
neta, te ga smrtno ozlijedila. Na sličan način stradao je i nje¬ 
gov general Altringer. Nije nam poznato, da li je u tim bor¬ 
bama sudjelovalo i nešto Hrvata, ali je vjerojatno, da je nji¬ 
hova uloga bila dosta ograničena. 

Maksimilijan Bavarski bio je očito zabrinut zbog velike 
udarne snage švedske vojske, pa je na savjet bolesnog Tillyja 
bez borbe napustio svoj vrlo dobro utvrđeni logor i povukao 
se prema Ingolstadtu. Švedima se drugi dan, kad su opazili 
odlazak carsko-bavarske vojske, učinilo vrlo čudnovato, što 
Bavarci nisu branih tako dobro utvrđene položaje, ali su is¬ 
koristili priliku i doskora po prvi put u povijesti ovoga rata 
zaposjela je Bavarsku neprijateljska vojska. Kad su Švedi do¬ 
spjeli do Ingolstadta, umro je u samoj tvrđavi stari Tilly, koji 
je svojom osobnošću predstavljao snažnu ličnost u prvoj polo¬ 
vici tridesetgodišnjeg rata. 

■ Gustavu Adolfu bio je sada otvoren put prema Miinchenu, 
jedino ga je smetala tvrđava Ingolstađt, ali pred njenim be¬ 
demima morao je spoznati, da mu se tu pružao otpor, koji od 
bitke kod Breitenfelda-Podelwitza nije više doživio. Skretanje 
bavarske vojske s onog pravca, koji su Šveđani očekivali, a 
usto i jaka obrana Ingolstadta, prisilili su švedskog kralja, da 
se odrekao opsade i krenuo prema unutrašnjosti Bavarske. 
Miinchen je ostao bez ikakve obrane, pa su ga Šveđani bez 
muke zauzeli, ali su grad našli prilično prazan, jer su svi sta¬ 
novnici pobjegli. Knez izbornik bavarski, Maksimilijan, sklo¬ 
nio se u to vrijeme u grad Regensburg i tamo je željno oče¬ 
kivao pomoć sa carske strane, jer je znao, da se već vode po¬ 
novni pregovori za uspostavu Wallensteinovu, kojemu bi od¬ 
sad bilo povjereno vrhovno zapovjedništvo nad carskim če¬ 
tama u Češkoj te nad svim onim vojnicima, koje će on sam 
novačiti. 

Ratovanje Gustava Adolfa po Njemačkoj može se prema 
svemu tome nazvati toliko sretnim, da gotovo nije bilo te 
sile, koja bi mu se s uspjehom mogla suprotstaviti, pa se on 
tada ozbiljno spremao da napadne cara u njegovoj prijestol¬ 
nici, Beču. No sreća u vojnom umijeću, koja ga je tako izda¬ 
šno pratila, nije se priklonila njegovu savezniku Johannu 
Georgu, knezu izborniku Šaškom. Ovome knezu prepustio je 
Gustav Adolf iza bitke kod Pođelwitza da osvoji Češku, dok 
je sam za svoj cilj izabrao ligaške zemlje. Na sjeveru se u 
to vrijeme bitka vodila u pokrajini Lausitz (Lužici), koju je 
napao carski general Tiefenbach s po prilici 15.000 momaka, 
među njima, kažu, nekoliko stotina Hrvata. 17 ) Carevci su opli¬ 
jenili Bautzen, Gorlitz, a Hrvati su se u predstraži pribli¬ 
žili čak Dresdenu, gdje su ih tek gradski topovi rastjerali. 
Dakako, da se iz suvremenih izvještaja opet može zaključiti, 
da su carske čete i Hrvati strahovito opustošili ove krajeve. 
Napredovanje Tiefenbachovih četa zaustavljeno je ipak izne¬ 
nada carskom naredbom, koja je izričito tražila, da se saski 
posjedi sačuvaju od rata. To se dogodilo zbog toga, što je car 
u to vrijeme ponovio pregovore s knezom izbornikom saskim, 
ne bi li ga ipak predobio na svoju stranu i time švedskog 
kralja lišio važnog saveznika. Međutim, te carske odredbe 
imale su samo tu posljedicu, da je saska vojska, koja se spre¬ 
mala na Lausitz 18 ), sada postala slobodna, pa je provalila u 
Češku. 

U ovom kraljevstvu, gdje je još bila živa uspomena na 
samosvojnost prije bitke na Bijeloj gori, vladala je velika ne¬ 
sloga između katolika i protestanata, te je to bio među ostalim 
jedan od razloga, koji su omogućili saskoj vojsci brzo napre¬ 
dovanje. Prag sam nije bio nikako pripravan za obranu, a 
na bečkome dvoru su se prekasno odlučili da dozovu u pomoć 
generala Tiefenbacha s njegovom vojskom. Stoga su Šasi bez 
ikakve muke 5. studenoga 1631. zauzeli Prag, u koji je umšao 


17 ) Bottiger: Geschichte der Sachsen. Gotha 1870. T. II 158. — 
THEATR. EUROP. II. 466 (cit. po Kukuljeviću str. 18). 

18 ) Kukuljević citira Boguslawskog: Rys dziejow serbo-lužy- 
ckih. Petersburg 1861. str. 228. »Tutaj (u Lužici) spotykali sie 
Szwedci, Niemci, Wegrzy i K r o a c i, wszyscy zarowno przykla- 
dajac sie do znisczenia kraju«. 


i knez izbornik Johann Georg, koji je protestante uzeo pod 
svoju zaštitu i povratio im djelomično njihove posjede. 

Tek sada približavala se pomoć katolicima s carske strane, 
i to vojska Tiefenbachova iz Šleske, kojoj se je pridružilo ne¬ 
koliko Tillyjevih pukovnija iz gornje Falačke. Šasima je do¬ 
duše uspjelo da pred Pragom zadrže glavnu silu carevaca, ali 
ipak nisu mogli spriječiti, da u nekim manjim borbama ne 
izvuku kraći kraj, pa su tako već po Schillerovu svjedočan¬ 
stvu Hrvati, došli sve do predgrađa Praga. Čini se, da su 
to bile čete carskog generala Gallasa, koji je s 10.000 vojnika 
došao, da brani Češku, a u njegovoj vojsci je, kažu, bilo i 
dosta Hrvata. 10 ) O pojedinačnim borbama Hrvata u to vrijeme, 
koje Schiller zove »Kroatengefechte«, imademo neka svjedo¬ 
čanstva iz THEATRUM-a EUROPAEUM-a, koja se nalaze i 
kod Kukuljevića. 20 ) Tako su Hrvati prije Božića 1631., iznenada 
napadnuti od Sasa, izgubili jednog kapetana, kojeg su Šasi za¬ 
robili, i imali nekoliko mrtvih, a zatim su opet kod Praga 
razbili jedno sasko odjeljenje. Na putu u Plzenj napali su 
Hrvate češki seljaci kod jednog prijelaza preko Moldave, te 
im tom prilikom razbili brod, kojim su se htjeli prevesti na 
drugu stranu. Osim toga Hrvati su popalili mjesto Veravu. 

Makar je sada gotovo cijelo češko kraljevstvo bilo za cara 
izgubljeno, ipak Gustav Adolf nije bio zadovoljan držanjem 
Sasa, koji nisu iskoristili svoju prednost tako, da nastoje 
probiti se do švedske vojske u Bavarskoj, nego su trošili 
svoje sile u beznačajnim borbama. U svim zemljama, koje su 
sačinjavale njemačko carstvo, opažao se jak pokret, koji je 
išao u korist protestanata, a posljedice dugogodišnjeg rato¬ 
vanja postale su za cara sve neugodnije. Vanjskopolitički po¬ 
ložaj mogao se također označiti nepovoljnim, jer je Španjol¬ 
ska, carska saveznica, imala pune ruke posla, da skrši holan- 
dijski ustanak, a s istoka je opet navaljivao na carske zemlje 
sedmo gradski knez Juraj Rakoczy, nasljednik Gabora Ee- 
thlena, dok se i sama Turska držala neprijateljski. Osim toga 
je još došlo do seljačkog ustanka Ob der Ems, koji su po¬ 
mogli ugušiti Hrvati (v. str. 25.), tako da car Ferdinand II. 
zaista u ono vrijeme nije znao, otkuda će smoći sile, koje će 
ga izbaviti iz tog položaja. 

19 ) Kukuljević 19. 

Bilo je mnogo razloga, koji su upućivali na to, da se glavno 
zapovjedništvo nad vojskom prepusti Ferdinandovu sinu Fer¬ 
dinandu III., ali je s druge strane bilo dosta opasno Gustavu 
Adolfu, najslavnijem vojskovođi svog vremena, suprotstaviti 
početnika. Otkada je Wallenstein odstupio sa zapovjedništva, 
a Tilly pao, nije se mogao naći nijedan carski general, koji 
bi uživao potpuno povjerenje vojske. Stoga se u carskom ta¬ 
boru ozbiljno počelo pomišljati na to, da se Wallenstein opet 
zamoli, ne bi li se htio primiti tog zapovjedništva. Međutim, 
pregovori s njime tekli su vrlo sporo, jer Wallenstein je sada 
znao, da ga trebaju, pa je htio sve ili ništa, t. j. da kao glavni 
zapovjednik carske vojske imade gotovo neograničenu vlast. 
Budući da je bečki dvor bio prisiljen, da Wallensteinu prizna 
sve potrebne koncesije, uvidio je i ovaj, da mu je zgodnije 
novačiti svoje vojnike pod carskim autoritetom, ali je ipak 
kod toga vodio svoju posebnu politiku, koja se sastojala u 
tome, da sklopi što povoljniji savez sa Šasima, s pomoću ko¬ 
jega je smatrao, da će postati jednako strašan Švedima kao 
i caru. Bečki dvor je u tim pregovorima nastojao da prije¬ 
stolonasljedniku Ferdinandu III., tada već ugarskom kralju, 
pribavi mogućnost, da pod Wallensteinovim vodstvom nauči 
ratni zanat, ali Wallenstein ne htjede o tome ni čuti, jer je 
smatrao, da će to biti kao neki nadzor nad njime. Konačno 
su se sporazumjeli u tome, da Wallenstem obrazuje svoju 
vojsku, te da s njome tri mjeseca privremeno zapovijeda, a 
onda, da će se već naći kakvo .rješenje. Wallenstein je naime 
bio tvrdo uvjeren, da će njegova vojska ovisiti samo o nje¬ 
govu imenu, pa da će prema tome sasvim sigurno zadržati 
glavno zapovjedništvo, dok se car sada na svaki način htio 
riješiti Ligina tutorstva. 

Wallensteinu je u roku od.tri mjeseca zaista uspjelo nešto, 
što je cijela tadanja Europa smatrala isključenim. Svi oni stari 
ratnici, koji su već jednom pod njime vojevali, htjeli su opet 
pokušati ratnu sreću, a on sam nije žalio ni truda ni svojih 
vlastitih sredstava, da ih sve što bolje opremi. Govori se, da 
je Wallenstein ovom prilikom novačio vojnike od Stettina do 
Odesse, tako da su mu došli Poljaci, Valoni, Kozaci, Nijemci, 
Madžari, Rumunji, te razni drugi narodi u tolikom, broju, da 
je njegova vojska u Moravskoj brojila oko 50.000 31 ) vojnika. 

=°) Kukuljević 19. 


Isolano je tom prilikom po svjedočanstvu Keymovu 22 ) doveo 
još 6.000 Hrvata, s kojima se pridružio svom starom ratnom 
drugu. Po Kukuljeviću je u svibnju 1632. po hrvatskoj krajini 
novačio vojnike za Wallensteina pukovnik Daniel Beigott i 
bojnik Gašpar Starešinić. 23 ) 

Kada je Wallensteinu na taj način uspjelo da u nevjero¬ 
jatno kratkom vremenu sakupi toliko znatnu silu, stavio je 
sada on sa svoje strane zahtjeve, koji su se odnosili na nje¬ 
govu funkciju kao glavnog zapovjednika. Ti zahtjevi bili su 
za cara gotovo neprihvatljivi, ali on je bio prisiljen, da ih 
ipak primi. Wallenstein je zahtijevao potpunu i neograničenu 
vlast unutar svoje vojske, a kralju i prijestolonasljedniku nije 
bilo dozvoljeno, da se kod nje pokažu, ni da kod nje poduzmu 
bilo kakav čin, koji bi proizlazio iz njihova autoriteta. To je 
drugim riječima značilo, da se car lišava svojih suverenih 
prava kod svoje vlastite vojske. 

Kolikogod su bile ogromne koncesije, koje je bečki dvor 
morao učiniti Wallensteinu, toliko se to s obzirom na težinu 
položaja smatralo opravdanim, te su se u Wallensteina stale 
polagati najveće nade. Međutim, bečki dvor se prevario, uko¬ 
liko je očekivao od Wallensteina brzu akciju. Pustivši Gustava 
Adolfa kao glavnog neprijatelja pp strani, zadovoljio se 
Wallenstein raščinjavanjem prilika u samoj Češkoj i u susje¬ 
dnoj Saskoj. Treba uzeti u obzir, da se to događalo upravo u 
vrijeme, kad je poslije bitke na Lechu cijela Bavarska bez 
zaštite predstavljala slobodni put švedskim četama u srce 
Reicha — Beč, pa je car Ferdinand na molbe Maksimilijana 
Bavarskoga neprestano slao glasnike Wallensteinu, da pomo¬ 
gne Bavarskoj, ali uzalud. Wallenstein je naprotiv 5. svibnja 
1632. zauzeo Prag, a zatim je tjerao Sase pred sobom, dok je 
njegova predstraža pod grofom Holkom s Isolanovim Hrva¬ 
tima prodrla u Sasku i osvojila Zwick.au i Freiberg, a Hrvati, 
čini se, prodrli sve do Dresdena. 

Tada je ipak već došlo skrajnje vrijeme, da Wallenstein 
krene prema Bavarskoj, gdje je knez izbornik Maksimilijan 
sa svojom vojskom u najvećoj neprilici zbog švedske premoći 
stajao kod Regensburga. Sjedinjenje dviju jakih vojska, kao 

21 ) Prema tome je krivo, što kaže Kukuljević (str. 21), da je 
’VVallensteinova vojska brojila oko 100.000 momaka. 

22 ) Keym II, 47. 

23 ) Croatica a. 1632 N. 2, p. 31 u Bečkom ratnom arhivu. 


80 


Bauer: Tridesetgodišnji rat 6 


81 



što je bila bavarska i Wallensteinova, imalo je prema mišlje¬ 
nju tadanjih vojničkih krugova odlučili cijelim ratom. Gustav 
Adolf našao se zatečen pred tolikom silom, jer je sam bio 
preslab, da se suprotstavi makar i samoj Wallensteinovoj 
vojsci, ali čini se, da ništa nije učinio, kako bi njihovo sje¬ 
dinjenje spriječio. Prekasno se sjetio, da bi trebalo Maksimi- 
lijanu presjeći put; dok se on još na to spremao, već su se 
obje katoličke vojske kod Egera sjedinile. 

Sjedinjene carsko-bavarske snage sačinjavale su sada silu 
od jedno 60.000 momaka, pred kojom se švedski kralj nije 
smio ni pokazati. Stoga su se Švedi povukli u unutrašnjost 
Franačke i čekali, što će neprijatelj poduzeti. Za Švede na¬ 
stala je neprilika i u tome, što su se njihove posade nala¬ 
zile razasute po mnogim mjestima Njemačke, pa ih je sada 
valjalo brzo skupiti, a s druge strane nisu se ni njihovi sa¬ 
veznici Šasi smjeli ostaviti bez ikakve pomoći. Gustav Adolf 
nije prema tome bio spreman, kad se približila carsko-bavar- 
ska vojska, pa se zatvorio u svoj utvrđeni tabor pred Niirn- 
bergom. Wallenstein se polako približavao tom gradu, te nije 
smatrao za sebe povoljnim, da napadne švedski utvrđeni 
logor, nego se također utaborio pored rijeke Regnitz. Tako su 
dva najslavnija vojskovođe onoga vremena sada jedan dru¬ 
gog promatrali iz svojih tvrđava, a da do otvorene bitke uopće 
nije ni došlo. Svaki od protivnika nastojao je da drugome.one¬ 
mogući dovoz hrane, i u tom čarkanju prolazili su dani. Ku- 
kuljević kaže suglasno s Droysenom, da je kod Neumarkta 
(gdje je uostalom Wallenstein prije svog dolaska pred Niirn- 
berg priredio veliki mimohod svoje vojske) stajalo nekoliko 
eskadrona hrvatskih vojnika, koje su se poslije radi švedskog 
pritiska morale povući. Međusobno napadanje transporta iz¬ 
među obje vojske poprimilo je katkad značaj pravog boja. 
Tako su na pr. Šveđani zaplijenili takav transport za carske 
čete u Freistadtu, a Wallenstein je opet htio da taj transport 
načina ni mogućnosti, da se u velikim količinama pribavi, 
eskadrona draguna i 500 mušketira, ali su i Švedi poslali ve¬ 
lika pojačanja, pa su carevce suzbili. 24 ) Budući da se glavna 
zadaća Hrvata sastojala baš u tome, da za svoju vojsku pri¬ 
skrbe što više hrane, to nije čudo, što su tada bili na dne¬ 
vnom redu njihovi veći ili manji okršaji sa Švedima ili građa- 

S4 ) Droysen: Gustav Adolf II 605. 


nima neprijateljskih gradova. 25 ) Po cijelom kraju stala se 
sada širiti glad, jer su obje vojske, u jakosti od otprilike 
120.000 vojnika, trošile strahovito mnogo živeža, a nije bilo 
načina ni mogućnosti, da se u velikim količinama pribavi. 

Da bi se toj nevolji konačno učinio kraj, izašao je Gustav 
Adolf iz svog utvrđenog logora poslije 45 dana, otkako su obje 
neprijateljske vojske stajale sučelice. Zaštitu svog logora pre¬ 
pustio je švedski kralj oboružanim građanima Niirnberga, a 
sam je svom silom napao Wallensteinov logor, ali kod toga 
nije mogao postići nikakav značajniji uspjeh. Kukuljević na 
osnovi prikaza Sporšilovog 26 ) tvrdi, da je. u toj bitci »razbi¬ 
jeno švedskoga kralja gospodstvo nad Njemačkom«, ma da se 
to baš ne bi moglo tako jednostavno ustvrditi, a osim toga 
tvrdi, da je kod samog sukoba obiju vojska 10.000 Hrvata pod 
Isolanom stajalo kod potoka Bibera, te da Wallenstein osim 
još nešto Bavaraca na konjima uopće nije imao druge ko¬ 
njice. Svakako je po suglasnim i vjerodostojnim izvještajima 
sam sukob bio vrlo jak, a uloga hrvatskih konjanika velika, 
iako izgleda nevjerojatno, da ih je bio tako velik broj. 

Još 14 dana iza tog bezuspješnog švedskog pothvata, da se 
napadne Wallenstein, stajale su još uvijek obje vojske jedna 
prema drugoj. Prvi su se odlučili Švedi, da napuste ovo bes¬ 
plodno iščekivanje, a za njima je odmah krenuo i Wallenstein 
prema sjeveru. Budući da je švedskom diverzijom kod Niirn- 
berga južna Njemačka zasada ostala izvan opasnosti, naumio 
je Wallenstein Sasku odvojiti od Šveđana, pa prema tome tu 
zemlju odrediti svojim četama za zimsko boravište. Wallen- 
steinova vojska je pred Nurnbergom, upravo kao i švedska, 
dosta stradala, pa je bilo potrebno da se popuni svježim voj¬ 
nicima. Stoga je pukovnik Luka Hrastovački bio poslan tako¬ 
đer u Hrvatsku, da unovači nove vojnike. Hrvatski sabor us¬ 
protivio se tome, navodeći među razlozima kao glavne one, 
koji govore o turskoj opasnosti i o tome, kako već mnogi 
Hrvati vojuju u tuđini, pa se prema tome ne mogu slati novi 
vojnici. 27 ) Sabor je dapače zabranio Hrastovačkom, na nastavi 
dalje novačenje i poslao u Beč Gavru Cmkovečkog, da caru 
izloži stanje, u kojem se tada nalazila Hrvatska. 

25 ) Theatrum Europaeum II 575. 

20 ) Sporšil: Der đreissigjahrige Krieg II 86. 

- 7 ) Acta Regni Congregationum a. 1632. 



VI. 

BITKA KOD LtfTZENA (1632.) 

Pokreti oružanih snaga Wallensteinove i švedske vojske, 
koji su doveli do sukoba kod Lutzena, sastojali su se ugla¬ 
vnom u slijedećem: Pobjedonosni pohod Gustava Adolfa na 
jug Njemačke bio je nenadano prekinut kod Nurnberga, jer je 
silan Wallensteinov logor prkosio svim navalama švedskog 
kralja. Silni gubitci i razne pošasti, koje su se usto u švedskoj 
vojsci pojavile, prisilili su njeno vodstvo, da zapovjedi uzmak 
prema sjeveru. Gustavu Adolfu bilo je tada mnogo stalo do 
toga, da svoju vojsku sjedini sa šaškom vojskom kneza Johan- 
na Georga, ali taj njegov saveznik nije više bio tako pouzdan 
kao pred godinu dana, pa je uz svakojake izgovore zatezao 
s time, da se sjedini sa švedskom vojskom. 

Poslije neriješene bitke kod Nurnberga krenuli su Švedi 
prema Wurzburgu, a Wallensteinova vojska prema Saskoj s 
namjerom, da Švedima presiječe put. Ovako su se već kra¬ 
jem ljeta u raznim predjelima Saske pojavili carski vojnici, a 
među njima i Hrvati grofa Holcka. U Leipzigu su se dapače 
bojali, da ne bi grof Holck sa svojih 7—8000 konjanika po¬ 
kušao napasti njihov grad, ali do toga ipak nije došlo. Iso- 
lano s ostalim hrvatskim četama bio je uz glavninu vojske s 
Wallensteinom, pa se 9. listopada nalazio u Hoffu. Lake hrvat¬ 
ske čete, koje su bile dodijeljene i.Pappenheimu, imale su na¬ 
log da prodru što dublje u neprijateljsku zemlju sa zadaćom, 
da se snabdiju i da smetaju neprijateljske pripreme. Doka¬ 
zano je, da su Hrvati tom prilikom došli do Labe, pa da su je 
čak nastojali prijeći na nekoliko mjesta s namjerom, da stignu 
do Torgaua. O tome govori suvremeni izvještaj: »Am 25. ist 
das Stadtlein Belgern von denen Crabaten in Brandt gestecket 
worden... vnd ist fast alles wie auch Kirch vnd Schule in đie 


asche gelegt«. 1 ) (XXVIII.) Širina rijeke i nemogućnost prije¬ 
laza prisilila je ipak Hrvate, da se odreknu tog pokušaja (»da 
sie des Wassers halber an Torgav nicht kommen konnten«), 
(XXIX.) a osim toga su tri čete teško stradale u okršaju sa 
saskim konjanicima na torgauskim ledinama (»in der Torgaui- 
schen Heyden«), 

Wallenstein je dotle zaposjeo sam Leipzig, tako da se i 
Isolano morao nalaziti u okolici tog grada. Tek tada se odlu¬ 
čio saski knez izbornik da Švedima pomogne, jer se konačno 
radilo o njegovoj vlastitoj zemlji. Nekoliko saskih pukovnija 
primilo je prema tome nalog, da se sjedini sa Švedima, ali 
glavna saska vojska ostala je u okolini Torgaua. Wallenstein je 
dotle oprezno svoj logor smjestio izvan zidina Leipziga, da¬ 
pače je opozvao sva ona odjeljenja, koja su unišla u grad, te 
ih je isto sjedinio s ostalim svojim četama. Čini se, da je to 
učinio zato, što je primio vijesti, da se Švedi kroz Tiringiju 
naglo približavaju Leipzigu. Da spriječi njihov spoj sa Šasima, 
poslao je svoje lake čete (među njima i Hrvate) Švedima usu- 
sret u Weissenfels. Ova odjeljenja zaposjela su sam grad i 
kneževski dvor u Weissenfelsu 30. listopada, ali se dalje nisu 
usudila, jer je Gustav Adolf istoga dana osvojio Naumburg na 
Saali. Na taj način su sada obje neprijateljske vojske stajale 
jedna drugoj sučelice, te se već jasno vidjelo, da do sukoba 
mora doći. 

Čim je Wallenstein uvidio, da se odsudna bitka približava, 
krenuo je sa svojom glavnom vojskom također prema Weis- 
senfelsu. Tom se prilikom moglo opažati, da je raspolagao 
ogromnom množinom ljudstva, pa je prolaz te vojske kroz samo 
mjesto trajao od 7 sati ujutro sve do mrkle noći. 2. studenog 
stigla je po teklićima u Leipzig zapovijed, da se gradska utvrda 
stavi u pripremno stanje, a osim toga, da se sruše neke kuće, 
koje su stajale u blizini. Po tome se može suditi, da je Wallen- 
stein leipzišku gradsku utvrdu zamislio kao čvrstu prihvatnu 
točku za svoju vojsku u slučaju, da mu ne bi uspjelo pobije¬ 
diti švedskog kralja. U Weissenfelsu i na gradskim utvrdama 
u Leipzigu radilo se prema tome dan i noć, ali Gustav Adolf 
u Naumburgu držao se začudo vrlo mirno, tako da je Wallen- 
stein polako stekao uvjerenje, da ga Švedi ne će napasti. Bilo 
je više razloga, koji su ga potkrijepili u tom njegovu mišlje- 

b Rudert, 86. 

nju. Tako je na pr. švedska vojska zbog svojih silnih marševa 
iz južne Njemačke stigla dosta iscrpljena, a osim toga je bilo 
već dosta kasno u godini, kad se po običaju onog vremena 
više nije ratovalo. 

Wallenstein je prema tome mislio, da će do sukoba doći tek 
na proljeće, pa je 5. studenog ujutro poslao Pappenheima sa 
svim njegovim pješačkim i konjaničkim pukovnijama prema 
Halleu. Ovo je učinio s razloga, što je htio nešto odteretiti kraj 
oko Liitzena, budući da taj kraj sam nije mogao hraniti čitavu 
njegovu vojsku, a osim toga mogao mu je Pappenheim dobro 
poslužiti kao zaštita desnog krila protiv svakog napadaja. Nije 
nam još danas jasno, zašto je zapravo Gustav Adolf krzmao 
tada napasti Wallensteina. Imao je doduše i on razloga za to: 
prije svega htio se je združiti sa Šasima, a inače mu je osobito 
ponestalo konjice. Švedi su imali jedva 8.000 konjanika, a i 
ti nisu bili najbolji, dok je Wallenstein njima nasuprot mogao 
postaviti 10.000 sve najboljih četa, a među njima osobito opa¬ 
sne Hrvate. Ipak je on stvorio svoju odluku onoga časa, kad 
je doznao, da je Pappenheim otišao iz Liitzena, pa je pripre¬ 
mio sve potrebno, da napadne carsku vojsku. 

Rano ujutro 5. studenog (đrey Stunden vor Tag — dakle 
po prilici u 4% ujutro) napustio je Gustav Adolf svoj logor 
kod Naumburga s namjerom, da potuče oslabljenog nepri¬ 
jatelja. Brzim hodom približavao se Weissenfelsu, gdje je 
glas o njegovu pokretu izazvao najveće začuđenje. Cesta od 
Naumburga do Weissenfelsa je duga otprilike 15 km, pa je 
zato švedski kralj mogao u Weissenfels stići tek poslije izlaza 
sunca. Wallensteinu doduše nije bilo zgodno, da se sa svojih 
12.000 momaka suprotstavi gotovo dvostruko jačoj švedskoj 
vojsci, ali je on računao-, da će se ipak nekako održati, dok mu 
se ne povrati Pappenheim, po koga je smjesta poslao brze gla¬ 
snike. Svakako se sam Weissenfels nije dao održati, pa ga je 
Wallensteinova vojska napustila i zaposjela povoljne pozi¬ 
cije kod Liitzena, gdje je u potpunom bojnom redu dočekala 
Švede. 

Gustav Adolf nije se dugo zadržavao u Weissenfelsu, nego 
je nastavio svoj put prema sjeveru, te je kod mjesta Poserne 
dosta nesmetano mogao prijeći rječicu Rippach. Jedini sukobi, 
do kojih je već tada došlo, razvili su se između Wallenstei- 
nove zalaznice (Hrvata i dragima) i švedske vojske. Isolano je 


naime dobio nalog, da sa Hrvatima zadrži švedskog kralja na 
obali Rippacha, pa se tu razvio pojedinačno dosta žestok boj', 
u kojemu su Hrvati bili potisnuti, tako da su dapače izgubili 
jednu zastavu. O tome govori suvremeni izvještaj slijedeće: 2 ) 

»Welchen aber (sc. den Friedlender) Kon. May. eilend ge- 
folget den 5. Nov. nach 3 Stund vor Tage von Naumburg auf- 
gebrochen und noch selben Tags nach Mittag dem Feinde sich 
praesentiret, ihn durch Spielung grosser und kleiner Stiicke 
zu ručke getrieben, etlich Volk erlegt und eine Standarta, 
darauf die Fortuna und der Reichsadler gemahlet gewesen von 
Crabaten uberkommen.« (XXX). 

Iz ovog kratkog opisa vidi se, da su Hrvati s velikom 
hrabrošću nastojali sa svojim slabim snagama zadržati cijelu 
švedsku glavninu, ali su se morali povući, osobito kad su 
Švedi počeli djelovati svojim topništvom, među kojim je bilo 
i teških topova. Vrlo je interesantan svakako opis zaplije¬ 
njene hrvatske zastave, koji je jedini svoje vrste. Po njemu 
vidimo, da su se Hrvati borili pod carskim orlom, a inače su 
polazili za znakom Fortune. Hrvatske čete došle su na oba¬ 
lama Rippacha svakako u vrlo težak položaj, jer nam drugi 
izvještaj govori o tome, da bi sigurno bili svi uništeni, da nije 
pao mrak (vnd hette man noch ein paar Stunden Tag ge- 
habt ware der Feind meistenteils ruinirt worden). (XXXI.). 

Budući da u ovo godišnje doba sunce vrlo rano zalazi, na¬ 
lazilo se već poslije 4 sata cijelo bojno polje u mraku, a magla, 
koja se još k tome spustila, prisilila je Švede, da ovu noć 
provedu na obalama Rippacha, pa da tek slijedećeg dana 
pokušaju svoju bojnu sreću. Stoga su Švedi noćili u punom 
bojnom poretku (in battaglia), a u njihovu sastavu nalazilo se 
također nešto Sasa. 3 ) U svemu imao je Gustav Adolf pod 
svojom komandom oko 30.000 momaka. 

Za Wallensteina nalazilo se sada težište čitavog položaja u 
činjenici, da li će Pappenheimu uspjeti da se u redu i na 
vrijeme povrati natrag, te da mu bude na pomoć. Prema Ru- 
dertovu računu mogao je Wallenstein tek oko 7 sati navečer 

2 ) Slika bitke kod Liitzena »Eigentliche Abbilđung des Haupt- 
treffens bey Liitzen« u Gradskom muzeju u Leipzigu. 

3 ) Rudert, 90 — prema tome ne stoji tvrdnja mnogih povjesni¬ 
čara, među ostalim i ,Droysena, da u bitci kod Liitzena Šasi nisu 
sudjelovali 

biti potpuno obaviješten o boju hrvatskih četa sa Švedima, pa 
je prema tome kurir sa viješću o tome mogao tek oko 8 sati 
otići prema Halleu, kamo je stigao u 12 sati u noći. Dok je 
Pappenheim sredio svoje čete, moralo je opet proći nešto vre¬ 
mena, jer on s time sigurno nije računao, tako da su se nje¬ 
gove čete na bojnom polju u najboljem slučaju mogle očeki¬ 
vati tek u 1 sat po podne slijedećeg dana. 4 ) Kako se poslije 
pokazalo, trebao je Pappenheim još i dulje, jer se teško pje¬ 
šaštvo nespretno kretalo, tako da je u Liitzen stigao tek pod 
večer. 

Wallensteinu nije za vrijeme noći ništa drugo preostalo, 
nego da dade pojedinim četama naloge, kuda se imaju smje¬ 
stiti, t. j. da odredi svoje položaje za prihvatnu bitku, jer sa 
svojim slabijim snagama nije mogao ni pomišljati na navalu. 
Cesta, koja vodi od Weissenfelsa prema Leipzigu, prelazi kod 
Markranstadta i Lutzena preko jednog kanala, t. zv. Flossgra- 
bena, koji spaja rijeku Elster sa Saalom, a proteže se od 
Zeitza do Merseburga. Wallensteinu je uspjelo da tokom noći 
uoči stratešku važnost te ceste, koja je tekla između obje voj¬ 
ske, pa je dao produbiti jarke s obiju strana te ceste i u njih 
je smjestio svoje mušketire, snabdjevši ih dobrim prsobranima 
(... haben sie alsbald die am Weg gemachten Laufgraben noch 
tieffer gemacht, vund darin etliche hundert Musquetirer 
geordnet, welche solche Graben zur Brustwehr gebraucht 
haben.) (XXXII.). Iza tih mušketira postavio je Wallenstein 
jaku bateriju od 7 topova, koja je imala zadaću da podupre 
vatru mušketira, a osim toga bilo je postavljeno još mnogo 
pojedinačnih topova na malenim uzvisinama kod vjetrenjača, 
kojima obiluje onaj kraj. Svojim desnim krilom naslanjao se 
Wallenstein na sam Liitzen, iza kojeg su stajale čete, a još 
dalje udesno izvan Lutzena nalazilo se nešto Hrvata kao bočno 
osiguranje. Sredina vojske i lijevo krilo spojilo se ujedno, tako 
da bi se čak moglo reći, da lijevog krila uopće nije ni bilo. Tu 
su se nalazile poznate četiri »španjolske« brigade s nešto ko¬ 
njice (Piccolomini), a Hrvati su bili na krajnjem lijevom krilu. 
Manjak lijevog krila mislio je Wallenstein nadoknaditi Pap- 
penheimom, čim bude ovaj stigao. Carski položaji bili su u 
neku ruku izvanredni, samo se iz njih nije moglo prijeći u 
navalu, no to Wallensteinu nije bila ni svrha. On je htio, da 

4 ) Rudert, 91. 


kao pred Nurnbergom izmori Svede, a da kod toga ne stavi 
na kocku svoju vlastitu vojsku. Mora se priznati, da bi mu to 
uspjelo, da je raspolagao jačim snagama. 

O postavi carske vojske postoji lista, 5 ) iz koje se vidi i 
sastav hrvatskih četa. Isolani je naveden ovdje s 20 satnija, 
dakle 1000 konjanika, prema tome bilo je njegovo odjeljenje 
najjače, jer je kod svih ostalih jačina iznosila 10—15 kom¬ 
panija. Holck je imao po prilici (ohngefahr) 8 satnija, t. j. 
400 ljudi, prema tome je i od tog broja otpalo nešto na Hrvate. 
Svega je Wallenstein imao 99 satnija konjanika i 96 »za¬ 
stavica« (Fahnlein) pješaka, dakle 14.500 ljudi. 6 ) Pappen- 
heimovo odjeljenje bilo je po prilici 10.000 momaka jako, a 

osim toga bilo je u carskoj vojsci samo neboraca (_viel 

Dross und wehrloses Gesindlein, benebenst einer grossen 
Menge Pagagi.). (XXXIII.). Iz suvremenih slika i opisa možemo 
razabrati, da su Isolanovi Hrvati zapravo bili podijeljeni na 
dvije skupine, od kojih se jedna nalazila na desnom, a druga 
na lijevom krilu. Njihova jačina nije bila jednaka, jer se na 
desnom krilu nalazilo samo 10, a na lijevom 28 hrvatskih 
četa. 7 ) 

Već je Droysen, a za njime i Rudert opazio, da je točan 
prikaz bitke kod Lutzena vrlo težak, jer je toga dana vladala 
tako gusta magla, da pojedine pukovnije nisu ni same sebe, a 
kamoli druge mogle raspoznavati. Stoga ne preostaje ništa 
drugo, već da na osnovi najvjerojatnijih opisa rekonstruiramo 
tok bitke; ali kod toga ne možemo biti sigurni, da se svaka 
pojedinost točno onako događala. Mnogo toga, kao na pr. le¬ 
genda o smrti Gustava Adolfa i slično, naprosto je poslije izmi¬ 
šljeno, pa se na to uopće ne treba osvrtati. 

Namjera Gustava Adolfa bila je, da svoje čete pokrene u 
napadaj prije izlaza sunca, ali kako je opet vladala gusta ma¬ 
gla, čekao je na izlaz sunca do otprilike l 1 1 2 ujutro. Formacija 
švedskih četa bila je ista kao godinu dana prije kod Podel- 
witza: desnim krilom zapovijedao je sam kralj, sredinom grof 


5 ) Ova lista nalazi se u leipziškom gradskom arhivu loc. 9231, 
ali Pappenheimove čete tamo nisu spomenute. 

6 ) Po ovim točnim podatcima izlazi, da se nije radilo o 12.000, 
kako je mislio Schiller. 

’) Eigentliche und wahrhafte Beschreibung der siegreichen 
Viotori... geschehen den 6. Novemb. 1632 zu Leipzig. 

de Brahe i Dodo von Inn und Rniphausen, a lijevim krilom 
knez Bernhard Weimarski. Sredina je imala nalog da nastupa 
u pravcu sela Meuchena, a krila imala su je u tome potpo¬ 
magati bočnim zahvatima. Švedski kralj bio je od ranog jutra 
u sedlu, jer je neprestano očekivao, da će se magla dići. Po 
novijim istraživanjima 8 ) nije vjerojatno, da je prije boja u 
švedskom logoru održano bogoslužje, u što je još vjerovao 
Schiller, 9 ) jer zato nije bilo ni vremena. Gustav Adolf se vje¬ 
rojatno zadržavao kod svoje »Avantgardi«, t. j. na desnom 
krilu kao kod Podelwitza, makar da se ovaj put tu nije nala¬ 
zilo najopasnije mjesto. 

Od cijele švedske vojske bilo je Lutzenu najbliže lijevo 
krilo (Bernharda Weimarskog), pa je Wallenstein tamo prvi 
potražio dodir s neprijateljem, i to tako, da je hrvatske konja¬ 
nike poslao, da na svoj poznati način izvedu »arkebuzadu«. 19 ) 
Kad su se Švedi približili Liitzenu, našli su samo mjesto već 
zaposjednuto, ali ga nisu htjeli napasti, nego su ga samo obišli. 
U tom ih nisu smetale četiri čete carskih konjanika, koje su 
tamo sasvim mirno stajale. Misli se, da su to bile prihvatne 
čete za hrvatske arkebuzire, u slučaju, da bi oni morali bježati 
pred Švedima. Smisao švedske diverzije (slične kao kod Podel- 
witza) bio je dvojak: ponajprije pružala im se prilika da izne¬ 
nada napadnu neočekivanim pravcem prema leipziškoj cesti, 
a da kod toga uživaju sve prednosti zaštite dubokog Flossgra- 
bena, a osim toga omogućilo bi se eventualno sjedinjenje 
švedskih i saskih trupa, s kojima je Gustav Adolf svakako 
računao. 

Na desno švedsko krilo prenijela se borba tek u 10^ sati, 
pa možemo računati, da je tek onda prava bitka započela. No 
i sad nije sa strane Šveda ništa odlučno poduzeto, nego su 
samo njihovi topovi vodili dvoboj s Wallensteinovim sve do 
podne. Baš u tome sastojala se sudbonosna pogrješka šved¬ 
skog kralja, jer je on računao, da će se Wallenstein prenagliti, 
kao prije godinu dana Tilly, ali vrijeme je išlo samo u prilog 
carskoj vojsci, jer je ona očekivala Pappenheima. 

Uvidjevši sve to, zapovjedio je Gustav Adolf, da njegova 
osobna garda prva izvede juriš na cestovne jarke i na bateriju, 

8 ) Rudert, 95. 

9 ) Schiller, 352. 

10 ) Rudert, 97. 

koja je stajala iza njih. Silna navala teških finskih i švedskih 
konjanika raspršila je lake hrvatske čete, koje su se nalazile 
na lijevom carskom krilu, mušketiri su bili ušutkani, Švedi su 
prešli cestu i zarobili bateriju. Wallenstein je smjesta uvidio 
svoj loš položaj na ovoj strani, pa je odmah premjestio cijelu 
svoju komoru s lijevog na desno krilo, da je Švedi ne bi za¬ 
robili. Švedi su iskoristili svoj uspjeh tako, da su navalili na 
Wallensteinovu sredinu, ali tu su bili slabe sreće. Izmoreni od 
prijelaza preko ceste predaleko su zašli u neprijateljske re¬ 
dove, pa su imali ogromnih gubitaka, a na isti način stradala 
je i t. zv. »plava« švedska pukovnija, koja je poslije kraljeve 
garde prešla preko ceste. Posljedica toga bila je, da su ostatci 
Šveda bili prisiljeni da napuste bateriju i da se povuku opet 
s one strane ceste, tako da su izgubili svaku prednost. 

Dok se ovako Wallensteinovo lijevo krilo postepeno sre¬ 
dilo, stiglo mu je i daljnje pojačanje. Pappenheim je sa svojim 
najbržim četama (dragunima) osvanuo na bojištu, a došao je 
baš u pravi čas, da i onako potučene Švede još snažnije baci 
preko ceste. Kod tog pothvata je i sam stradao. Budući da je 
jašio na čelu svojih četa, pogodilo ga je tane iz falkoneta i 
smrskalo mu nogu, tako da je za nekoliko sati preminuo. Ali 
i Gustava Adolfa čekala je ista sudbina. Kralj je isprva s 
druga strane ceste bespomoćno gledao, kako mu stradava nje¬ 
gova garda, a onda je preuzeo zapovjedništvo nad susjednom 
pukovnijom »Smaland«, ali i s njom nije mogao u potpunom 
bojnom redu prijeći jarke pred cestom. Na svoje zadovoljstvo 
otkrio je konačno ipak neku vrst mosta od trave, gdje je u 
t. zv. »Marschkolloni« prešao cestu. Cim je kralj stigao na 
drugu stranu, sukobio se s potpunom svježom Pappenheimo- 
vom pukovnijom »Goetz-Kiirassiere«, koja ga je dočekala 
puščanom vatrom. Tom prilikom prostrijeljena je kralju ruka, 
tako da je morao ispustiti uzde iz ruku, a konj mu je pobje¬ 
gao. Carski pukovnik von Falckenberg opazio je, da otmjeni 
švedski konjanik ne vlada više svojim konjem, pa ga je pro¬ 
gonio sve dok se pobješnjeli konj nije opet približio pukovniji 
»Smaland«. Vidjevši, da će mu pobjeći, odapeo je Falcken¬ 
berg svoj samokres u pravcu Šveda i slučajno pogodio kralja, 
tako da se mrtav srušio sa sedla. 11 ) 

11 ) Rudert, 100. 

Jedino na taj način može se točno opisati, kako je došlo 
do pogibije Gustava Adolfa, a sve drugo, što se o tome priča, 
kao da bi on pao od ruke nekog Hrvata, pusta je bajka, kojoj 
su povjerovali i mnogi povjesničari. Prema prikazu, koji smo 
gore donijeli, vidi se, da Hrvata u onom času uopće nije bilo 
na tom mjestu, a isto tako nisu ni mogli po bojištu ići za 
plijenom, jer je bitka bila u punom jeku. Rudert navodi za 
ispravnost svog prikaza još suvremeni »Bericht eines gefan- 
genen Capuziner Monchs« iz dresdenskog arhiva, 1 ”) gdje je 
doduše na nešto različit način prikazana smrt Gustava Adol¬ 
fa (kao da ga je ubio carski oficir, koji je kasnije prebjegao 
k Švedima s namjerom, da ubije kralja), ali se i tu poklapa 
mjesto i opis same pogibije Gustava Adolfa, a o Hrvatima 
nema ni spomena. 

Smrt švedskoga kralja djelovala je porazno na moral nje¬ 
govih četa, i ne stoji nikako, da su Švedi iz bijesa podvostru- 
čenom snagom odolijevali carevcima, kako su to stariji povje¬ 
sničari tvrdili. Pukovnik Keyl (Kyle) pokušavao je s cijelom 
jednom brigadom da prihvati one ostatke Šveda, koji su 
stigli preko ceste, pa je doduše uspio zadržati Pappenheimove 
konjanike, ali je to platio ogromnim svojim gubitcima. 33°/o 
od njegovih vojnika i časnika ostalo je mrtvo i ranjeno na 
bojištu. Švedsko desno krilo bilo je za cijeli daljnji tok boja 
bespomoćno, a bilo bi dapače potpuno uništeno, da nije s lije¬ 
vog švedskog krila prebačena čitava brigada Mitzlaff, a po¬ 
slije još brigada Thurn i Kniphausen, dakle u svemu 3750 
momaka, koji su zadržali Pappenheimov (odnosno Piccolomi- 
nijev) napadaj. 13 ) 

U to vrijeme nije ni na lijevom švedskom krilu izgledalo 
mnogo povoljnije za Švede. Tamo su carevci zapalili mjesto 
Liitzen i povukli se prema svojim baterijama na brežuljku. 
s vjetrenjačama. Bernhard Weimarski mislio je, da treba sada 
napredovati u pravcu tog brežuljka, ali nije bio dobro obavi¬ 
ješten o položaju carskih topova. Čim je prešao zadnje kuće 
Liitzena, sasula se na njega tuča iz neprijateljskih topova, tako 
da se brzo opet morao povući. To se dogodilo u isti čas, kad 
je na lijevo krilo stigao Pappenheim, pa se cijela švedska 
vojska u tom vremenu stala povlačiti. 

12 ) loc. 10839. 

ls ) Rudert, 101. 


U taj mah uslijedio je veliki prodor Hrva¬ 
ta, o kojem suglasno pričaju svi opisi i povijesni prikazi. 
Grof Forgač, koji je na desnom krilu zapovijedao Hrvatima, 
nije se više dao zadržati, te je vrlo spretno za svoj napadaj 
izabrao slabu točku Šveda između njihovih dviju bojnih linija, 
iza kojih se nalazila švedska komora i prtljaga. To je bilo 
silno iznenađenje za švedsku drugu liniju, jer ona tada nije 
očekivala nikakvog neprijatelja, a osim toga ju je Forgač 
odvojio od prvog bojnog reda. Njemački konjanici, koji su 
sačinjavali najveći dio drugog švedskog bojnog reda, došli su 
stoga u nered (in confusion), pa je za čas izgledalo, kao da 
će Hrvati zarobiti cijelu kraljevu prtljagu, ali se nisu umjeli 
brzo snaći. Svakako je njihova navala potpuno uspjela, o 
čemu govori i švedski letak, koji je poslije bitke izašao: 14 ) 

»Nichtsdestoweniger aber haben sich 2 grosse Truppen 
Crabathen (44/62) sogleich auch an des Feindes lincken Flii- 
gel gehalten, vnterstanden des Koniges rechten Fliigel zu hin- 
derschleichen, auch mit ihrer grossen Furie und gewaltigen 
Geschrey so weit kommen, dasz sie die Bagagi und Munition 
Wagen erlanget und dieselbigen auch etliche von der Caval- 
lerie in Disordre gebracht, welche aber von 3 Squađronen 
Reutern (41, 42) secundieret worđen, so die Crabathen mit 
ziemmlichen Verlust wider zuriicktrieben. (XXXIV) 

Drugi slični letak, koji ovdje spominjemo, 15 ) priča nam, da 
s*u Hrvati svoj uspjeh mogli još bolje iskoristiti, da su kroz 
maglu mogli vidjeti, kakav su poremećaj prouzrokovali u 
švedsko-njemačkoj konjici: 

» ... aber weil eben ein Nebel wieder eingefallen /vnđ der 
Feind solche Disordre dahero nicht sehen konnen/ welcher 
sonst /da er’s innen worđen/ an einen anderen Orte in uns 
setzen /vnd mehr Confusion hette machen mogen/ endlich 
wieder in Ordnung gebracht worden.« (XXXV). 

Konac ove uspješne navale Hrvata, koja je za Švede mogla 
imati katastrofalnih posljedica, bio je taj, da su Švedi brzo 
skupili pojačanja, pa su s tri svježe čete napali Forgača. Raz¬ 
vio se oštar sukob, u kojem su Hrvati imali većih gubitaka, 


14 ) Letak u gradskom muzeju u Leipzigu. 

!5) Wahrhaftige Relation von der blutigen Schlacht bei 
Liitzen... den 5 vnd 6 Novbr. 1632. 

ali su i Švedi izgubili 1 poručnika, 4 dočasnika i 10 momaka, 
a teško ranjen bio je i jedan švedski potpukovnik (Rollinger). 
Svi mrtvi Švedi pripadali su pukovniji »Uslar«, pa se čini, 
da su se s njezinim odjeljenjima Hrvati sudarili. Pred ova¬ 
kvom premoći morali su se Forgačevi vojnici dakako povući, 
a budući da se sve to dogodilo vrlo naglo, nije se dalo spri¬ 
ječiti, da njihov uzmak ne poprimi oblik potpunog bijega, koji 
se više nije dao zaustaviti, pa Hrvati u daljnjem toku bitke 
uopće više nisu sudjelovali. 

Bernhard Weimarski nalazio se sada pred teškim zadat¬ 
kom, da sa svojim napola razbijenim četama osveti smrt 
švedskoga kralja i po mogućnosti potuče Wallensteina, jer je 
na njegovim leđima odsada počivala cijela odgovornost »bra¬ 
nitelja protestantizma«. S druge strane je i on dobro znao, 
da su carske čete pretrpjele velike gubitke, da je Hrvata 
uopće nestalo s bojišta,, a Pappenheimovi kirasiri, da su bili 
već izmoreni od dosadašnjeg boja. Dogovorivši se s brigadom 
Kniphausen, koja je branila sredinu, odlučio se Bernhard 
Weimarski još jednom zdvojno navaliti na cijeloj liniji. Po¬ 
najprije je Kniphausenu uspjelo, da još jednom prijeđe cestu 
i jarke i da zauzme po drugi put bateriju iza ceste, ali taj 
svoj uspjeh platio je s 500 mrtvih. Još oštrija borba vodila 
se kod kneza Weimarskoga, koji je napao bateriju na bre¬ 
žuljku s vjetrenjačama. Čak sami Švedi morali su kasnije 
priznati »dasz es damals gar besorglich umb die Victoria ge- 
standen« (XXXVI), ali su uz gubitak od 850 mrtvih ipak osvo¬ 
jili i ovu bateriju. Oko 4 sata poslije podne bilo je prema tome 
desno carsko krilo pobijeđeno, ali je knez Weimarski bio pre¬ 
slab, da neprijatelja još dalje progoni. Kad je to ipak poku¬ 
šao učiniti, našao se pred potpuno svježim carskim četama — 
Pappenheimovom pješadijom, koja je tek sada stigla iz Hal- 
lea. 16 ) 

Carevci, pojačani tom nenadanom pomoći, uspjeli su se 
opet srediti, i situacija je po treći put na taj dan za Švede 
postala kritičnom. Konačno su još gušća magla i rani mrak 
prekinuli svaku daljnju akciju, i neprijateljske čete su se 
kao po dogovoru povukle svaka na svoju stranu, smatrajući 
še nepobijeđenima. Wallenstein se tada doduše nalazio u nešto 
boljem položaju, pa je namjeravao drugog dana prijeći u 

IS ) Letak u Gradskom muzeju u Leipzigu iz god. 1633. 


protunapad, ali se bojao kneza izbornika od Saske, koji bi se 
sa Švedima mogao sjediniti, a osim toga mu je pred kraj 
bitke neprijateljsko zrno zapalilo cijelu njegovu municijsku 
kolonu, tako da je uz ogromni prasak otišla u zrak. Ma da 
su Wallensteina nagovarali, da iskoristi svoj bolji položaj, 
ipak se on odlučio drugačije, pa je najprije dao da se ukloni 
njegovo topništvo (koliko ga je još imao), a onda je u 9 sati 
dao zapaliti svoj logor i u najboljem redu se povukao prema 
Leipzigu. 

Švedi nisu očekivali ovakovu odluku svog neprijatelja, pa 
su i ovu noć proveli »in bataglia« misleći, da će se sutradan 
opet naći licem u lice s Wallensteinom. Njihovi gubitci bili 
su vrlo veliki, pa makar da suvremeni izvještaji, skloni njima, 
govore o mnogo manjim brojkama, ipak Ruđert 17 ) uzima, da 
je u bitci kod Liitzena bilo 3000 mrtvih, kojima treba još 
pribrojiti one, koji su pali pređašnjeg dana u borbama pred- 
straža, pa taj broj doseže 4.200—4.500 momaka. O ranjenima 
i nesposobnima za borbu nemamo nikakovih podataka. Šved¬ 
ska vojska dospjela je na taj način do kraja svojih sila, pa 
knezu weimarskom nije preostalo ništa drugo, nego da i svoje 
čete povuče prema Weissenfelsu, te da im ovako pruži priliku 
za odmor. 

Budući da većina izvora o bitci kod Liitzena dolazi sa 
švedske strane, govorilo se tu dugo o švedskoj pobjedi, ma da 
to mišljenje nije ničim opravdano. Zapravo su Švedi tom 
bitkom postigli mnogo manje, nego što su se nadali. Wallen- 
stein je doduše bio prisiljen da se povuče prema Leipzigu, a 
to je ujedno značilo, da napušta i Sasku, no njegova vojska 
ostala je još uvijek silna, pa ni u kom slučaju nije bila uni¬ 
štena. Njegovi gubitci cijena se na 6.000 palih i 2.000 ranje¬ 
nih, a osim toga je izgubio najveći broj svojih topova, ali to 
sve zapravo nije moglo osjetljivo umanjiti njegovu bojnu 
snagu. Ozbiljne gubitke pretrpio je samo njegov časnički zbor. 
Palo je mnogo pukovnika i podpukovnika, a ranjeni su bili 
gotovo svi, među njima i »General Hrvata« pukovnik Isola- 
no. 18 ) Liitzenska bitka prema tome ne znači u vojničkom po¬ 
gledu toliko, koliko u političkom, jer su dva najizrazitija pred¬ 
stavnika zaraćenih strana sada prestala zauvijek ratovati: 
Gustav Adolf, veliki i idealni zastupnik reformacije, i Pap- 

n ) Rudert, 107. 

penhaim, katolički »heroički kavalir«, koji je u tridesetogo¬ 
dišnji rat donio nešto od onog fanatizma, kojim su se o u- 
ševljavali nekoć križari u Svetoj Zemlji. 

Sakupljanje Wallensteinove vojske u Leipzigu vršilo se u 
najvećem redu, jer je sam Wallenstein pred svim svojim če¬ 
tama došao u grad. Grof Holck dobio je nalog, da se na glav¬ 
nom trgu sa svojim odjelima postavi »in Pataglia« (u bojni 
red), pa da sve one vojnike, koji su se razbježali ili su u ne¬ 
redu, povrati njihovim jedinicama. Međutim, najveći dio voj¬ 
nika nije uopće smio unići u Leipzig, nego je logorovao izvan 
gradskih zidina (Die meiste Reuterey aber, ohne die Officirer 
und Beschadigten, haben nicht in die Stadt gediirfft, sondern 
in denen Vorstadten gehalten, vnd sich daselbst sammeln miis- 
sen.« (XXXVII) U 6 sati drugog dana otputovao je Wallen- 
stein prema Chemitzu, kuda ga je slijedila glavnina njegove 
vojske, samo je grof Holck ostao u Leipzigu kao zalaznica. 

Iz Holckovih Hrvata bilo je prema tome sastavljeno ono 
odjeljenje, koje je imalo zadaću, da se vrati na bojno polje i 
dopremi u Leipzig sve one topove, koji su tamo ostali. O tome 
podvigu već Schiller priča slijedeće: » ... so gestand doch 
Wallenstein ... laut seine Niederlage. Zwar tat er noch einen 
schwachen Versuch, die Ehre des Sieges gleichsam im Flug 
wegzuhaschen, und schickte am anderen Morgen seine K r o- 
aten hinaus, das Schlachtfeld zu umschwarmen, aber der 
Anblick des schwedischen Heers, das in Schlachtordnung 
dastend, verscheuchte im Augenblick diese fluchtigen Scha- 
aren... « 19 ) (XXXVIII) I na ovom mjestu, kao i na mnogim 
drugima, vidi se Schillerova pristranost, koja je iz neodlučne 
bitke kod Lutzena napravila pobjedu protestanata, pa radi toga 
također umanjuje zaslugu Holckovih Hrvata, koji su u stvari 
nesmetano prolazili bojnim poljem. Ipak Hrvatima, čini se, 
nije uspjelo da sa svojim konjima prenesu teške topove, jer su 
i oni 8. XI. napustili Leipzig neobavljena posla. Čini se, đa 
se tu radilo o 10 hrvatskih konjaničkih četa (»10 Komets Kro- 
aten, so noch zuruck gewest vnd die Stiicke, so auff der 
Wallstatt geblieben hernach bringen sollen aber nichts richten 
konnen«) (XXXIX) 


ls ) Rudert, 108. 
19 ) Schiller, 356. 


S Hrvatima otišlo je iz grada i daljnjih 7 kometa za Wal- 
lensteinom. Ranjenici su većinom ostali, jer se ispostavilo ne¬ 
mogućim bar i jedan njihov dio prevesti. Izuzeti bili su samo 
viši časnici, koji su 9. XI. ujutro krenuli kao posljednji s Hol- 
ckom prema Chemnitzu. U Leipzigu je ostala samo malena 
carska posada od jedva 600 starih vojnika pod zapovjedni¬ 
štvom pukovnika Mosena. Ona je imala izdržati najveću na¬ 
valu Sasa, koji su se konačno nakon Lutzena podufali da 
napadnu grad. Učinili su to služeći se lukavštinom, jer su se 
nenadano skupili iza jednog voza sijena, koji je gradska 
straža propustila kroz vrata, pa su tako stražu nadvladali i 
prodrli u grad, ali tvrđavu nisu mogli osvojiti. Posada tvrđave 
smetala je dapače svojim uspješnim ispadima toliko saske pod- 
sjeđatelje, da su oni morali zatražiti pomoć čitavih triju pu¬ 
kovnija, dok im je bilo moguće da zauzmu tvrđavu, a i to 
samo uz uvjet, da carevce puste pod oružjem otići kuda im 
drago. 

Opisi Leipziga iza bitke kod Lutzena i opsade gradske 
tvrđave pokazuju zanimljivu sliku bijede i nevolje, koja je 
pritisla ovaj inače vrlo bogati trgovački grad. Nesigurnost na 
cestama bila je tolika, da su svi trgovci izostali s inače gla¬ 
sovitog leipziškog sajma, a po svim ulicama ležali su ranje¬ 
nici, dijelom i mrtvaci, a da nitko nije ni mislio, kako će im 
pomoći. Napadaj Sasa pogoršao je još to stanje, pa tako sazna¬ 
jemo, da se među mrtvima također nalazio carski časnik Iso- 
lano mlađi, valjda blizi rođak »Generala Hrvata«. 150 kuća 
u gradu nije više bilo sposobno da plaća porez, pa su se mo¬ 
rale na dražbama prodavati, a mnogi imućni građani spali 
su na prosjački štap. 

Wallenstein je do početka zime potpuno ispraznio Sasku: 
1. prosinca otišao je iz Chemnitza, 14. iz grada Zwickaua, a 
već 4. oteta mu je jaka tvrđava Scharffenstein, tako da se 
potpuno povukao u Češku, gdje se odsada nalazi dulje vre¬ 
mena, a s njime i sva njegova hrvatska odjeljenja. 

Treba još nekoliko riječi kazati o prevozu mrtvog tijela 
Gustava Adolfa u Švedsku, i to s razloga, da se stane na put 
jednoj povijesnoj laži. Kraljeva lješina mogla se u prvom 
času vrlo teško naći, ali je kasnije donesena u selo Meuchen, 
gdje je balzamirana i u pratnji od 200 mušketira i jedne cijele 
pukovnije konjanika nastavila svoj put preko Grimme i Eilen- 

burga u Wittenberg, »Lutherov grad«. Jedne noći ostao je 
mrtvi kralj u wittenberškoj crkvi kraj grobova Luthera i 
Melanehtona, čijim zaštitnikom je bio za života, a onda je 
prenesen u Spandau, gdje mu je došla ususret švedska kra¬ 
ljica. Tom prilikom sastavljen je opis tog susreta, iz kojega 
vadimo slijedeće riječi: »Die konigl. Leiche hat ihr seel. 
Konigl. Mayth. noch so sehr geelliget, 20 ) dasz sichs zu ver- 
wundern, Auss'er, dasz wegen verblutung das Angesicht etwas 
SChmeller als sonst gewesen«. (XL) Čak je Rudert ) povodom 
toga smatrao potrebnim izjaviti: »Danach sind alle Geriichte 
von Misshandlung der Leiche durch die Kroaten usw. hin- 
fallig« (XLI). Ova izjava njemačkog povjesničara vrlo je dra¬ 
gocjena s obzirom na to, da se još danas govori o tim tobož¬ 
njim nedjelima Hrvata. 

Kad je slijedeće, 1633. godine, grof Holck poduzeo svoj 
poznati pohod na Leipzig, bilo je među njegovim četama opet 
Hrvata. Njegova bojna sila iznosila je oko 22 pukovnije, i to: 
10 pješačkih, 8 konjaničkih, 1 pukovnija draguna, 2 pukov¬ 
nije Hrvata i 1 pukovnija Madžara. Budući da se tu imenuju 
posebno pukovnije Hrvata i Madžara, imademo razloga vjero¬ 
vati, da je u hrvatskim pukovnijama zaista bio pretežni broj 
Hrvata. Spominju s e dapače i imena zapovjednika tih hrvat¬ 
skih pukovnija: Horatio Palffy i Cura Pischoffsky (?). Pro¬ 
sječno bile su ove pukovnije jake do 500 konjanika, ali je bilo 
i iznimaka. Prema svemu tome Holck je u svom pohodu mo¬ 
gao računati s 10 tisuća pješaka i 6.000 konjanika, dakle 
16.000 vojnika. Leipzig je toj silnoj snazi u najboljem slučaju 
mogao suprotstaviti samo oko 600 vojnika, pa o ishodu tog 
pohoda već ispočetka nije moglo biti nikakove sumnje.. 

Holck je kao poznati majstor guerilskih ratova strjelovitom 
brzinom izveo svoj naum. Izgleda, da je u cigla 4 dana đo.-ao 
iz Egera (Cheba) u blizinu Leipziga. Seljaci u tim predjelima 
mogli su se samo divljim bijegom spasiti od bijesne Holckove 
soldateske, o čemu nam opet pričaju izvori: 22 ) 

»Am 5. und 6. Aug. kam viel Landvolck von Adel vnđ 
Vnadel von Oben herab sehr starck mit vielen hundert Wa- 
gen (Karn) Scheubocken auch etlich tausend Bauersvolck zu 


20 ) geahnlicht. 

21 ) Rudert, 110. 

22 ) Rudert 116. 


Rosz vnd zu Fusz mit blossen Hucken auff den Rucken (auch 
nur mit Rindem beladen) durch hiesige Stadt (se. Leipzig) 
vnd dabei furiiber nach der Elbe zu vnd andere Oerter sich 
begeben (dasz daran ein grosz Elend vnd Jammer zu sehen 
gewesen (weil žurnal das liebe Getreidig im Felde) so theils 
in Garben (theils abgeschnitten) meisteinteils aber noch vnab- 
gemeyet (vnd noch diese Stunden also stehet) wiewohl ganz 
nitdergetreten (zerfleischet) vnd verderbet (von den Lanđ- 
mann hinterlassen worden. Dahero dann soleh Aussreissen des 
Lanđvolcks zu Leipzig ein vberaus grosz Schrecken gemachet 
(das etliche daselbst eingepackt) vnd den 8. ejusd. vor Mittage 
sich aus der Stadt begeben.« (XLII). 

Vidi se, dakle, da su leipziški građani sami strahovali od 
Holckovih izvidnica, koje su opet sačinjavali Hrvati, pa zato 
se u našem izvoru slijedeće mjesto sigurno odnosi na hrvatske 
konjanike: 

»Vnd ob wohl vmb vnd nach Mittag ejusd. viel (senderlich 
von den Handelsleuten vnd anđeren vornehmen Biirgern vnđ 
Witwen mehr nachfolgen sollen) ist ihnen doch die Zeit zu 
kurz worden (dasz also Sie sampt den Ihrigen vnd ihren Gii- 
tern (so ali bereit auffgelađen gewesen) vnd theils zum Thor 
hinaus gebracht (aber weil sich die kayserl. Reuterey Trcp- 
pen weise hin vnd wieder sehen lassen vn vff diei Fliichtige 
gute Achtung gegeben (wieđerumb in die Stadt gejaget wor- 
den vund darinnen vorbleiben miissen). 23 ) 

Hrvatske predstraže uistinu nisu dugo čekale, da napadnu 
grad. Već 7. kolovoza pokušavale su da prijeđu na dva mjesta 
gradska vrata, ali bez uspjeha. Nato je slijedećeg dana stigla 
glavna snaga pređstraža pod zapovjedništvom pođmaršala Mel- 
ehiora barona Hatzfelda po cesti iz Grimme pred grad. To 
odjeljenje sastojalo se iz nekoliko četa konjanika, draguna i 
Hrvata (etliche Compagnien Reuterey, Croaten vnd Trago 
nern), pa prije nego su se Leipzižani mogli snaći, već je čitav 
grad bio opkoljen. 9. ujutro stigao je i sam Holck, koji je 
pozvao grad na predaju, ali građani su to u prvi mah odbili. 

Iza pojedinačnih okršaja, koji su se razvili iz posve ništa¬ 
vih povoda, jer se građanima radilo o tome, da spase neko- 

23 ) Kurtze (Jedoch eingentliche Wahrhaftige Beschreibung) der 
dritten Bloquir — Belager — und Einnehmung der Chur. fiirstl. 
Sachs. Stadt Leipzig. 1633. 

liko bureta pive, koja su ostala izvan gradskih zidina, a ca- 
revci su ih u tome smetali, dao je Holck da se grad bombar¬ 
dira iz teških topova. Gradsko vijeće je nato uvidjelo svu 
ozbiljnost položaja, pa je poslalo posebno izaslanstvo u Hol- 
ckov tabor, da s njime pregovara o predaji grada. Holck je 
to izaslanstvo dočekao vrlo neprijazno, pa ga je podsjetio na 
obećanja, koja su mu dali prije godinu dana s obzirom na njegu 
carskih ranjenika iza bitke kod Liitzena, a koja nisu izvršili 
(... die kranchen beschadigten Soldaten | mit gebuhrender 
Nothdurft vnd Unterhalt | wider alle gethane Parollen | Zu- 
sage vnd Versprechen | verlassen | endlichen niedergemacht). 
(XLIV) Poslije ponovnih molba dao se Holck ipak smekšati, 
jer mu je konačno bilo stalo samo do toga, da Leipzig dobro 
opljačka. Drugog dana. je prema tome Holck jednostavno ušao 
u grad, samo tvrđava je ostala izvan njegove vlasti i dalje se 
hrabro opirala. Već 15. kolovoza napustio je Holck daljnje 
podsjedanje tvrđave, pa se dao na pljačku grada. Gradsko 
vijeće moralo je po njegovoj naredbi da u roku od 24 sata 
dobavi 200.000 talira. Kad se pokazalo, da to nije bilo mo¬ 
guće zadovoljio se grof Holck i sa 70.000, ali su zato njegovi 
vojnici u malom pokušali ono, što je njihovom zapovjedniku 
uspjelo u velikom. Ćete, koje su prolazile glavnim gradskom 
ulicama provaljivale su lijevo i desno u građanske kuće i 
uzele ono, što im se sviđalo. Nemamo nikakovih glasova, da 
li su i Hrvati kod tih pljačka sudjelovali, ali ja to malo vje¬ 
rojatno, s obzirom na to, što je u Leipzig unišla sam 0 pu¬ 
kovnija »Adelshoff«, dok su sve ostale čete logorovale izvan 
grada. 

Budući da je Holck konačno uvidio, da Leipzig uistinu nije 
sposoban platiti naloženu kontribuciju, odlučio je napustiti 
grad, a da bude siguran za isplatu svog potraživanja, prisilio 
je gradonačelenika i neke senatore, da se priključe njegovim 
četama kao taoci. Isto se dogodilo i vijećnicima grada Hallea, 
gdje je Holckov pukovnik Breda zatražio, da mu se plati kon- 
tribucija od 15.000 talira. 

Odlazak Holckovih četa iz Leipziga nije se vršio u potpu¬ 
nom redu; naročito je bilo mnogo slučaja pljačke. Sam ge¬ 
neral uzeo je sa sobom sve, što mu se svidjelo, među ostalim 
sve konje, koji su bili sposobni, zatim puščanog praha, olova 
i vina, koliko su čete mogle ponijeti. Kada je pukovnija 


»Adelshof« prolazila glavnom gradskom ulicom (Grimmaische 
Strasse), razišli su se njeni vojnici po građanskim kućama i 
vršili pojedinačne pljačke. Nemamo nikakovih svjedočanstava 
o tome, da su kod tih pljačka sudjelovali i Hrvati. 

Dva dana poslije svog odlaska iz Leipziga umro je grof 
Holck u selu Adorfu, valjda od kuge, koju je zadobio u oku- 
ženom Leipzigu. Sačuvano je mnogo letaka iz onoga vreme¬ 
na, koji su tom prilikom bili tiskani, no svi oni vrlo nelijepo 
govore o Holcku, jer se zbog svog postupka prema građanima 
odviše omrazio. Sve se to slaže s onim Holckovim karakte¬ 
rom, koji smo već prije nastojali prikazati, pa taj carski 
»condottiere«, pod čijim su se zapovjedništvom nalazili i 
mnogi Hrvati, sigurno nigdje nije uživao osobitih simpatija. 
Ipak je jedno sigurno: Holck je bio izvrstan vojskovođa, kad 
se radilo o vojnama na prepad, pa tako i njegov posljednji 
pohod na Leipzig sigurno nitko ne bi na sličan način izveo, 
kao što je to njemu uspjelo. Dakako da uspjeh baš nije bio 
toliki, koliki je carska stranka s pravom mogla očekivati. 
Nasuprot je Liga tom prilikom morala izgubiti jednog od 
svojih najboljih taktičara i osobitog majstora u vodstvu lakih 
predstraža, među koje su se broj ili također Hrvati. Poslije 
Holckove smrti izvršena je pregrupacija njegovih četa, pa su 
mnoga pukovnije bile drugačije raspoređene, ili ukoliko su 
bile slabog brojnog stanja, dodijeljene drugima. Na taj način 
su i Hrvati promijenili svog gospodara, i djelomično došli 
pod druge vođe, ali bez sumnje nikome nije više uspjelo, da 
ih na sličan način vodi, kao što je to uspjelo grofu Holcku. 

Zanimljivo je, da Schiller nije ličnost Holckovu gotovo ni- 
kakoi zapazio, a na svaki način nije shvatio njene važnosti. 
Radi toga ga i ne susrećemo u trilogiji »Wallenstein«, gdje bi 
mu zbog njegovih karakterističnih sposobnosti upravo bilo 
mjesto uz Isolana, oba Piccolominia, Terttzkog, Illoa i drugih 
generala Wallensteinove vojske. 

Iza bitke kod Liitzena, u kojoj je pao tako važan vojsko¬ 
vođa, kao što je bio Gustav Adolf, dolazi sasvim prirodno do 
zastoja u tridesetgodišnjem ratu. Švedski regenti s obzirom 
na svoje dobre saveze nisu doduše bili ni časa u dvojbi o 
tome, da li treba nastaviti rat, ali je ipak smrću kraljevom i 
s njome povezanom promjenom na prijestolju bilo skopčano 
neko mirovanje švedske vojske, koje je neprijatelj tek djelo- 

mično izrabio, a s druge strane nije sada bilo vise one jake 
veze koja bi vezala njemačke protestantske knezove. Caru 
se prema tome još jednom pružila prilika da umsti sve svoje 
neprijatelje jednim udarcem, a to bi se zaista dogodilo, d 
je poslušao umne savjete Wallensteinove, koji mu je savjetovao 
da ^proglasi opću amnestiju. Međutim car nije bm sklon 
ovakvome rješenju, jer je od svog oružja očekivao jos bolje 
uspjehe. 

Wallenstein je poslije liitzenske bitke dosta neaktivan 
ostao u Češkoj, a poslije je premjestio svoj stožer u Slesku. 
Saske čete su se sa svoje strane sjedinile s glavninom šved¬ 
ske vojske, ali se ta sjedinjena vojska ubrzo opet razišla. 
Šasi su pošli prema Lausitzu, gdje je opet došlo do bojeva 
S carevcima, a švedska sila je uglavnom krenula s vojvodom 
Bernhardom Weimarskim u Franačku. Već u početku svoje 
yojne 1633. god. vojvoda Bernhard je zaposjeo bambersku bi¬ 
skupiju, te se požurio prema Dunavu, gdje je čekao grof 
Horn. Opet su Šveđani na taj način ugrozili Bavarsku a 
carski general Altringer, budući da mu Wallenstein iz Ceske 
nije poslao pomoć, nije bio u stanju da to prodiranje zađrzi. 
Tek neki tehnički nedostatci, a čini se i neke pobune zausta¬ 
vile su švedsku vojsku, kojoj se konačno suprotstavio i Johan 
von Werth s bavarskim četama i nešto malo Hrvata. 

Nemiri u švedskoj vojsci, a i osobne ambicije Bernharda 
Weimarskog, zadržale su švedsku akciju tako dugo, dok je 
već za nju prošao najpovoljniji čas. Samo grof Horn, koji se 
opet odvojio od glavne vojske, postigao je neke lokalne uspje¬ 
he u Gornjoj Falačkoj. Međutim spremala se sa španjolske 
strane odlučna pomoć carevcima, jer je bilo u interesu kato- 
ličke Španije, da se rat čim prije svrši. Kardinal-mfant, brat 
španjolskog kralja, podigao je vojsku od 14.000 momaka, koja 
se pod vodstvom kneza Ferie dolazeći iz Italije najednom po¬ 
javila u Bavarskoj. Wallensteinov general Altringer dobio Je 
zato carsku zapovijed, da se odmah pridruži španjolskim če¬ 
tama a to će, kako ćemo kasnije vidjeti, biti jedan od naj¬ 
odlučnijih razloga, da je došlo do izdajstva i pogibije Wal- 
lensteinove. Bernhard Weimarski nije protiv ove nove carske 
vojske ništa odlučno poduzeo, ali zato je grof Horn vr o 
smjelo sa svojim slabim silama išao ususret neprijatelju. Me¬ 
đutim, na najveće začuđenje Hornovo, nije neprijatelj bitke 

prihvatio, nego je radije krenuo prema Breisgauu i Elsaszu, 
gdje ga je zatekla zima, u kojoj je najveći broj Španjolaca i 
Talijana poginuo, pa je tako propalo cijelo poduzeće. 

Vojvoda Bernhard je, oslobodivši se neprijatelja, smjelim 
zahvatom zaposjeo grad Regensburg. Kod ovih operacija bilo 
mu je važno, da sa svojom vojskom zatvori cestu, koja vodi od 
Ingolstadta prema Regensburgu. U tom njegovom pothvatu 
nastojalo ga je, kažu, 800 Hrvata smetati time, što su htjeli tu 
cestu silom opet otvoriti, ali su kod Abensberga zapali u ne¬ 
prijateljsku zasjedu. 24 ) Posjedom Regensburga došao je vojvoda 
Bernhard do one čvrste točke, koja mu je trebala za njegove 
daljnje pothvate protiv Bavarske i Austrije. Doskora je počeo 
izvoditi svoj naum, tako da je opet krenuo niz Dunav, osvojio 
Straubing, te pred neprijateljskom vojskom Johanna von 
Wertha prešao ušće Išara i ugrozio Passau i Linz. Iz nepozna¬ 
tih razloga, valjda da ne bude previše udaljen i odsječen od 
svojih baza, zaustavio se Bernhard Weimarski ipak na Irnu, 
gdje se u borbama proti njemu pojavljuju opet Hrvati. 25 ) 
Wallenstein se također napokon odazvao neprestanim molbama 
cara, pa je sa svojom vojskom došao u pomoć Bavarskoj, ali se 
nakon kratkog vremena, zajedno sa svim svojim hrvatskim 
četama povukao u Češku. 

S pravom primjećuje Schiller u svojoj klasičnoj povijesti 
tridesetgođišnjeg rata, da se neaktivnost najvažnijeg carskog 
vojskovođe u tako važnoj godini, kao što je bila 1683., iz 
logičnih razloga ne da razumjeti, pa se već onda u Beču 
uveliko stalo sumnjati u lojalnost Wallensteinovu. Carski je 
dvor s razlogom sumnjao, da Wallenstein vodi potajne pre¬ 
govore sa Šasima, a možda i s Francuzima, koji su se počeli 
uplitati u njemačke prilike. Stari neprijatelji Wallensteincve 
ličnosti u Beču počeli su opet pridizati glave i napadati ga kod 
cara, pa je dvor zato nastojao, da s jedne strane pregovara sa 
svojim vojskovođom, a s druge strane, da mu neprimjetno 
smanji vlast. U tom pogledu vrlo je dobro došla španjolska 
vojska, koja je boravila u Bavarskoj. Vojska kardinal-mfanta 
nije dakako bila pod Wallensteinovim zapovjedništvom, pa ako 
su pojedini carski generali dobili nalog, da se njoj pridruže, 

24 ) Theatrum Europaeum II., 138. 

“) Schiller, 375 ; Kukuljević 27. 

onda je samim time morala nestaj ati moć Wallensteinova. No 
ni ovome dakako nije izmaklo, što se u Beču protiv njega 
sprema, pa je zato gledao da na svaki način zadrži svoj po¬ 
ložaj. Zato je svojim generalima davao točne upute, kako će 
se držati u s'lučajiu, da ih opozovu i izuzmu iz njegova zapo¬ 
vjedništva, a caru se osvetio i time, što je pustio na slobodu 
začetnika češke bune, grofa Tumskog, kad mu je dopao šaka. 
Ovoj pobjedi kod Steinaua slijedile su pobjede nad Šasima kod 
Glogaua, Liegnitza i Frankfurta na Odri. Pukovnici lilo i 
Gotz bili su poslani, da kroz Pomoraniju stignu sve do obala 
Baltičkog mora. Kako je u tim sastavima bilo i Hrvata, prošli 
su oni opet te krajeve, u kojima su se već jednom borili. 

Wallensteinovo ustručavanje, da vojnike stavi na raspo¬ 
laganje Španjolcima, kao i vijesti o njegovoj nevjeri pospješile 
su njegovu tragediju, koja je po Schillerovoj drami postala 
toliko poznatom, da na ovom mjestu nije potrebno o njoj 
opširno govoriti. Značajno je, da kod sastanka u Plznju, gdje 
su bili sakupljeni svi njegovi časnici, vidimo 1 i Isolana, koji 
dapače tamo vrši jednu od glavnih uloga. Tragične noći od 
25. veljače, kad se dogodilo umorstvo Wallensteinovo u Egeru 
(Chebu), nalazile su se pred gradom uz ostalu vojsku također 
tri pukovnije Hrvata pod Isolanom. 26 ) O vjernosti tih hrvatskih 
četa prema caru nije moglo biti ni časa sumnje, pa zato vidimo, 
da su se one poslije Wallensteinove pogibije smjesta priklonile 
novom zapovjedniku, generalu Gali asu. Isolano je bio zbog 
tog svog držanja nagrađen nekim Wallensteinovim imanjima, 
koja su pripala carskom fisku. 

Poslije smrti tako sposobnog generala, kao što je bio 
Wallenstein, nastala je dakako opet potreba, da se carskoj 
vojsci na čelo postavi sposoban vojskovođa. Car Ferdinand II. 
mogao je sada konačno da izvede svoju namjeru, koju mu je 
Wallenstein osujetio, naime da taj položaj povjeri svome sinu 
Ferdinandu III., tada već izabranom ugarskom kralju. To 
imenovanje je bilo samo načelne prirode, a inače je carsku 
vojsku vodio general grof Gallas. Pod carskim zastavama stala 
se sada opet prikupljati vrlo jaka vojna sila, kojoj se kasnije 
pridružio i kardinal-infant iz Italije, a čini se, da su opet iz¬ 


29 ) Pismo generala Gallasa caru Ferd. II. u Militar Zeitschrift 
1811. H. V. p 102. — Kukuljević, 28. 


vršena nova novačenja po Hrvatskoj i Madžarskoj, jer vi dim o, 
da grof Andrija Palfy iz tih zemalja dovodi nove vojnike. 27 ) 
U Gallasovoj vojsci bile su čini se 184 hrvatske satnije pod Iso- 
lanovim vodstvom. Te čete su većom ili manjom srećom voje- 
vale u Šleskoj i gornjoj Švapskoj protiv Šveđana. Iz tih 
pojedinačnih čarkanja sačuvale su se u Theatrum-u Euro- 
peum-u razne epizode, koje spominje i Kukuljević. 28 ) 


27 ) Kukuljević, 28. 

2S ) Kukuljević, 28 — 29 

VII. 

BITKA KOD NORDLINGENA I NJENE POSLJEDICE 

Ferdinandu III. bilo je prije svega stalo do toga, da se opet 
domogne grada Regensburga, koji je Bernhard Weimarski na 
tako spretan način oteo carskoj stranci, stoga je sakupio svoju 
cijelu vojsku pred Pragom i s njom krenuo prema Regens- 
burgu. U toj vojsci nalazilo se čini se 18.000 »hrvatskih« 
konjanika, pa se većim djelom njihovoj zasluzi imade pripisati, 
da je Regensburg poslije duže opsade zaista pao natrag u carske 
ruke. Slično se malo poslije toga dogodilo s gradom Đonau- 
worthom, koji je zadesila ista sudbina. Iza tih uspjeha krenula 
je carska vojska, a s njome i Hrvati, pred Norđlingen, ali i 
švedska vojska pod vodstvom Bernharda Weimarskog i grofa 
Horna približavala se tom gradu. Bernhard Weimarski, ozlo¬ 
jeđen naglim uspjehom carevaca ,htio je makar pod cijenu 
velike bitke zapriječiti njihovo daljnje napredovanje, makar 
grof Horn nije trenutak smatrao podesnim za takovu bitku. 
Međutim Šveđani, naučeni na pobjede, nisu se dugo ustruča¬ 
vali, i tako je došlo do bitke kod Nordlingena. 

Cijeli ishod te bitke bio je ovisan o nekoj uzvisini, koja je 
dominirala carskim logorom. Šveđani su se požurili da tu uz¬ 
visinu zaposjednu, prije nego ih neprijatelj pretekne, ali trans¬ 
port topova po raskvašenim stazama na tu uzvisinu bio je mu¬ 
čan i iziskivao je previše vremena, pa su tako Šveđani došli 
prekasno. Sada se moglo raditi samo o tome, da se po danu ta 
uzvisina jurišom preotme carevcima. To je Šveđanima uistinu 
velikom hrabrošću uspjelo, no budući da su u isto vrijeme 
udarili s raznih strana, nastalo je u osvojenim pozicijama 
veliko komešanje, koje se još povećalo slučajnom eksplozijom 
baruta u tim položajima. Taj nered iskoristila je carska 


konjica, po svoj prilici Hrvati, koja je Švede oštro napala i 
potjerala natrag. 

Vojvodi Bemhardu nije preostalo drugo, nego da pokuša sa 
svježim snagama ponovno osvojiti uzvisinu, pa je zato sedam 
puta sam predvodio svoje čete, ali svakog puta uzaludno. U 
švedskim redovima su se skoro iza toga opažale posljedice, što 
se nisu mogli domoći spomenute uzvisine, jer ih je sada carsko 
topništvo osjetljivo gađalo. Zbog takvog položaja morao se 
grof Horn sa švedskom pješadijom povući dalje u nizinu, a 
vojvoda Bernhard nastojao mu je kod toga pomoći, ali je sam 
imao posla s nadmoćnim neprijateljem, koji ga je napokon 
sasvim natjerao u bijeg. Potučena konjica Bernharda tVei- 
marskoga splela se u svom bijegu s Hornovim pješacima, i 
tako je poraz švedske vojske postao općenitim. Gotovo cijelo 
švedsko pješaštvo sasjekli su carevci; 12.000 Šveda prekrilo je 
bojno polje, a carskim četama uspjelo je zaplijeniti preko 300 
zastava. Među zarobljenim švedskim časnicima nalazio se i 
sam grof Horn, koga su, čini se, uhvatili upravo Hrvati, a osim 
toga još nekoliko švedskih generala i pukovnika. 

Hrvati su 7. rujna 1634., na dan bitke kod Nordlingena, 
stajali na desnom krilu pod zapovjedništvom Isolana i Johanna 
von Wertha. Njihov napadaj na lijevo švedsko krilo, koje je 
zauzelo fatalnu uzvisinu, bio je toliko silan, da su Švedi odmah 
nagnuli u bijeg. Kod konačne likvidacije švedskog pješaštva 
sudjelovali su i opet Hrvati, jer je to upravo bila zadaća za 
njih. One Šveđane i Wirtemberžane, koji su se htjeli spasiti 
bijegom, kroz sam grad Norđlingen, zaobišli su Hrvati kraćim 
putem, te su njihov poraz učinili potpunim time, što su za¬ 
plijenili i sav materijal, koji su ovi odnosili. 

Njedna bitka u tridesetgodišnjem ratu, u kojoj su sudjelo¬ 
vali Hrvati, nije ove toliko proslavila, koliko upravo bitka 
kod Nordlingena. Spomen na tu bitku slavio se po svim 
carskim zemljama, pa čak i po hrvatskoj Granici (der Cra- 
bathischen Granzen). Povjesničar Walwasor načuo je isto tako 
nešto o hrvatskom junaštvu prigodom bitke kod Nordlingena 
pa kaže: »Das gewaltige Haupttreffer von Norđlingen — be- 
rechtiget die Crabaten keines geringen Lobs der Streitbarkeit, 
angemerkt sie damals die ersten gewest so den Truppen, nach 
angefangenere Schlacht ein Stiick Wegs herumgeschvvungen, 

unđ der schwedischen Armee von Hinten zu ganz unvermut- 
lich eingehauen etc. ...« (B VI p. 303) (XLV) 

Neočekivani ishod bitke kod Nordlingena pokazao je svim 
knezovima u Njemaškoj, da se vojna premoć sada nalazila kod 
earevaea, a to je imalo posljedicu, da su svi gledali, kako će 
na diplomatski način okrenuti leđa svom dosadanjem savez¬ 
niku. Bilo je međutim vanjskih sila, koje nisu dopuštale da 
Šveđani potpuno izgube igru, jer to nije bilo u njihovome 
interesu. Najvažnija od tih vanjskih sila bila je Francuska 
s kardinalom Richelieuom, koj je smatraoi, da je tek sada 
došao pravi čas za njegov nastup u tridesetgodišnjem ratu. 
Posljedice 'bitke kod Nordlingena bile su dakle veće nego se 
moglo očekivati, jer tek sada tridesetgodišnji rat gubi potpuno 
karakter vjerskog rata, koji je dosad imao, a na njegovo mjesto 
stupa diplomatski i vojnički sukob raznih sila, koje s vjerskim 
pitanjem nemaju više ništa zajedničko. Šveđani, a i prote¬ 
stantski njemački knezovi, bili su prisiljeni d.a sebi osiguraju 
francusku pomoć, pa su radi toga pristali na to, da Francuska 
svoje pravo na Elsas sada realizira. Kao protuuslugu obvezala 
se Francuska, da će novcima i vojskom podupirati Šveđane i 
njihove saveznike. Richelieu se kod toga naravno htio po¬ 
služiti starim načelom »đivide et impera!«, pa je uistinu 
opremio nekoliko vojska protiv cara i njegovih saveznika, 
od kojih se jedna pod vodstvom kardinala de la Valetta sjedi¬ 
nila s vojvodom Bemhardom i bez prethodne objave rata 
krenula protiv carskih četa. 

Hrvati su nastojali proširiti svoj uspjeh iza bitke kod 
Nordlingena, pa su progonili Šveđane, tako da im je u ruke 
pala cijela prtljaga vojvode Bemharda Weimarskog, a Isolano 
je osvojio gradove Salzungen i Meinungen, a osim toga ih 
vidimo pred Dinkelsbiihlom, Mergentheimom i Rothenburgom. 
Isolano je bio zbog svojih zasluga uzvišen na grofovsku čast, 
a njegove čete javno pohvaljene. U pojedinačnim borbama i 
sukobima, koji su se razvili iza bitke kod Nordlingena, su¬ 
srećemo na mnogo mjesta Hrvate. Tako se njima pripisuje 
zauzeće Stuttgarta, a budući da se sada rat prenio i na fran¬ 
cusko zemljište, vidimo hrvatske čete, kako nastoje prodrijeti 
u Elsas i Burgundiju. Švedske posade u nekim utvrđenim 
mjestima, kao što su na pr. bile tvrđave Hanau 1 i Hochst kod 
Frankfurta na Majni, bile su prilično nemoćne, te su se ogra¬ 


ničile na pojedinačne ispade, kojom prilikom su se znale po¬ 
hiti i s Hrvatima. Isolano je u ono vrijeme boravio oko Fulde 
i u susjednim krajevima, gdje se borio protiv vojvode Ernesta 
od Eisenacha i vojvode Vilima od Sachsen-Weimara. 

Vojvoda Bernhard povukao se poslije nesretne bitke kod 
Nordlingena na jug kod Heilbronna, a zatim je s ostatcima 
svojih četa pošao na sjever prema Frankfurtu na Majni. Tamo 
je namjeravao da se sjedini s četama iz Hessena i Liineburga, 
koje su mu dolazile u pomoć. Ova namjera ipak mu nije 
uspjela, jer je ova pomoćna vojska bila opozvana, da brani 
Donju Saksonsku, a u isto vrijeme spremao se kardinal-infant, 
da sa svježim talijanskim i španjolskim četama iz Bavarske 
prodre prema Nizozemskoj. Stoga se vojvoda Bernhard morao 
još dalje povući prema Mainzu, pa je tako čitav kraj na istoku, 
kao na pr. Wurtemberg i kraj oko Frankfurta na Majni s pre¬ 
djelima Wetterau i Vogelsberg prepustio neprijatelju. 

Kardinal-infant od Španije polazio je sa svojom silnom 
vojskom od Nordlinga prema Rajni, ali se kod toga isposta¬ 
vilo, da mu manjska laka konjica, koja bi mu izviđala 
zemljište, održavala doticaj s neprijateljem i skrbila za hranu. 
Stoga mu je na njegovu molbu ugarski kralj (Ferdinand III.) 
poslao u pomoć 40 satnija Hrvata, Madžara i Poljaka 
(oko 2000 konjanika), koje su ga imale pratiti do Auder- 
nacha na Rajni, naime do onoga mjesta, gdje bi se vjero¬ 
jatno mogao sukobiti sa Šveđanima. Te čete su na svom pro¬ 
lazu k Rajni strahovito poharale neka mjesta u kneževini 
Hessen, a među ostalim osobito grofoviju Ysenburg-Budingen 
s tvrdim gradom Ronneburgom i utvrđenim gradovima Geln- 
hausen i Budingen. Hrvati su tim krajevima prolazili dva 
puta: prvi put pod vodstvom generalmajora von Ossa na putu 
u Andernach, a u listopadu 1634. prilikom svog povratka iz 
Andernacha. 1 ) 

Koncem mjeseca listopada 1634. nalazila se glavna sila 
Šveđana kod Erfurta, te se spremala da tamo prezimi. Još prije 
toga vratio se vojvoda Bernhard na desnu sfranu Rajne, pa 
je zaposjeo one krajeve ,koji su poslije prolaza kardinal-infanta 
postali slobodni. Švedska vojska se uopće u ono vrijeme na- 


‘) Potanje o tome vidi moj članak u Hrvatskom Kolu XX. 
— 1940. str. 222. 

težila u vrlo teškom položaju, jer su je počeli ostavljati svi 
oni prijatelji, koji su gledali samo na njene uspjehe. Osobito 
se nepouzdanim pokazao saski knez izbornik, pa se počelo na 
veliko govoriti o tome, kako će car sa Šasima sklopiti mir pod 
posebnim uvjetima. Hrvati su se koncem 1634. i početkom 
1635. još hrabro borili protiv Sasa, te se njihovo četovanje na¬ 
stavljalo u raznim krajevima. Spomen na ovakove četničke 
bitke i čarkanja sačuvao se još kod Gorlitza i Chemnilza. 
S druge strane došlo je također do sukoba s Hessima, gdje su 
Hrvati katkada, budući da su bili raštrkani, izvukli kraći kraj. 
U tim borbama istakao se hrvatski pukovnik Blašković, koji 
je u Hessenu prigodom borbe poginuo, i njegov drug pukovnik 
Rajković. 2 ) 

15. lipnja 1635. došlo je konačno do posebnog mira između 
cara i saskog kneza izbornika u Pragu. Praški mir nastojao je 
ispraviti one nepravde, koje je učinio edikt o restituciji, koji 
je bio glavni razlog neprijateljstvu između Saske i cara. 
Mnogo od onoga, što je Gustav Adolf već prije via facti oživo¬ 
tvorio, primilo je sada naknadnu sankciju od cara, a povrh 
toga dobili su Šasi još cijelu Lužicu (Lausitz) kao carsko leno. 
Praški mir bio je zamišljen kao uzor općem miru između cara 
i Svih protestantskih knezova, s ciljem da se Šveđani izoliraju. 
Ma da se među protestantima isprva digla prava bura, ipak su 
domala mnogi od njih pristupili tom miru, osobito izborni knez 
brandenburški, knez Wilhelm Weimarski, vojvoda anhaltski, 
knezovi od Mecklenburga i Braunschweig-Luneburga i han- 
seatski gradovi, dok je grof Wilhelm Hessenski ostao za sada 
još po strani. Već samim Ume pokazalo se, da je godina 1635. 
zaista bila kobna po Šveđane, jer njihov položaj u Njemačkoj 
nikada još nije bio toliko uzdrman. K tome je još dolazilo, što 
su njihovi glavni saveznici bili doduše u stanju, da im pruže 
neku potporu, ali politički nisu značili upravo ništa, kao na 
pr. vojvoda Bernhard, čija se glavna snaga sastojala u njego¬ 
voj hrabrosti. 

Svim ovim neprilikama suprotstavio se zaista hrabro šved¬ 
ski kancelar Axel Oxenstiema. Prilike su ga natjerale, da je 
sada potražio što uži savez sa Francuskom, a Francuska je opet 
uvidjela, da nipošto ne služi njenom interesu, ako dopusti, da 

s ) Kukuljević, 34. 


švedske čete u Njemačkoj propadnu. Stoga su Francuzi u 
prvom redu nastojali, da Šveđane riješe neprilika u Poljskoj, 
kako bi im ostale slobodne ruke protiv Austrije. To je diplo¬ 
matskom akcijom uspjelo, ma da su Švedi kod toga pretrpjeli 
izvjesnih gubitaka. Budući da se nakon toga grof kasselski 
Wilhelm i vojvoda Bernhard opet sjedinio sa Šveđanima, bile 
su carske čete na Rajni prisiljene da izvedu diverziju, te da 
tako podijele svoje snage. Rat se dakle prema tome u svojoj 
trinaestoj godini nastavio pojačanom snagom, ma da je bilo 
manje učesnika ,ali oni koji su preostali bili su odlučni da 
borbu izdrže do kraja. 

U tom času činilo se caru zgodnim, da svoga sina, Ferdi¬ 
nanda III., službeno proglasi njemačkim i rimskim carem, 
makar je to Francusku i Šveđane izazvalo u najvećoj mjeri. 
Izbor novog cara prošao je među njemačkim staležima velikom 
većinom, pa je tako postao pravomoćnim, a neprijateljstva su 
se smjesta nastavila pojačanom snagom. Šasi, koji su dosada 
bili švedski saveznici, prometnuli su se odjednom u njihove 
neprijatelje. Protiv njih borio se s velikim uspjehom švedski 
general Banner, koji se osobito proslavio bitkom kod W;tt- 
stocka (24. rujna 1636.), gdje je porazio mnogo jačeg neprija¬ 
telja — sjedinjenu sasko-austrijsku vojsku. 

Međutim bili su završeni i direktni pregovori između voj¬ 
vode Bernharda i francuskog državnika, kardinala Richelieua. 
Vojvoda Bernhard Weimarski došao je u tu svrhu u Francusku 
i sklopio je s kardinalom Richelieuom mjeseca listopada 1635. 
u St. Germainu en Laye ugovor, kojim mu se garantira go¬ 
dišnja penzija od pol milijuna livresa kao lična pripomoć, a 
4 milijuna godišnje za snabdijevanje vojske. S tom pomoći za¬ 
počeo je vojvoda Bernhard opet svoje operacije zajedno 
s francuskom vojskom na Rajni. Protiv ove švedsko-francusko- 
njemačke vojske vojevao je carski general Gallas, koji je 
poslije bitke kod Nordlingena svoju bojnu silu nastojao po¬ 
puniti novim vojnicima iz svih krajeva monarhije, pa tako 
i iz Hrvatske Krajine. Gallasu je zaista uspjelo da potisne 
Francuze i Šveđane sve do Metza, te da oslobodi švedske 
opsade gradove Mainz i Frankenthal. U ovim njegovim uspje¬ 
sima sudjelovale su dakako vrlo marljivo hrvatske čete, o 
kojima se u ono vrijeme priča, da su se borile pod barjakom, 
na kojem je s jedne strane bila naslikana Bogorodica, a s druge 

sv. Mihajlo. 3 ) Uza sve svoje napredovanje nije Gallasu ipak 
uspjelo da sa svojom vojskom prezimi u Francuskoj, kako se 
nadao, nego je radi neprijateljskog otpora bio prisiljen da se 
vrati na Rajnu, te na proljeće slijedeće godine pokuša sreću. 

Kao dragocjen spomenik, koji nam potvrđuje sudjelovanje 
Hrvata u ovoj godini tridesetgodišnjeg rata, ostaje nam grob 
hrvatskog vojnika u mjestu DilUngenu na Dunavu, koji je 
publiciran u reviji »Vitezović«. 4 ) Ovaj Hrvat pripadao je 
Fuggerovoj pješačkoj pukovniji, koja se borila u bitci kod 
Breitenfelda-Wiederitscha. Natpis na tom grobu glasi ovako: 

»Anno 1635, den 29 January starb der Wohl-Edle und ge 
strenge Herr Janusch Heruath (Heruath-Hervath Hrvat) von 
Pritokh (Pritoky-Preto'ke) ein Cornet unter dem lobi. graf. 
Fuggerschen Regiment der Croaten. Gott gnad seiner Seel.« 
(XLVI) 

Sam spomenik je još prilično sačuvan, a na njemu je iskle¬ 
sana priprosta podoba vojnika. Čudno je svakako, što se u 
natpisu spominje Fuiggerova pukovnija kao »hrvatska«, jer 
koliko znamo, to nije bila inače karakteristika ove pukovnije. 

Odmah s proljeća -1636. carske su čete provalile u Fran¬ 
cusku, i to ovaj put kod mjesta Breisacha na Rajni. Hrvati su 
prodrli daleko u Burgundiju, pa se tako rat prenio u unutraš¬ 
njost Francuske. S druge strane prodirali su iz Holandije 
Španjolci u Francusku, pa su zauzeli dosta mjesta u Pikardiji. 
Ovoj vojsci bile su dodijeljene i neke hrvatske 
čete pod Isolanom, te su sačinjavale prethodnice i či¬ 
stile kraj od neprijatelja. Svi ti uspjesi carskog oružja ipak 
nisu bili toliki, da bi osigurali pobjedu, ma da je nešto kasnije 
napredovanje Johanna von Wertha na Sommi pokazalo, da su 
laki odjeli bili u stanju učiniti prava čudesa. Pod zapovjedni¬ 
štvom Johanna von Wertha bili su u predstraži Hrvati i 
Poljaci, koji su zauzeli grad Bray, a kasnije su slijedili Fran¬ 
cuze sve do Compiegnea, te zauzeli tvrđavu Corbin. Najslavniji 
podvig hrvatskih konjanika bio je, da im je tom prilikom 
uspjelo prodrijeti čak u okolicu Pariza, tako da su od St. 
Denisa mogli pregledati sav francuski grad. 


'') Kukuljević, 36. 

4 ) Grob Hrvata u Dillingenu, »Vitezović« I, br. 8. 


Iza tog uspjeha, koji je ipak bio vrlo prolazne naravi, jer 
je izveden s preslabim (izviđačkim) snagama, morao se Johann 
von Werth opet povući, a kako su Šveđani u isto vrijeme imali 
nekoliko uspjeha u Njemačkoj, morala se skoro čitava carska 
vojska povratiti iz Francuske. Za vrijeme tog povlačenja došlo 
je do nekoliko istaknutih okršaja, u kojima se spominju i 
Hrvati. Tako je Isolanov sin Ljudevit prigodom opsade tvr¬ 
đave St. Jean de Laune zapovijedao zalaznicom, te je u 
junačkoj borbi s neprijateljem i sam pao. Kukuljević 5 ) drži, 
da se s generalom Gallasom tada u Francuskoj nalazilo 10 
hrvatskih pukovnija pod Isolanom i Baćanom, a u Burgundu 
da su bile tri najbolje hrvatske pukovnije pod pukovnicima 
Forgačem, Korpusom i Menhardom (?). Rat se sada opet prenio 
na Lotaringiju i u krajeve oko Rajne, gdje se Hrvati opet 
spominju prigodom nekog sukoba s Francuzima kod Koblenza. 

Vojvodi Bernharđu dakako nije bilo drago, što se njegovi 
saveznici Francuzi tako slabo drže, ali nije mogao gotovo 
ništa poduzeti, da im pomogne, štaviše, pokazalo se, da se sam 
nije mogao održati na Rajni. Čarkanje njegovih četa sa car¬ 
skima traje po prilici dvije godine, sve do 1638., a za to 
vrijeme vidimo Hr.vate, kako se bore s jedne strane protiv 
kardinala La Valeta, a s druge strane protiv Šveđana i četa iz 
Hessena. Ovo četovanje raspada se u bezbroj malenih sukoba i 
ratnih epizoda, kojih vjerodostojnost nije uvijek zajamčena. 8 ) 

Triđesetgodišnji rat poprimio je drugu sliku tek 1638., kad 
je vojvoda Bemhard konačno raspolagao s dosta četa, da se 
mogao odvažiti na odlučan korak. Početkom veljače napustio 
je svoj zimski logor, te je mimo svakog očekivanja opet 
osvanuo na Rajni. U brzom tempu osvojio je nekoliko važnijih 
gradova i počeo opsjedati tvrđavu Rheinfelden. Carski general 
Savelli uočio je dobro znatnost tog položaja i nije ga htio pre¬ 
pustiti neprijatelju, pa je zato ovoj tvrđavi došao s vojskom 
u pomoć. U sastavu te vojske bili su i neki Hrvati pod Jo- 
hannom von Werthom. Carskoj vojsci je tom prlikom uistinu 
uspjelo da potisne Šveđane te da spasi Rheinfelden, a čini se 
da su kod toga Hrvati imali većih zasluga. Pobjeda carevaca 

5 ) Kukuljević, 37. 

8 ) Kukuljević 38—40. — Događaji, koji se tu pričaju izvađani 
su ponajviše iz Theatrum Europ., ali se valjda radi o četama, koje 
su samo po oružju bile hrvatske. 

kod Rheinfeldena ipak nije bila konačna, jer je Bernhard 
Weimarski, iskoristivši njihovu sigurnost, odmah treći dan 
iza bitke opet osvanuo na bojištu, gdje je izvojevao veliku 
pobjedu. Carska vojska bila je tom prilikom potpuno uništena; 
sam knez Savelli, Johann von Werth i još nekoliko drugih 
zapovjednika i visokih časnika bili su zarobljeni. Johanna von 
Wertha dao je kasnije Richelieu otpremiti u Francusku, da 
svom narodu pokaže neki vidni uspjeh svojih ratničkih pothva¬ 
ta. Dakako, da poslije ovakove odlučne pobjede vojvodi Bem- 
hardu nije bilo teško osvojiti i tvrđavu Rheinfelđen i okolišna 
mjesta, te krenuti prema Breisachu na Rajni, kamo je dospio 
s velikom vojskom, jer se ta putem sve više upotpunjavala.. 
Tvrđava Breisach smatrala se u ono vrijeme osobito važnim 
strateškim mjestom, jer je predstavljala ključ cijele Alzacije. 
Sa carske strane ulagali su se veliki napori u to, da se Brei¬ 
sach drži, što dulje bude moguće, pa je taj zadatak povjeren 
talijanskoj vojsci generala Ferie, a cijelo to poduzeće moglo se 
dosta uspješno izvesti, budući da je tvrđava bila dobro izgra¬ 
đena i branjena svim sredstvima. 

Uza sav prirodni povoljni položaj Breisacha odvažio se 
vojvoda Bernhard Weimarski ipak na juriš, uzdajući se u 
tada već tradicionalnu svoju sreću. Njegova osnova sastojala 
se u tome, da tvrđavu treba odrezati od svijeta i lišiti je 
svakog dovoza provijanta, a bezbrižnost zapovjednika Brei¬ 
sacha učinila je svoje, da je ta osnova dosta dobro napredovala. 
Kada se to uvidjelo u carskim redovima, pokušavalo se svom 
silom, da se tvrđavi pomogne, pa se tako požurio general von 
Gotz s velikim kolonama provijanta da pomogne gradu, ali ga 
je vojvoda Bernhard susreo i potukao, a jednako dogodilo se 
kasnije i vojvodi lotaringijskom. Kad se i treći pokušaj gene¬ 
rala von Gotza, da pomogne posadi, izjalovio, nastala je u Brei¬ 
sachu glad, koja je prisilila hrabru posadu, da se preda. 

O sudjelovanju Hrvata u svim tim borbama sačuvalo se 
relativno dosta spomena. Čini se, da su Hrvati bili u samoj 
tvrđavi među posadom, a isto tako u onim vojskama, koje su 
tvrđavi pohitale u pomoć, dakle su se nalazili u samoj tvrđavi 
i izvan nje, kako to ističe već i Kukuljević. 7 ) Iz tvrđave su 
često Hrvati pokušavali učiniti ispade, ali zbog neprijateljske 


7 ) Kukuljević, 41. 


nadmoći nisu imali mnogo uspjeha. Po Theatrum-u Euro- 
paeum-u uspjelo je Hrvatima nekoliko puta da svojom akcijom 
pomognu posadi Breisacha da dođe do hrane, a osobito se 
spominje neka epizoda, gdje su 300 Hrvata, svaki s vrećom 
brašna na leđima, uspjeli da se probiju kroz neprijateljsku 
vojsku i da ovu hranu donesu u Breisach. Isto tako istakli su 
se Hrvati u manjim guerilskim borbama oko tvrđave, gdje su 
neprijatelju katkada zadali dosta osjetljivih gubitaka. Takovih 
borba bilo je kod Stollhofena i Drusenheima. 

Zauzeće Breisacha je najsjajnija točka u karijeri vojvode 
Bernharda, ali budući da se on odlučio odsada voditi politiku 
na svoju ruku, morao se sukobiti s francuskim interesima, 
koje je budno čuvao kardinal Richelieu. Odsada je vojvodi 
Bemhardu Francuska uskratila svaku pomoć, pa je t 0 dakako 
osjetljivo usporilo njegove operacije. Umjesto da iskoristi 
prednosti, koje mu je pružila pobjeda kod Breisacha, vojvoda 
je ostao u defenzivi, sve dok nije slijedeće (1639.) godine umro 
od neke bolesti, koja je bila slična kugi, a u starosti od 36 
godina. Svakako je njegovom smrću nestao jedan od naj¬ 
istaknutijih vojskovođa protestanata u triđesetgodišnjem ratu. 

Iza vojvode Bernharda preuzeo je zapovjedništvo nad 
švedskom i njemačkom protestantskom vojskom general Ban- 
ner. Rat se sada opet prenio na Sasku, gdje su se ratne ope¬ 
racije vodile paralelno s dogođajima u Alzaciji i Francuskoj 
već od 1637., kada je Banner počeo opsjedati Leipzig. Grad 
Leipzig se tog puta spasio, a Banner se povukao do Torgaua. 
Kada je kasnije premoć carskih četa postala prevelikom, mo¬ 
rao se Banner ukloniti prema Pomorju, gdje je svoje čete po¬ 
jačao rezervama iz Švedske i Livonije, pa je 1638. novim sna¬ 
gama mogao započeti pohod na Njemačku. Ovaj put imao je 
Banner uspjeha, pa je do kraja 1639. sa svojom vojskom stra¬ 
hovito opustošio Češku i potukao nekoliko carskih vojska, a ; 
zatim je uspješno vodio rat u Saskoj, gdje su mu među osta- 
iim bili protivnici i Isolanovi Hrvati, koji su ovamo došli 
poslije dogođaja kod Breisacha. 

Kolikogod je Banneru bila sretna godina 1638., toliko je 
opet nesretno ratovao 1640., kad je redom izgubio sve svoje 
stečene pozicije, te se progonjen povukao u Tiringiju, da kod 
arfurta u logoru sačeka pojačanja. Te godine umro je gene¬ 
ral Hrvata Isolano u 56. godini u Beču, ne ostavivši za sobom 

muškog potomka, tako da je njegova porodica s njime izu¬ 
mrla. Kukuljević 8 ) citira neke stihove (epigram), koje je nje¬ 
mu u počast ispjevao nepoznati pjesnik: 

»En Isolanus adest, quem Martia facta loquuntur, 

Vultus suđore, et dextra cruore madet. 

Per ferrum flammamque ruens et flumina tranans, 

Vincere, vel fas (sic ait ille) mori. 

Si post fata venit laus, fama, Nepotes 
Discant extinctis vivere corporibus.« (XLVII) 

Budući da se Bannerovo djelovanje uvijek razvija od je¬ 
dne skrajnosti do druge, ne znači za povjesnika ove epohe 
nikakovo iznenađenje, da se taj švedski general u Erfurtu 
doskora opet toliko oporavio, da je uspješno mogao produžiti 
svoje ratovanje. To se dogodilo naročito radi toga, što su nje¬ 
govu vojsku pojačali ostatci Bernhardove vojske kao i nova 
francuska vojska pod generalom Guebriantom. Sa carske 
strane preuzeo je vrhovno zapovjedništvo Piccolomini, koji 
je došao iz Nizozemske, pa su sada pod njegovo zapovjedništvo 
došli i Isolanovi Hrvati. Piccolomini je nastojao izbjeći sukobu 
s Bannerom, a isto je učinio 1 i zapovjednik bavarske pomoćne 
vojske general von Mercy, tako da tada do bitke uopće nije 
došlo. Obje vojske sklonile su se nato u pokrajini Hessen, koja 
je zbog neprestanih ratova tada već bila na rubu propasti. 

Posljednji podvig Bannerov bio je direktni udarac protiv 
Regensburga, u kojem se upravo održavao državni sabor. Bu¬ 
dući da je pred Regensburg zajedno s Guebriantom dosta ne- 
nođano došao, mogao je caru stvoriti najvećih neprilika, ali 
nije mogao prijeći nabujali Dunav, pa je odlučio napasti ne¬ 
zaštićenu Moravsku, gdje se nadao obilnom plijenu. Tu se od 
njega odijelio Guebriant sa francuskim i weimarskim četama, 
ali videći se ovako odvojen pred nadmoći carskih četa, sma¬ 
trao je Guebriant opet najboljim, da se u Saskoj sjedini s Ban¬ 
nerom, pa su tako obje vojske dospjele u Halberstadt, gdje je 
Banner smrtno obolio i umro (20. svibnja 1641.). 

Bannera je zamijenio kao vrhovni zapovjednik švedskih, i 
savezničkih četa u Njemačkoj general Torstenson, koji je bio 

8 ) Kukuljević, 40. 


snabdjeven svježim vojnicima i novcem za nastavak rata. 
Preporođena švedska vojska doskora je zaposjela Šlesku i pro¬ 
drla do u srce Moravske, pa je poslije opsade Olomouca iz¬ 
ravno ugrozila Beč. Tek Piccolomini i nadvojvoda Leopold 
uspjeli su da cara obrane i potisnu Torstensona natrag u 
Sasku i u Lužicu, gdje je ovaj čekao na zgodnu priliku, kada 
će mu opet uspjeti da provali u Češku i ponovi svoj podvig. 
O Hrvatima ne govori se u tim borbama mnogo, pa je vjero¬ 
jatno, da su ih upotrijebili u borbama protiv Guebrianta u 
Njemačkoj. 

Međutim je zanimljivo, da se prigodom opsade Olomouca 
po prvi put u povijesti tridesetgodišnjeg rata javlja hrvat¬ 
ski ban Nikola Zrinski time, što bečkom dvoru nuđa 
oružanu pomoć. 9 ) Zrinski je u to doba bio pripravan da po¬ 
stavi 500 momaka, koje bi on sam skupio i unovačio, ali sve 
to uz pogodbu, da bude zapovjednik hrvatskih i madžarskih 
četa u tom ratu. Budući da su s bojišta poslije uzmaka Tor- 
stensonova iz Moravske počeli stizavati povoljniji glasovi, 
bečki je dvor ponudu Zrinskoga odbio. 


9 ) Szenchy: Grof Zrinyi Miklos I, 100—122. 

VIII. 

BITKA KOD VVIEDERITSCHA-BREITENFELDA 

(Druga bitka kod Breitenf elda) 

( 1642 .) 

Prošlo je opet dosta vremena, otkako su se posljednji put 
odlučno sukobile carska i švedska vojska u krajevima oko 
Leipziga. Mnogo se toga odonda izmijenilo: bečki dvor se ko¬ 
načno riješio Wallensteina, na prilično podli način, ali nevolja 
nije birala sredstava. S druge strane rat, koji je ispočetka za¬ 
počeo kao čisti vjerski rat, prometnuo se, osobito poslije 1634., 
u kabinetski rat, u kome je glavnu ulogu igrala francuska di¬ 
plomacija, na čelu s njenim predstavnikom kardinalom Ri- 
chelieuom. Vojvoda Bernhard Weimarski nije mogao u punom 
smislu naslijediti ulogu »zaštitnika protestantizma« od mrtvog 
švedskog kralja, jer ga je francuska diplomacija sve više tje¬ 
rala, da igra ulogu nekog pustolova. Jedino čime se švedska 
vojska sada opet mogla ponositi, bilo je to, da je zbog svježih 
pojačanja iz Švedske opet postala nacionalnijom, nego što je 
bila. Time je ona zadobila opet svoj pređašnji karakter, koji 
ju je vodio od pobjede do pobjede, pa su time u neku ruku 
opet bile obnovljene slavne tradicije. 

Ali uza sve to Švedi nisu više zauzimali onaj položaj, koji 
su imali prije. Nije se sada više radilo o tome, tko će u Nje¬ 
mačkoj vladati, a tko će biti pobijeđen, nego švedska vojska 
se očajno borila za sam svoj opstanak. Zbog neprestanog rato¬ 
vanja ponestalo je ljudi, i Švedi se nisu žacali, da čak zločin¬ 
ce uzmu pod svoju zastavu, samo da tom zlu nekako doskoče. 
Uopće su se u to doba sve vojske smanjile, što je jasno, kad 
se uzme u obzir, da se rat približavao svome svršetku. Protiv¬ 
ničke vojske nisu više ni mislile na to, da jedna drugu uništi, 
nego se radilo samo o tome, da se međusobno što više izmore. 


Da se ovakav učinak postigne što jednostavnijim sredstvima, 
podijelile su se »armade« u mnogo malih skupina, koje su 
imale zadatak pojedinačno napadati neprijatelja, a osim toga 
same se brinuti za svoju prehranu. 

U godini 1642. bilo je stanje na ratnom polju slijedeće: 
Švedi su svim svojim raspoloživim silama nastojali prodrijeti 
u Češku. Sjedinjene švedske vojske Torstensona i Konigs- 
marka približavale su se ubrzanim hodom Leipzigu, i 
slučaj je htio, da su se s carskim četama ogledale upravo na 
onom mjestu, gdje se jedanaest godina prije toga vodila bitka 
Tillyja s Gustavom Adolfom. 7. listopada napustio je Torsten- 
son Zittau, pa je 14-og došao na desnu obalu Labe kod Tor- 
gaua. Tamo se sjedinio s lijevim krilom grofa Konigsmarka, 
ali ih je nestašica živeža obojicu prisilila, da se što brže do- 
mognu Leipziga, prije nego će carevci jačim silama tamo 
stići. 

Leipzig je opet, kao uvijek dosada, raspolagao samo sla¬ 
bom posadom, a Šveda je bilo 16 do 18 hiljada. 17-og uju¬ 
tro pokazala se silna švedska vojska na poljanama Breiten¬ 
felda. Budući da se grad nije htio predati, započela je 20-og 
oštra paljba iz švedskih topova, koja je gradu kao i nekim 
istaknutim zgradama nanijela mnogo štete. Poslije te top¬ 
ničke priprave pošli su Švedi na juriš, ali nijesu sa sobom 
ponijeli dosta ljestava, pa su ispod zidina zastali i nisu ih 
mogli prijeći. Budući da su kod toga pretrpjeli izvjesnih gu¬ 
bitaka, ostali su 21-og na svojim položajima i nisu više uzne¬ 
mirivali grad. Samo švedski general-major Schlange pošao je 
sa svojim odjeljenjima na izviđanje prema Breitenfeldu, ali 
je tamo naišao na lijevo krilo carevaca pod Buchheimom, me¬ 
du kojima je, čini se, bilo mnogo Madžara i Hrvata. To se 
dogodilo kraj sela Miigelna (... den lincken Fliigel der Key- 
serlichen nebst denen Vngern vnd Croaten bey einem Dorff 
Miigeln an eine Pasz stehend«). 1 ) Kako se Schlange osjećao 
preslabim, povukao se opet prema Leipzigu, a carska se vojska 
morala one noći smjestiti negdje između Grimme i Wurzena. 

') Grungliche und eingendliche Relation von der harten und 
strengen Belagerung der... Stadt Leipzig 1642... »Alles aus selbst 
eigener Erfarung beschrieben und in Druck gegeben im ange- 
henden 1643 Jahre« Spis sa bakrorezima pisan vjerojatno od je¬ 
dnog svećenika u Arhivu grada Leipziga. 

Za Torstensona taj oolpžaj nije bio povoljan, jer se morao 
bojati, da mu leđa ne ostanu slobodna. Radi toga napustio je 
opsadu Leipziga 22. listopada i krenuo brzo prema Seehausenu. 
Taj odlazak uslijedio je u posljednji čas, jer je već carska 
predstraža dolazila gradu u pomoć, a za njom je slijedila cijela 
glavnina. Švedska brigada Wrangel je skoro stradala na taj 
način, što su je carevci nastojali odrezati od ostale vojske. 
Hrvati su, čini se, opet bili prvi, koji su se približili Lepzigu 
i oni su vjerojatno sudjelovali kod navale na brigadu Wrangel. 
O događajima 21. listopada sačuvan je još osobni prikaz šved¬ 
skog general-majora Schlangea, koji spominje Hrvate: 

»Den 21 erhielt ich Nachricht / dasz der Graf von Buch- 
heim mit des Feindes lincker Fliigel / nebenst denen Vngarn 
und Croaten 2 Meil Wegs von des Feinds Lager voraus / vnđ 
hierhero marschiert / worauff ich mit der gantzen Cavallaria 
auszgangen / in Meynung denselbe anzutreffen / weiln ich 
aber in der Nacht Kundschaft erhalten, / dasz der Feind mit 
seinem gantzen Trosz zwischen Grimmen und Wurtzen stan- 
de / habe ih mich wieder zuriick und anhero gezogen.« (XLIX) 

Torstenson se uklonio iz Leipziga, tako da su njegove čete 
u bojnom redu okomito stajale prema cesti Pođelwitz-Wie- 
deritsch. Carevci su s mnogo pouzdanja opazili, da se sada 
neprijatelj povukao iz grada, pa su zaposjeli selo Seehausen i 
u njemu udarili svoj glavni stan. 

Mnogo se već raspravljalo o tome, zašto je Torstenson sma¬ 
trao zgodnim napustiti Leipzig i boriti se na otvorenom polju. 
Suvremeni opisi druge breitenfeldske bitke smatraju, da je 
Torstenson htio povući svoju vojsku do Hallea, da se tamo 
sjedini s Francuzima i onda pojačan navali na carevce. Tek 
na putu u Halle, da je preinačio svoju odluku i odlučio se 
boriti u spoznaji »der Sieg kame doch einig und allein von 
Gott dem Herrn (dessen Ehre er suchte) der konne jhme so 
wohl an diesem, al an einem anderen Orte helfen.« 2 ) Vjero¬ 
jatnije je ipak ono, što kaže Rudert 8 ), naime, da je Torstenson 
od početka bio spreman da primi bitku, ali je htio imati slo- 

2 ) Bericht, wie es bei dem blutigen Treffen bei Leipzig um 
Breitenfeld... abgelaufen. Arhiv grada Leipziga. 

s ) Rudert 134. 


bođna leđa, a osim toga je sigurno uspomena na švedskog 
kralja djelovala na njegovu odluku, da za bojište izabere 
upravo ono mjesto, gdje se Gustav Adolf prije 11 godina pro¬ 
slavio. Ovo bojište moralo je i tadašnjem jednostavnom pla¬ 
ćeniku podati nešto od onoga, što danas zovemo ratnim odu¬ 
ševljenim, a to je bilo nešto sasvim nepoznato u ono doba. 

Carevci su u to vrijeme u Seehausenu bili uvjereni, da su 
Švedi pobjegli, ali su ipak za svaku sigurnost poslali Hrvate 
za njima. Torstenson je naprotiv svu noć proveo u sedlu, a 
s njime i sva njegova vojska (... gantz still ohne Fewer an- 
machen / mit gesattelter vnd gantz allerste Reuterey) (LI). 
Tek ujutro 23-eg, kad se činilo, da iz boja ne će biti ništa, 
dana je u švedskom logoru zapovijed za molitvu, ali još prije 
nego se mogla izvršiti, pokazali su se već Hrvati na protiv¬ 
ničkoj strani (» ... eh die Betstunde vollenđet zeigten sich 
die Croaten) (LII). Pojava tih hrvatskih lakih konjanika po¬ 
kazala je Torstensonu, da su carevci noću prišli bliže njegovim 
položajima nego što je to on očekivao. K tome je još za Švede 
nepovoljno bilo i to, što su im se carevci približavali u desnom 
uglu, pa su ih prema tome mogli obuhvatiti sa strane. Da se 
to ne zbude, dao je Torstenson nalog, da se švedsko lijevo 
krilo okrene prema neprijatelju za 45 stupnjeva. * 

Oko 7 sati ujutro dospjela je valjda glavnina carevaca na 
bojište. Oni su već noću krenuli »in Battaglia« iz Seehausena 
i polagano napredovali prema sjeveroistoku. Budući da sunce 
23. listopada u tim krajevima izlazi u 7.06 (po današnjem 
računu bio je to 3. studenoga), čini se, da je ispravan onaj 
račun, koji kaže, da se prije tog vremena neprijateljske vojske 
nisu mogle »vidjeti«. Carska je vojska nastupala s najvećim 
pouzdanjem u pobjedu, jer je bila u velikoj mjeri nadmoćna 
švedskoj. Radilo se o kakve 54 eskađrone konjice = 5.400 ko¬ 
nja i oko 12 pukovnija pješaka = 16.000 vojnika, dakle po 
prilici 21—22.000 momaka. Sve su to bili stari vojnici (eytel 
gute Knechte). 

Prema starim slikama i opisima postave carske vojske čini 
se, da su se Hrvati nalazili samo na desnom krilu, gdje su 
izričito spomenuti »Croaten«. 4 ) S druge strane, s obzirom da 

t Kurtzer und auszfiihrlicher Bericht In der uffm Breiten- 
reld (em Stund von Leipzig) Sontags den 23. October... vorge- 

smo prije govorili o tome, da je i pod Buchheimom bilo Hr¬ 
vata, a Buchheim je sa svojom pukovnijom stajao na lijevom 
krilu, mora se smatrati, da je Hrvata (izmiješanih s Madžarima) 
bilo i na desnom krilu. Suvremene slike naznačuju samo »6 
esc. Croaten auf dem rechten und 8 escadrons auf dem link- 
ken Flugel, so gleich durchgangen«. 5 ) (LIH) U isto vrijeme 
izgleda, da je nešto Hrvata zaostalo i u Leipzigu, ili su oni 
dobili nalog, da tamo ostanu, jer jedan švedski glasnik priča, 
da je u Leipzigu vidio »Viel Croaten ein und ausgehen!« (LIV). 
Svakako je Buchheim u bitci stajao na krajnjem lijevom krilu 
isto tako, kao Hrvati na kranjem desnom. O zapovjedniku 
hrvatske samostalne skupine ne govori se žalibože ništa. Tečaj 
bitke pokazao je međutim, da se glavna slabost carske vojske 
sastojala baš u lijevom krilu, jer je ono bilo sastavljeno od ma¬ 
njih samostalnih jedinica, koje nisu međusobno bile dobro 
povezane. To je među ostalim i jedan od uzroka, zašto je ka¬ 
snije to krilo tako brzo popustilo pritisku neprijatelja. 

Bitka kod Wiederitscha-Breitenfelda je jedina od velikih 
bitaka u okolini Leipziga, gdje su Hrvati sudjelovali samo u 
maloj mjeri, odnosno kao promatrači. Tok prvih sukoba u 
bitci dade se najbolje prikazati po opisu samog carskog gene¬ 
rala Piccolominija 6 ), koji je on skoro iza bitke sastavio. Prema 
tom opisu Švedi su najprije s konjicom svog desnog krila napali 
carsko lijevo krilo. Budući da carevci na svoju štetu nisu za 
posjeli selo Klein-Wiederitsch i prijelaz, koji je vodio preko 
potoka Rietschkea, omogućilo je to Torstesonu da lijevo car¬ 
sko krilo uhvati s boka. Prednost ovog švedskog napadaja sa¬ 
stojala se i u tome, što su među švedske konjanike bili pomi¬ 
ješani i mušketiri (kao što su to Švedi uopće običavali), pa je 
bojna vrijednost švedskih četa time bila povećana. Carske su 
čete tom napadaju začudo slabo odolijevale i skoro se dale u 
bijeg. 

Carski pukovnik Kurt Reinecke von Callenberg, koji^ fi¬ 
ksani je radi tog poraza morao opravdati, daje nam točnu 


gangenen starcken und Blutigen Treffen. Nach eines vornehmen 
Officierers Auszsag (der selbsten darbey gewesen) zusamm ge- 

5 ) Eingentliche Abbildung des Haupt Treffens... Breitenfels 
bey Leiptzig. Arhiv grada Leipziga. 

8 ) Gradski arhiv u Leipzigu, loc. 10.828. 


sliku uzroka, koji su doveli do takvog stanja u carskim redo¬ 
vima. Prema Callenbergu nije naime već na početku bitke 
bilo sve u redu na carskoj strani. Vojvoda je najprije zapo¬ 
vjedio, da svi podzapovjednici i pukovnici dođu k njemu, a 
kad su se već bili zaputili, opozvao je opet svoju naredbu. 
Posljedica toga bila je već neka nervoza kod svih časnika. 
Da taj dojam ispravi projašio je vojvoda odmah nakon toga 
uz frontu cijele svoje vojske, što je doduše vrlo ratnički i 
lijepo izgledalo, ali ipak nitko nije znao, u čemu se zapravo 
sastoji njegova zadaća (wie aber ein Esquadron den anderen 
secundieren sollen ist: vielleicht wegen der Kiirze der Zeit 
nicht befohlen worden«) (LV). Uza se to došlo je i do toga, da 
je promijenjen čitav ratni plan od jučerašnjeg dana, pa se 
valjalo upravljati prema novome, koji nitko nije poznavao. 
Dokaz tome je među ostalim, što postoje znatne razlike iz¬ 
među Callenbergova opisa bitke i opisa u THEATRUM-u 
EUROPAEUM-u, koje se ne mogu drugačije protumačiti nego 
samo tako, da su postojale dvije razne osnove za bitku. Ko¬ 
načno bila je pogrješka carevaca i to, što im se njihov prvi i 
drugi bojni red zajedno s predstražom nalazio gotovo zajedno 
bez razmaka, tako da je propast jednog dijela morala za so¬ 
bom povući dosljedno i propast svih ostalih jedinica. 

Prema tome su Švedi odmah u svom prvom naletu postigli 
veliki uspjeh. Carska eskadrona Pompejo odmah je nagnala u 
bijeg, a tom bijegu se bez pravog razloga priključila čitava 
pukovnija Madlung. Ovako je prvi bojni red carevaca naletio 
na drugi, pa su onda svi zajedno došli u nered. Carski časnici, 
koji su bili malo prisebniji, kao na pr. pukovnik Gali i Cal¬ 
lenberg, pokušavali su taj bijeg zaustaviti time, što su sami 
krenuli na juriš sa svojim jedinicama, ma da su se ovako 
sukobili sa svojim vlastitim vojnicima. Ali ni taj pokušaj nije 
uspio, jer je opći položaj već bio vrlo nepovoljan. Gali i 
Callenberg morali su se stoga povući za »otprilike 100 koraka«. 

Callenberg uza sve to nije htio vjerovati, da je sve izgu¬ 
bljeno, pa je od ostataka sviju jedinica, koje su na tom krilu 
stajale, još jednom složio neku vojsku i s njome nastojao za¬ 
obići švedsko krilo. Dvije švedske čete osujetile su ipak i ovaj 
napadaj, pa su preostalih 30 carskih konjanika potjerale sve 
do iza Seehausena. Tamo su se carevci opet pokušavali sre¬ 
diti, ali su svi zapovjednici uvidjeli, da se lijevo carsko krilo 

više ne može spasiti. Stoga su svi zajedno odlučili, da će poja¬ 
čati desno krilo i tamo »kao pošteni ljudi svoj život staviti 
na kocku!«. 7 ) No čim su se približili desnom krilu, morali su 
na svoj užas vidjeti, da i tamo nije njihova vojska bolje pro-, 
šla, te da pojedinci već počinju bježati prema gradu Delitschu. 

Na desnom carskom krilu razvijala se bitka ispočetka ne¬ 
što povoljnije za carevce. Tamo su Švedi bili donekle smeteni 
time, što je odmah na početku boja pao njihov vođa pređ- 
straže generalmajor Schlange. Njega su ranjenog zarobili ca¬ 
revci i poveli ga sa sobom, ali je on na putu umro, pa su ga 
oni ostavili u nekom selu, gdje su njegovu lešinu kasnije Švedi 
opet pronašli. Carskoj vojsci uspjelo je dapače da potuče i 
švedsku pukovniju Banner, te da zarobi njenog zapovjednika, 
s kojim su vojnici odmah nemilosrdno postupali (»allerhanđ 
Thatlichkeitten und vmbarmherzig proceder emit mir vorge- 
nommen«). Taj pukovnik Banner (nema veze sa švedskim ge¬ 
neralom istoga imena) bio je već prije za vrijeme boja teško 
ranjen (»durch Pistolenschusz ins gesicht zu Maul hinein vnd 
beim Ohr wiederumb hinaus«) (LVI.) pa ga je samo interven¬ 
cija carskog časnika Schleinitza spasila od očite smrti. 

Desno krilo ipak nije moglo doći do pobjede, jer te čete 
nisu iskoristile svoj početni uspjeh, nego su mirno ostale na 
svojem mjestu. U tom položaju zatekla ih je onda katastrofa 
lijevog krila, pa su sada svi skupa jedino čekali na ishod ope¬ 
racija u središtu, koje su imale odlučiti čitavom bitkom. 

Pješaštvo u središtu borilo se na carskoj strani ispočetka 
također uspješno. Razlog tome bilo je među ostalim i to, što 
su švedski topovi gađali previsoko, jer su bili krivo postavljeni. 
Carevci su nasuprot tome upotrebljavali »lančane kugle« (Ket- 
tengugeln), neku vrst karteča, pa su Švedima nanijeli dosta 
ozbiljnih gubitaka. Jednim ovakovim pogodkom bio je dapače 
pogođen Torstensonov stožer, pa je ta kugla najednom pogodila 
pet osoba. Torstensonu nije se ništa dogodilo, samo je nje¬ 
gova svečana dolama, koju je tom zgodom nosio, bila posve 
uništena. Carske pukovnije de Soye, Don Camillo Gonzaga, 
Ranfft i Wangenheim (sve pješaci), krenule su zatim na juriš 
i prolazno zarobile gotovo cijelo švedsko topništvo. U tom, po 
carevce vrlo povoljnom času, osjetila se najednom neugodna 


praznina na lijevom krilu, koje je tada zbog švedskog juriša 
već potpuno otpalo. Švedi su prema tome carski napadaj u sre¬ 
dištu ne samo zadržali, nego su tada sa svoje strane poti¬ 
snuli carevce, osvojili svoje topove natrag i zarobili carske, 
pa su sada obje vojske opet stajale jedna prema drugoj »ni- 
que gegen pique« (koplje protiv koplja) 

Još uvijek nije bitka za carevce bila izgubljena, jer se iza 
njihovih leđa nalazila šumica, u koju se se u krajnjem slučaju 
mogli povući, ali je upravo radi toga bila njihova najveća 
pogrješka, što se te šumice nisu već prije domogli. Švedski 
»Generalwachtmeister« Lillie Hock opazio je odmah taj polo¬ 
žaj, pa se pod svaku cijenu nastojao domoći te šumice u za¬ 
leđu carevaca, što mu je nakon ogromnih žrtava konačno i 
uspjelo, ali samo prolazno, jer je sam, a s njime i svi njegovi 
vojnici, izgubio život. Ma da taj smjeli švedski pokušaj za¬ 
obilaženja nije uspio, ipak je donio željeno djelovanje. Kad su 
naime carski vojnici iza svojih leđa čuli ratnu buku, mislili 
su, da im više nema spasa. Pješaci su brže bolje napustili 
bojne redove (»lieffen gantz zusammen, die Ordnung des 
Fectes verlassenđ«) 8 ) pa su se nastojali dokopati spomenute 
šumice. Zapovjednici činili su nadljudske napore, da to rasulo 
spriječe, ali moral carskih četa bio je toliko pokoleban, da su 
vojnici jednostavno okrenuli leđa i ostavili časnike u neprija¬ 
teljskom ropstvu. Na taj način došao je čak glavni zapovjed¬ 
nik, najvojvoda Leopold Wilhelm, u najveću opasnost, jer je 
neki neprijateljski vojnik dojašio tik do njega, pa je htio 
prema njemu ispaliti svoju karabinku, ali je puška u taj čas 
zatajila. Neka vrst improvizirane tjelesne garde sakupila se 
zatim Oko nadvojvode, pa ga je provela kroz švedske redove. 

Cijela bitka je prema svemu tome svršila potpunim pora¬ 
zom carevaca. Njihovo konjaništvo raštrkalo se sada na sve 
strane, a pješaci su se sklonili u šumicu, koja se sada pokazala 
pravom mišolovkom. Torstenson je naime, čim je uvidio, da će 
se neprijatelji skloniti onamo, dao nalog, da se sa svim raspo¬ 
loživim snagama udari na tu šumicu, a osim toga, da svi šved¬ 
ski topovi uprave svoju vatru na ono mjesto. Dakako, da su 
sada carevci nastojali opet izaći iz te klopke, ali tu ih je 
opet sjekla švedska konjica, pa se taj čitavi pokolj svršio 


7 ) Rudert, 141. 8 ) Piccolominijev izvještaj. 

time, da je oko 3.000 carevaca ostalo što mrtvo, a što opet 
ranjeno, dok su svi ostali prebjegli Švedima. Za slabi moral 
carevaca u toj bitci vrlo je značajno, da suvremeni izvještaj 
spominje, kako su oni »pod svojim zastavama u čietavim sat¬ 
nijama prelazili Švedima i dalje stupali kraj švedske prtlja¬ 
ge, baš kao da su već odavna pripadali toj vojsci« (»... die 
da meistenteils sich so fort gutwillig ohne einigen Zwang 
vnterstellet vnd sampt ihren Fahnen Compagnieweis (so viel 
derer dabey vbrig gewesen) neben der schweđischen Bagage 
hergemarschirt) nicht anders als wenn Sie solcher Parthey 
geschworen hetten«.) 8 ) 

Jedino na tom mjestu spominju suvremeni ratni izvještaji 
opet Hrvate, za koje smo već kazali, da u toj bitci osim izvi¬ 
đanja nisu odigrali nikakovu zamašniju ulogu. Hrvati i Ma¬ 
džari su prema tome iza početnih čarkanja pod Bucheimom 
i u svojem samostalnom odjelu mirno čekali, kako će se bitka 
razviti. Kad su vidjeli, da sve ide po zlu, i kad su carski voj¬ 
nici počeli bježati prema šumici, okrenuli su jednostavno 
svoje konje i odjahali s bojišta. Tom prilikom saznajemo tako¬ 
đer, da su Hrvati tek prije kratkog vremena uopće dospjeli u 
sastav ove carske vojske. (»Die Kroaten und Vngern die noch 
nie bey einer solchen Hatz gewesen sondern neulich in Meis- 
sen bey die Armee kommen)« (LVII). Ma da su neki nje¬ 
mački povjesničari zbog takvog držanja Hrvatima stavljali 
prigovore, 9 10 ) ipak treba uzeti u obzir ono, što smo već prije 
kazali o manjkavoj organizaciji carevaca, tako da Hrvati vje¬ 
rojatno uopće nisu znali, koja im je zadaća, a osim toga su oni 
bili u prvom redu izviđačke čete, pa se prema tome njihov 
zadatak nikako nije mogao sastojati u aktivnom zahvatu u 
neprijateljske redove. 

Dakako, da su gubitci carevaca bili u pravom razmjeru s 
težinom njihova poraza. Povjesničar Pfufendorf misli, da je u 
bitci palo 5.000 carevaca, od kojih je velik dio pao tek poslije 
poraza zbog potjere švedskih četa za njima. Švedi su izgu¬ 
bili mnogo odličnih časnika, što među ostalim pokazuje, da su 
imali vrlo smjele oficire. Sa švedske strane poginula su dva 
generala (Lillie Hock i Schlange), a sa carske jedan (de Soye). 

9 ) Kurtze aber doch grundliche Relation iiberdas blutige Tref- 
fen... am 23 Oct. 1642, Leipzig, Gradski arhiv. 

10 ) Droysen i dr. 


U Leipzig se sklonilo 340 carevaca, koji su trebali pomoći kod 
•brane grada, ali su zbog svoga slabog morala bili više na 
štetu nego na korist. (Wann sich aber ein wenig gefahr erei- 
gnete, vnd in sonderheit wenn Sie vff dem Schlosse wachen 
musten, verliessen Sie die Pošten, vnd versteckten sich hin 
vnd wieđer...) (LVIII) u ) Leipzig se u ovakovim prilikama 
mogao držati samo još do 26. studenog, a onda su njegovi za¬ 
povjednici sklopili časne ugovore, pa su pod oružjem smjeli 
ostaviti grad. Priča se, da je mnogo leipziških građana iz puke 
znatiželje promatralo na bojnom polju tok bitke, no kad se 
bojna sreća okrenula protiv carevaca, nisu se više svi mogli 
sklonuti u grad, pa su unatoč tome, što nuđahu velike otkup¬ 
nine, izgubili svoje živote. O Hrvatima ni u tim pokretima, 
koji su neposredno slijedili iza bitke kod Breitenfelda-Wie- 
deritscha, nema više nigdje spomena, pa se čini, da su odmah 
krenuli na istok, ne dodirujući uopće grad Leipzig. 

Carska vojska povukla se iza svog poraza u Češku, gdje se 
kod grada Plznja imao izvršiti »Generalrendezvous«. Prije 
svega nastojalo se, da se pronađu krivci, koji su bili odgovorni 
za neočekivani poraz 3. studenog. Najprije su bile 5. studenog 
okrivljene saske pukovnije Callenberg, Gerssdorf i Schleinitz, 
da su one skrivile poraz, ali se skoro uvidjela zabluda. Ko¬ 
načno je bila egzemplarno kažnjena pukovnija Madlung, koja 
je na početku bitke svojim bijegom skrivila propast lijevog 
carskog krila. »Eksekucija« nad tom pukovnijom izvršila se 
28. studenog u Rookzahnu. Kako je ta »eksekucija« protekla, 
nalazimo opisano u suvremenom letku, koji je iz kulturno- 
po vi jesnih razloga vrlo zanimljiv. Cijela pukovnija morala 
je nastupiti na mjesnom trgu. Zatim je krvnik slomio na sra¬ 
motnom stupu sve zastave pukovnijskih satnija, kao i sve sablje 
časnika. Iza tog čina strijeljani su svi časnici i viši zapovjed¬ 
nici, a od ostale vojske je svaki deseti vojnik obješen. Šam 
pukovnik i vlasnik pukovnije bačen je u tamnicu u Pragu, a 
s njime i čitav njegov stožer. Svi su oni poslije bili mačem po¬ 
gubljeni. Od drugih pukovnija, za koje se mislilo, da se tako¬ 
đer nisu dobro borile, smaknuta su 2. prosinca u Plzenju još 
dva zastavnika, dok su vojnici većim dijelom bačeni u ta¬ 
mnicu. 


u ) Kurtze Relation etc. 

U carskom taboru raspravljalo se tada još o tome, da li bi 
bilo uputno Švede pod Leipzigom napasti jakom konjicom, 
koja bi se sastojala iz 5.000—6.000 konjanika, jer su carevci 
znali, da Švedima upravo manjka konjica. U tom pothvatu 
opet su dakako kao prethodnice i izviđačke čete imali služiti 
Hrvati. Brzi pad Leipziga, kao i poodmaklo godišnje doba bili 
su ipak uzrokom, da je nadvojvoda odustao od tako pusto¬ 
lovne osnove. Carevci su se radi toga nastojali sjediniti sa 
svim svojim raspršenim dijelovima, tako da su po broju iza 
toga bili ipak jači od Šveđana. U svemu je moglo biti na 
carskoj strani 12.000 konjanika i bar isto toliko pješaka, da¬ 
kle u svemu 24.000 vojnika, dok je Torstensonova vojska bez 
komore iznašala 11.000 momaka, a k tome je još došlo 8.000 
•vveimarskih četa (Weimarische Volker), u svemu dakle 
19.000. 12 ) Ovako je uspjeh Šveda u drugoj bitci kod Breiten- 
felda bio u tome, što su carevce potisnuli iz Saske i zauzeli 
Leipzig, ali inače se u razmjeru sila na bojištu vrlo malo pro¬ 
mijenilo. Svakako' je za Svede značilo vrlo mnogo, što su za¬ 
robili cijelu blagajnu i srebrno posuđe nadvojvode, jer je to 
pomoglo, da opet srede svoje dosta slabe finansije. 

Leipzig je ovoga puta dosta slabo prošao. Šveđani su tra¬ 
žili, da im se stave na raspolaganje velike svote novaca, a 
osim toga su za svoje potrebe uzimali i robu stranih trgo¬ 
vaca, koja se našla u gradskim spremištima. Ipak je gra¬ 
đanstvo, koje je u duši bilo sklono protestantskoj stranci, s 
velikim strpljenjem podnosilo te neprilike, jer se nadalo, da 
će mu ipak konačno biti bolje. Mnogi građani su naime kroz 
neprestane ratne zapletaje toliko osiromašili, da je u gradu 
zavladala velika bijeda. 

Torstenson je poslije svoje pobjede, koja je i njega stajala 
mnogo žrtava, bio preslab, da svoj uspjeh nekako iskoristi ili 
da slijedi neprijateljsku vojsku u Češku. Stoga je najprije 
dao svojim četama, da se odmore, a zatim je još iste zime 
krenuo pod saski grad Freiberg, koji je vrlo uporno, ali i bez¬ 
uspješno podsjedao. Taj pothvat stajao ga je samo mnogo 
žrtava, a konačno ga je približavanje Piccolominija prisililo, 
da i te krajeve napusti. 

Za hrvatske vojnike bile su sada važnije operacije protiv 
Francuza pod Guebriantom nego akcije Torstensonove, pa zato 

12 ) Rudert, 155. 


valja da razmotrimo ovaj sektor rata. Guebriant je namjera¬ 
vao krenuti u pomoć Torstensoniu, ali se ipak bojao, da se 
previše ne udalji od Majne i Rajne, te se u tim krajevima s 
promjenljivom srećom borio protiv Johanna von Wertha i 
bavarskog generala von Mercyja. Ovako je došlo 1642. i 1643. 
do mnogobrojnih sukoba, među kojima je jedan od najvaž¬ 
nijih navala na francuski tabor kod Tuttlingena. Carevci su 
iskoristili zimsko vrijeme, kao i slabo iskustvo Francuza u 
ovakovim borbama, pa su prepadom nastojali uništiti sve zim¬ 
ske logore Francuza. U ovom pothvatu igrali su zamašnu ulogu 
hrvatski laki konjanici pod Johannom von Werthom, pa je i 
njihova zasluga, što je taj pothvat u punoj mjeri uspio. A 
Francuzi su bili pobijeđeni još prije nego što su se pravo 
snašli. 

Za carevce nastala je u to doba nova opasnost, jer se er- 
deljski ustanik Juraj Rakoczy iznova pobunio, a Torstenson je 
prodirao kroz češku i Moravsku nastojeći da se sjedini s 
njime. U toj nevolji opet se javlja Nikola Zrinski s 3000 svojjh 
konjanika te polazi u boj protiv Šveđana. U sukobu s nj im a 
porazio je jednu švedsku četu, a zatim se povukao do Po- 
žuna, gdje je svoje čete iznova sredio. Poslije toga vidimo, 
kako njegove čete tu i tamo vode borbu protiv neprijatelja 
sve do prijevoja Jablunke. 13 ) Konačno je došlo do mira s Ra- 
koczyjem, pa se Zrinski povratio u domovinu. Za taj rat pro¬ 
tiv Rakoczyja i Torstensona dobio je i senjski kapetan nalog, 
da polovicu svojih četa otpremi na ugarsku frontu. 14 ) 


13 ) Szechy : Grof Zrinyi Miklos I. 100—120. 

14 ) Croatica 1644 May N. 3 K. K. Kriegsministerium Wien p. 37. 

IX. 

BRACA ZRINSKI U BORBI 

U posljednjoj fazi tridesetgodišnj.eg rata susrećemo još oba 
naša slavna junaka, grofove Nikolu i Petra Zrinskog, u bor¬ 
bama širom Češke, Moravske i istočne Njemačke. Njihov na¬ 
stup u tridesetgodišnjem ratu dostojan je tradicija njihova oca, 
bana Jurja Zrinskog, čije smo junačko ratovanje protiv Bet- 
hlena imali prilike razmotriti govoreći o razdoblju od godine 
1623. do 1626. Gotovo sve podatke o bavljenju Nikole i Petra 
Zrinskoga kod carske vojske i njihovu sudjelovanju kod rat¬ 
nih operacija zahvaljujemo njihovu drugu, kanoniku Jurju 
Rattkayju Velikotaborskom, koji nam ovdje služi kao naj¬ 
pouzdaniji izvor. 1 ) 

Prema Rattkaju bili su Šveđani god. 1646. naročito opa¬ 
sni, te su osobitom okrutnošću (singulari crudelitate) haračili 
po Moravskoj. (Očito se radilo o odjeljenju Torstensonovu). 
Kralj je nato s Madžarima udario svoj tabor kod Szakolca (Ska- 
lica), ali je nevolja bila u tome, što nije raspolagao s dosta po¬ 
uzdane vojske. Stoga se zaključilo, da se Hrvati zovu u po¬ 
moć, pogotovo zato, što je s druge strane prijetio erdeljski po¬ 
bunjenik Rakoczi, pa je trebalo pošto poto spriječiti, da se on 
ne združi sa Švedima. 2 ) Hrvati su se odazvali, a Nikola Zrin¬ 
ski je u svoje ime sakupio trista svojih međimurskih konja¬ 
nika i pohitao caru u pomoć. 


*) Rattkay Georgius de Nagy-Tabor : Memoria regum et ba- 
norum regnorum Dalmatiae, Croatiae et Sclavoniae, Viennae 1652. 

2 ) Porro status et ordines Hungariae conveniunt Croatiae et ■ 
Sclavonie Regna per litteras, ubi et ipse Ferdinandus, ut qui 
animo atque corona coniuncti essent, ad communium propulsan- 
dum periculum subsidio quoque vicinis adessent vicaria, postu- 
lante, necessitate auxilia repensuri. Rattkay, 239. 


Sudjelovanje braće Zrinskih u tridesetgodišnjem ratu i 
njihova pomoć caru bila je, čini se, vezana na neke uvjete, 
koje je car prije toga morao ispuniti. Radilo se uglavnom 
o slijedećem: krajiški general grof Herberstein nastojao je 
Petru Zrinskom preoteti neki mlin u Martinšćici nedaleko Ri¬ 
jeke Iz toga se razvila ljuta parnica, koju je Petar dovršio 
na taj način, što je mlin jednostavno dao zaposjesti, ma da je 
kod toga došao u sukob sa carskim četama. Sada je Petru 
Zrinskom prijetila osuda zbog veleizdaje, ali je ipak stvar 
bila doskora izglađena, i to naročito zbog toga, što je car 
Ferdinand III. trebao braću Zrinske u tridesetgodišnjem ratu.-' 1 ) 
Osim toga, čini se, da je Petar imao još i drugih neprilika, 
jer Kukuljević 4 ) govori o nekoj drugoj parnici, koju je on 
1645. imao s bivšim svojim skrbnikom Tomom Mikulićem Bro- 
kunovečkim. Sve to je valjda Nikolu Zrinskog natjeralo, da 
caru aktivno pomogne, pa da se sa svojim konjanicima 1646. 
priključi banskoj hrvatskoj vojsci. 5 ) Četu svoju odjevenu u 
vrlo sjajne uniforme doveo je Nikola Zrinski u Skalice, gdje 
je pred carem izveo mimohod i zadivio sve prisutne velikaše. 8 ) 
Prema Šišiću 7 ) odlikovalo se to odjeljenje Nikole Zrinskoga 
doskora u borbi protiv Šveđana i njihovog saveznika Jurja 
I. Rakoczyja, nanijevši im teških gubitaka i zaplijenivši im 
nekoliko zastava. Čini se, da je protiv Šveda Zrinski vojevao 
u sastavu hrvatske banske vojske, koja je bila pod zapovjed¬ 
ništvom bana Ivana Draškovića, 8 ) a proti Rakoczyja se sjedi¬ 
nio s generalom Bucheimom. Car Ferdinand III. odlikovao je 
Nikolu Zrinskog zbog tih njegovih zasluga doskora naslovom 

3 ) Šišić: Posljednji Zrinski i Frankopani na braniku domo¬ 
vine, Matičina Spomen-knjiga str. 9.ff. 

4 ) Kukul ević : Književnici u Hrvatah s ove strane Velebita 
živivši u prvoj polovici XVII. vijeka. Arhiv za povjesnicu jugo¬ 
slavensku, Str. 78. 

6 ) Šišić op. cit. str. 12. 

e ) Itaque cum omnes belli nerve sucurissent, privato attamen 
nomine comes Zrinius tricenaria sue aere comparata turma Cae- 
sari obsequiosus, Hungariae profciscus esse voluit. Apropinquans 
Szakolczam apparatu ac ordine honorifico ipse ante alios oštro 
aroque refulgens, evaginate acinace, inspectantem Caesarem Alle- 
manicis ac Pannonicis stipatum turmis praegreditur, obsequiaqua 
veneratur. 

7 ) Šišić op. cit. str. 12. 

s ) Kukuljević : Književnici etc. str. 78. 

»generala svih hrvatskih četa« (Croatarum omnium generalis), 
koji je prije njega već nosio grof Isolano, ali poslije toga 
nije bio podijeljen Piccolominiju, na koga je prešlo zapovje¬ 
dništvo nad hrvatskim četama. 

Slijedeće, 1647. godine zaprijetila je carskoj vojsci opet 
opasnost od švedskog generala Wrangela, koji je prodirao kroz 
Češku. Car Ferdinand III. preuzeo je osobno zapovjedništvo 
nad svojom vojskom, ali budući da je francuskoj diplomaciji 
uspjelo cara potpuno odvojiti od Lige, pa i od njegovih pro¬ 
testantskih saveznika, mogao j« on proti Šveđana podići je¬ 
dino oko 12.000 momaka. Kao svog vojskovođu izabrao je Fer¬ 
dinand III. doonda nepoznatu ličnost, kalvinista iz Hessena Me- 
landera, budući da su svi njegovi sposobniji generali već pali 
u ratu, koji je trajao 29 godina. No sudbina, koja se toliko 
puta poigrala s pojedinim strankama i njihovim uspjesima u 
tom europskom sukobu, opet se jednom priklonila austrijskom 
dvoru. Upravo sudbonosno je bilo za Šveđane i njihove save¬ 
znike Francuze, što tada nisu iskoristili beznadan položaj Fer- 
dinandov, nego je Turenne ostao na nizozemskoj granici, a 
samo je Wrangel pokušavao prodrijeti u Češku. Prvi grad, 
koji je Wrangel napao i pođsjedao bio je Eger (Cheb). Carska 
vojska pohitala je doduše u pomoć, ali budući da je morala 
ići zaobilaznim putem, da lie uništi neka imanja predsjednika 
austrijskog ratnog vijeća, von Schlieka, došla je dakako pre¬ 
kasno, pa je Eger dotle pao. Obje vojske, carska i švedska, 
približile su se tada, te je sav svijet očekivao odlučnu bitku, 
jer je to bilo u interesu obih zaraćenih stranaka, budući da su 
se vojske morale snabdijevati na licu mjesta, a hrane je već 
nedostajalo. Međutim nije se dogodilo ništa odlučno, ma da su 
carske i švedske čete često bile odijeljene jedino opkopima, i 
grabama, koje su same podigle. Budući da na taj način nije 
dolazilo do većih ratnih akcija, ograničile su se obje vojske 
na pojedinačna izviđanja i nagle napade, dakle upravo na onu 
vrst četovanja, koja je toliko pogodovala taktici hrvatskih četa. 
Car Ferdinand htio je na taj način sačekati, šta će biti s pre¬ 
govorima s Bavarskom, jer mu je bilo bezuvjetno stalo, da Ba¬ 
varska napusti svoju neutralnost. 

U to vrijeme došao je na češko bojište i grof Petar 
Zrinski, koga Rattkay zove »mladićem orijaške snage i 
divovske jakosti«. Carski tabor nalazio se tada kod Budjejo- 


vica, pa se Petar Zrinski tamo priključio carskoj vojsci s 6 
satnija hrvatskih vojnika. 9 ) Ferdinandu III. nije taj hrvatski 
junak bio nepoznat. Još prije nego li je pošao Petar Zrinski 
na bojište, desio se navodno jednom zgodom u lovu u okolici 
požunskoj zajedno s carem. Za vrijeme lova napadne lovce 
najednom sedmogodišnji vepar, ali Petru uspije, da ga sa svo¬ 
jim mačem u kraljevoj prisutnosti ubije tako, da mu je jer 
dnim zamahom mača odsjekao glavu. Car je nato pokušao 
sam zamahnuti tim mačem, ali ga nije mogao ni podići, toliko 
je bio težak. 10 ) Petar Zrinski bio je upravo u ono vrijeme ime¬ 
novan kapetanom žumberačkih uskoka uz uvjet, da imade 
ugarskog kralja služiti u ratu kroz tri mjeseca s 600 mo¬ 
maka, a prije toga već je obnašao čast kapetana slunjskog i 
velemeričkog. 

Prema Rattkayju n ) i Kukuljeviću 12 ) vojevao je Petar Zrin¬ 
ski na češkom bojištu s velikim uspjehom. Wrangel je sa svo¬ 
jim Švedima nastojao naglim zahvatom zarobiti samog cara 
u njegovu taboru kod Budjejovica, a kod toga pomagala mu je 
špijunaža u carskim redovima, koja se sada godinu dana 
prije završetka tr'desetgodišnjeg rata već dovoljno razvila. 
Hrvati su, čini se, tom prilikom spasili cara, jer su za vrijeme 
ovog noćnog švedskog napadaja jedini bili tako brzo na no¬ 
gama, da su taj napadaj mogli odbiti. Drugom jednom prili¬ 
kom nalazila su se hrvatska odjeljenja na putu prema Egeru, 
pa su Hrvati 10. srpnja uhvatili 40 švedskih konjanika i do¬ 
veli ih u carski tabor. 13 ) Nekoliko dana zatim (15. srpnja) 
došlo je opet do sukoba sa Švedima, koji su sa svojim brzim 
odjeljenjima napali carsku zalaznicu i prtljagu. Hrvati su to 
spriječili i razbili Švede. 14 ) 

Kad se carski tabor premjestio iz Budjejovica u Plzenj, 
pošao je onamo i Petar Zrinski sa svojom četom. Prema Ku¬ 
kuljeviću 15 ) bili su u toj četi od hrvatskih časrnka još Juraj 
grof Frankopan, sin Vukov, Toma Eszterhazy, Krsto Lamber- 

8 ) Kukuljević : Borba etc. 43. 

10 ) Šišić, 12. 

u ) Rattkay, 40. ff. 

12 ) Kukuljević, 43. ff. 

13 ) Kiirschner : Zur Geschichte der Belagerung Egers. Mith. 
des Vereins fur Geschichte der Detschen in Bohmen XI. Jahrg. 
N. 1. p. 28—29. 

14 ) Kukuljević 44. 

ger i kanonik Juraj Rattkay. Poslije sjajnog mimohoda hrvat 
skih četa pred carem, bili su Hrvati stavljeni pod zapovjed¬ 
ništvo generala Johanna von Wertha. Petar Zrinski se i dalje 
isticao brzim akcijama, koje su bile na veliku korist carskim 
četama. U to vrijeme je i cijelo bojište poprimilo sasvim 
drugi oblik, jer se Bavarska napokon ipak odlučila poslati 
caru pomoćnu vojsku u Češku, pa se švedski vojvoda Wran- 
gel našao u opasnosti, i stoga su se Švedi brzo stali povlačiti 
iz Češke. Carskom generalu Melanderu bilo je sada dakako 
stalo, da Švede što snažnije progoni, pa je zato Johann von 
Werth dao nalog hrvatskim četama, da se od njih odvoji jedno 
odjeljenje, kojemu će biti jedina zadaća da slijedi jednu spo¬ 
rednu švedsku skupinu, koja je pošla prema sjeveru. Ovo 
hrvatsko odjeljenje bilo je pod zapovjedništvom Jurja .Fran- 
kopana, Jurja Rattkayja i stražmeštra Damjana Požežanina, a 
slijedilo je Švede vrlo uspješno boreći se s njima više puta, 
tako da je konačno dospjelo do saskih gradova Zwickaua, 
Annaberga i Schneeberga. 1 ®) 

Carska vojska je međutim pod Melanđerovim vodstvom 
doprla do Tiringije, pa je grof Petar Zrinski bio poslan pred 
tvrđavu Erfurt, da čuva carsku vojsku, koja je bila na prolazu, 
od napadaja švedske posade. Ova mjera opreza pokazala se 
vrlo potrebnom, jer su Hrvati pod Jurjem Rattkayjem i Stje¬ 
panom Bogdanićem preko tri sata odbijali neprijatelja, koji 
je preko gradskih opkopa htio provaliti. 17 ) Wrangel je i dalje 
uzmicao pred carevcima i nastojao se domoći pokrajina West- 
falen i Liineburg, da se tamo sjedini s Francuzima pod mar¬ 
šalom Turenneom. Melander je slijedio Wrangela u stopu sve 
do Wesere, ali budući da ga Bavarci iz taktičkih i diplomat¬ 
skih razloga nisu dosta pomagali, krenuo je preko Jene i 
Erfurta u Hessen, gdje je njegova vojska silno pritisla ovu već 
i onako sasvim iscrpljenu pokrajinu. Kraj takvih prilika, stra¬ 
dala je Melanderu i vlastita vojska, dok se Wrangel u Liine- 
burgu mogao prilično oporaviti. Stoga se sada položaj opet 
promijenio, pa kad je švedski general zimi 1848. opet pre¬ 
uzeo inicijativu i krenuo protiv Hessena, nije mu se Melan¬ 
der mogao oduprijeti, pa je brzo uzmaknuo prema obalama 
Dunava, gdje se namjeravao zadržati. 

15 ) Kukuljević 44 ff. 


Wrangelu je u to vrijeme uspjelo raznim sredstvima prisi¬ 
liti Francuze, da se sjedine s njegovom vojskom, što mu je 
ha kraju nužno trebalo, pa su tako Wrangelove i Turrenove 
armije započele posljednju veliku vojnu u tridesetgodišnjem 
ratu protiv Bavarske. Savezničkim jakim silama pošlo je za 
rukom potisnuti Melandera u Češku, da spase Eger, koji su 
ćarevci opsjedali, te da potuku carsko-bavarsku vojsku kod 
Zusmarhausena. Melander je u toku ovih ratnih događaja 
zadobio smrtnu ranu, a bavarski general von Gronsfeld po¬ 
stavio se iza rijeke Lecha, da zaštiti Bavarsku od svakog upada 
Šveđana i Francuza. 18 ) Hrvati su u ovim operacijama sudje¬ 
lovali pod vodstvom Johanna von Wertha a Kukuljević nam 
tim povodom priča jednu zgodu, u kojoj su se istakli: 

»Još se koncem 1647. (?) proslaviše Hrvati pod svojim ge¬ 
neralom Ivanom od Verta u Bavarskoj proti sjedinjenoj šved- 
sko-francuskoj vojsci. Rečeni general saznavši, da se oba za¬ 
povjednika franceske i švedske vojske, Turenne i Wrangel, za¬ 
bavljaju lovom, naumi ih uhvatiti, te ode sa 2000 vojnikah, 
većom stranom Hrvatah, prema Dahovi (Dachau), gdje bijaše 
u okolici lov. Osam stotina neprijateljskih konjikah, koji ču¬ 
vaše drum, što vodi u Monakovo, bješe u jednom trenutku ras¬ 
pršeno, druga četa od 600 momakah, koja je stražila šumu, 
bude poubijana. Jur se stave naši u potjeru za vojskovođama, 
ali carska četa, što je ovim imala zatvoriti put do svojih, 
dodje prekasno i tako uzmaknu vojskovođe, nu brat Wran- 
gelov i tri švedska pukovnika padoše Hrvatom u ruke. Kasnije 
kad neprijateljska vojska iz Bavarske natrag krene, stavi se 
opet Ivan od Verta sa svojim! konjici u potjeru za njimi.« 

16 ) Kukuljević 44. 

17 ) Rattkay, 246. Continuabatur hic prosper succesus ad Erfor- 
diam Thuringiae Urbem, iussus enim eum agmine suo Zrinius 
Urbis portis incumbere, ne praetergediens Caesarianus exercitus 
detrimenti quidpiam ab irrumpente hoste capiat, ubi praeunte 
Georgio Rattkayo ac Stephane Bogdanovicio Manipulo uni eo us- 
que velitatum est (Zrinio interim cum coeteris ad clivum collis 
Urbi propinquum consistente) ut tribus propemondum horiens 
ante ipsa Civitatis propingnacula et fossam absumtis, erumpentes 
hostes saepius repulerint, ac suos illaesos, detonationibus licet 
undique qua machinis, qua minoribus sclopetis adversarius, non 
sine laude in castra reduxerunt. 

1S ) Schiller 418. 


134 


135 


Junaštvo Hrvata ipak nije moglo u ovom kritičnom času 
mnogo pomoći carskoj vojsci. Wrangel i Turrene prešli su 
Lech na onom istom mjestu, koje je svojedobno branio Tilly 
i gdje je bio smrtno ranjen. Bavarska je bila doskora pre¬ 
plavljena švedskim i francuskim četama, koje su na okrutan 
način osvetile nevjeru bavarskog kneza izbornika, jer je na¬ 
pustio neutralnost i priključio se caru. Austrija je time došla 
u najveću pogibelj, jer sada nije bilo nijednog znatnijeg ge¬ 
nerala, koji bi se mogao suprotstaviti jednom Wrangelu, Tur- 
reneu ili Konigsmarcku. Stoga je na carskom dvoru nastala 
najveća zabrinutost, ali je Austriju konačno spasio slučaj, 
koji nije mogao predvidjeti ni slavni Piccolomini, kad je u 
zadnji čas pohitao iz Holandije, da spasi cara. Rijeka Inn, koja 
inače nijednoj vojsci ne bi stavila osobite zapreke, nabujala 
je u onO vrijeme tako silno, da je saveznici nisu nikako mogli 
prijeći, ma da su deset puta uzastopce pokušavali da preko 
nje sagrade most. S druge strane onemogućili su se Švedi i 
Francuzi u Bavarskoj zbog svojeg haračenja u tolikoj mjeri, 
da su se konačno morali povući prema Gornjoj Falačkoj, gdje 
ih je dočekao glas o westfalskom miru. 

Tridesetgodišnji rat približavao se sada svome završetku, 
a slučaj je valjda htio, da se dovrši upravo tamo, gdje je i 
započeo, naime u Češkoj. Švedski general Konigsmarck je sa 
svojim »letećim odjelom« iznenada stigao pred Prag, gdje se 
na nevjerojatno laki način domogao praške Male strane. U 
tome mu je pomogao neki bivši carski pukovnik Odowalsky, 
koji se caru htio osvetiti, što mu kao invalidu nije dao pen¬ 
zije, pa je čitav taj pothvat, kažu, Švede stajao tek jednog 
mrtvog vojnika. Začudo Šveđanima ipak nije pošlo za rukom 
osvojiti čitav grad Prag, jer se druga strana, t. zv. »Staro 
mjesto« držalo usprkos svih švedskih navala. Šveđani su kod 
ove akcije dobili čak pojačanja u svježim četama iz Švedske, 
koje je vodio Karl Gustav, prijestolonasljednik iza kraljiće 
Kristine, a osim toga nalazile su se pod Pragom domala sve 
švedske čete, koje su se nalazile u blizini. Upornost brani¬ 
telja Praga i dolazak veće carske vojske, s kojom su bili i 
Hrvati pod generalom Goltzom, prisilili su švedsku vojsku, 
da se povuče u svoja zimska skloništa, gdje se kratko vrijeme 
iza toga pročulo, da je u Munsteru i Osnabriicku zaključen 
mm, koji je imao izmorenom svijetu da konačno poslije trideset 
godina neprestanog ratovanja donese željeni mir. 


X. 

POSLIJE WESTFALSKOG MIRA 

Mirovne odredbe, koje su bile 1648. izrađene u Munsteru 
i Osnabriicku, značile su za Njemačku u mnogo pogleda nešto 
sasvim novo. Makar je tim mirom praktično bilo završeno 
jedno od najažalosnijih doba cijele njemačke povijesti, ipak 
je sam mir na daljnji razvitak njemačkog državnog života 
djelovao vrlo nepovoljno. 

U prvome redu tome je bila kriva ona odredba, koja je 
predviđala teritorijalno zauzimanje njemačkih krajeva po 
stranim velevlast ; ma. Do 1848. ovakovo pravo pripadalo je 
samo danskom kralju, koji je u svome svojstvu kao grof holl- 
steinski imao u tom pogledu nekih prava, ali sada su ta ista, 
ako ne i veća prava, dobili i Švedi. Zauzimanje dijela Pomorja, 
te Wismara i Liibecka osiguralo je Šved'ma u savezu s nji¬ 
hovim ostalim posjedima gospodstvo nad obalama baltičkoga 
mora. Os m toga došla su i druga područia rod švedsku vlast, 
kao na pr. grad Bremen i biskupija Verden. Švedska je tako 
postala moćnim gospodarom u samoj Niemačkoj, a pogotovo 
zato što su se njen’ oosiedi nalazili na raznim točkama nje¬ 
mačkog državnog područia. K tome je sa njemačkog stano¬ 
vita bilo gotovo nepodnošljivih, da su se prema wesftalskom 
miru sva ušća važnih plovnih rijeka odsada nalazila u tuđim 
rukama, ili su bila izložena tuđem pritisku. 

Naravno, da je i Francuska nastojala u toj situaciji pri¬ 
grabiti za sebe sve, što joj se učinilo važnim. Prije svega 
uspjelo je Francuskoj dobiti priznanje svojih posjeda u pod¬ 
ručju Toula, Verduna i Metza, a k tome je još došla Gor¬ 
nja i Donja Alzacija, pokroviteljstvo nad deset alzaških slo¬ 
bodnih gradova, kao i tvrđave Breisach i Philippsburg. Oso¬ 
bito karakteristični za francuske imperijalističke ciljeve bili 
su pregovori oko Breisacha i Philippsburga, jer je tu Fran- 

cuska prekoračila dapače Rajnu, koju je inače kao prirodnu 
granicu između sebe i Njemačke uvijek isticala. 

Najteže za Njemačku bilo je to, što cijelo njeno preostalo 
područje nije više tvorilo nikakovu jedinicu u državnom po¬ 
gledu, nego je naprotiv bio uzakonjen partikularizam, od kog 
je Njemačka toliko trpjela. Westfalskim mirom svršava se u 
neku ruku ustavna povijest »svetog rimskog imperija nje¬ 
mačke nacije«, a počinje novo razdoblje, koje je konačno tek 
šaka Napoleonova potpuno razbila. Na kraju tridesetgođišnjeg 
rata je Wallenstein uspio stvoriti jedinstvenu vojničku car¬ 
sku silu, koja je imala općeniti karakter, ali westfalskim mi¬ 
rom je naravno opet porasla samosvijest pojedinih malih po- 
tentata, izborni knezovi došli su do nove moći, a 300 njema¬ 
čkih staleža ponovno je oživjelo, dapače im se priznalo pravo, 
da na svoju ruku mogu sklapati saveze s vanjskim silama, ako 
budu smatrali, da im je to potrebno. Naravno, da se na taj 
način vidi, kako je Njemačka u budućnosti morala postati 
rascjepkanom državom, a jedinstvena vanjska politika nije 
se na taj način pogotovo mogla voditi. 

Ako su prilike prema vani ovako nepovoljno izgledale, ne 
može se dakako ustvrditi, da su bile bolje prema unutra. Oso¬ 
bito štetnim pokazao se konfesionalni razdor, koji trideset- 
godišnji rat nikako nije ublažio. Državni sabor isključio je 
svako majoriziranje u pogledu vjerskih pitanja, a to je štetno 
djelovalo na unutarnju politiku, jer je time ta rascjepkanost 
postala još legalnom i zakonima sankcioniranom. Treba do¬ 
duše priznati, da odsada vjerska pitanja više nisu u toj mjeri 
zadirala u politiku, ali ipak je religiozna podvojenost osla¬ 
bila želju za zajedničkom državom i za zajedničkim životom. 
Prema tome nedostajalo je Njemačkoj onoga vremena sve, 
što jednu državu čini jedinstvenom i jakom. To se još više 
osjećalo zbog toga, što se nasuprot ovakovoj nesređenoj državi 
nalazila čvrsta cjelina jedne francuske ili švedske sile, a 
s druge strane morali su se poslije westfalskoga mira rješa¬ 
vati problemi, koji su bili neizmjerno teški i zakučasti. 

Razdvojenosti unutar državne organizacije odgoravala je 
potpuna novčana propast, koja je u onim godinama zavla¬ 
dala Njemačkom. Upravo posljednjih godina rata strahovito 
se haralo među pučanstvom. Seljaštvo je bilo zajedno sa svo¬ 
jim malim posjedima potpuno uništeno, a budući da radne 


snage gotovo nije bilo, nije se ovakvo stanje nikako moglo 
ispraviti, pogotovo jer su nadnice silno poskočile. Poradi toga 
zaduživali su se seljaci, gdje su mogli, pa su im ovako ima¬ 
nja izgubila na vrijednosti, dok im nisu bila oduzeta, a ostali 
su im sami tereti i dugovi. Nešto bolje bilo je stanje po gra- 
■dovima, koji ipak nisu tolik opretrpjeli. Doduše i njihova 
novčana snaga potpuno je smalaksala zbog pretjeranih kon- 
tribucija, a nedostatak radne snage i tu se teško osjećao. U 
isto vrijeme iskoristilo je inozemstvo slom domaće njemačke 
industrije, pa su strani proizvodi preplavili cijelu Njemačku, 
a strani kapital stao se sve više širiti. Vanjska trgovina, 
kojom su se njemački slobodni gradovi toliko ponosili, pro¬ 
pala je posvema, a od nekoć ponosne Hanse nije ostalo gotovo 
ništa, jer savez Bremen-Hamburg-Liibeck bio je samo blijedi 
odraz njenog nekadanjeg sjaja. 

Budući da su i gradovi ovako propadali, propadalo je i 
građanstvo a s time nešto najvrednije, što je njemačka kul¬ 
tura uopće imala. Mnoge škole morale su se zbog ratnihi ope¬ 
racija zatvoriti, a tamo gdje su se poslije rata nastavljale, 
izrodile su se u puko oponašanje inozemnih uzora, te im je 
tako manjkala svaka originalnost. Uzorom u društvenom ži¬ 
votu postao je versailleski dvor, a sve ono, što se tamo moglo 
zapaziti, oponašalo se krajnjom pedanterijom. Na taj način je 
i umjetnost, osim muzike, izgubila svaku originalnost. 1 ) 

Dakako, da su za ponovnu izgradnju Njemačke i sviju 
njenih tekovina trebale čitave generacije, koje bi se tom poslu 
posvetile, a za to ljudi poslije tridesetgođišnjeg rata nisu bili 
sposobni. Prije svega ostala je velika pustoš na svim strana¬ 
ma, a isto tako nije se pravo znalo, što će se raditi s onim 
hiljadama vojnika, kojima je rat bio pravi zanat, te osim njega 
nisu imale nikakvog zanimanja niti su se u što drugo razu¬ 
mjele. U red takvih vojnika spadali su i neki Hrvati, kojima 
je vojništvo postalo zanmanjem. Poslije svršetka ovog naj¬ 
duljeg rata u europskoj povijesti vratile su se dakako gotovo 
sve hrvatske čete u domovinu, gdje su opet bile upotrebljene 
za obranu svojih granica od Turaka, a ukoliko se radilo o 
velikaškim banderijima, ove su čete bile opet raspuštene. 


*) Deutschland nach dem Westfalischen Freiden von W. Win- 
delband D. A. Z. 18. Februar 1940. 

Interesantno je ipak to, da je vojevanje Hrvata u trideset* 
godišnjem ratu ostavilo u Europi dosta uspomena kod osta¬ 
lih naroda. Taj spomen sačuvao se u narodnoj predaji u Nje¬ 
mačkoj, te u nekim pučkim pjesmama, uzrečicama i si., a 
katkada može se naići i na kipove Hrvata i si. 2 3 ) Jedan od sva¬ 
kako najzanimljivijih izdanaka ovog zanimanja za Hrvate 
jesu t. zv. »hrvatske garde« ili »hrvatske dvor¬ 
ske straže«, koje su neki slavohlepni njemački potentati 
osnovali. Jedan od njih, saski izborni knez Johann Georg II., 
osnovao je tako 1656. u Dresdenu uz svoju švicarsku gardu 
također i posebni vojnički odio »Kurfiirstliche Kroaten Leib 
Compagni zu Ross«. Johann Georg II. vojevao je u trideset- 
godišnjem ratu zajedno s braćom Zrinski, pa je tamo upo¬ 
znao Hrvate i njihove vojničke vrline. Ovi »hrvatski gardisti« 
ostali su na šaškom dvoru sve do god. 1680., kad je Johann 
Georg II. umro, a njegov nasljednik nije za ove sjajne cere¬ 
monije imao previše smisla. 13. studenog 1680. smješteni su 
ovi Hrvati privremeno u tvrđavu Zwickau, a poslije toga su 
otpušteni. A. von Spaić našao je vrlo zanimljiv dokumenat 
iz god. 1685., koji se odnosi na ove Hrvate u saskoj službi.®) 
Ovakvi i slični dokumenti upućuju nas na to, da vojevanje 
Hrvata, makar je bilo izvan domovine i za tuđeg gospodara 
nije bilo uzaludno, jer je Europa usred jednog, po nju tra¬ 
gičnog vremena, stekla neka saznanja o tom dalekom naiodu 
s izvrsnim vojničkim sposobnostima. 

Kraj 


2 ) Ovakvi kipovi mogu se na pr. vidjeti na ulazu u opati u 

3 ) 'a. von Spaić : Die kroatische Leibgarde in Dresden, Ta- 
gespost N. 225 15 September 1935. 

TUMAČ STRANIH REČENICA 


I Tri pukovnije prolazile su preko Rajne, u jednoj su 
bili pješaci, u drugoj konjanici, a osim toga pukovnija 
draguna. 

II Vojništvo je u spomenutom bojevanju bilo tako izu- 
čeno, da je, ako se već izmiješalo, ipak u najkraće 
vrijeme opet moglo zauzeti svoja mjesta i time uspo¬ 
staviti red, jer se skoro treći dio vojske sastoji od ča¬ 
snika, kojemu se daje najveća važnost. 

HI. Plemena nazvana »Uskocima ili Vlasima« grčke vjere, 
koji žive pod turskim gospodstvom. 

IV Pregovarao sam s Lengyelom Balthasarom, koji je bio 
kapetan u Papi, da se unovači 1000 hrvatskih arke- 
buzirskih konjanika; on je bio u Madžarskoj da se 
raspita, bi li se to moglo izvršiti. 

V. Moji Madžari su slabi — ne mogu ih nigdje upo¬ 
trijebiti. 

VI. Protiv drugih Madžara i Turaka nemaju hrabrosti, ne 
mogu ih nikako na njih natjerati. 

■yil. Vjernost ovog naroda bila je besprimjerna. 

VIII koji treba da umre, da bi imao od čega živjeti. 

IX. Godine 1631. — Hrvati — imali su djelomice pojase 
od zlata i srebra oko tijela, a katkad i cijele oklope 
od zlata i srebra na prsima i čelu i ukrase na uzda¬ 
ma, sedlu, kuburama i sabljama. 

X. Haj, tko to tamo jaše? 
šta li to može značiti? 

Svi imadu duga koplja, 
što li će s njima započeti? 

Krive sablje su im o boku, 

Vjere mi, to su Hrvati! 

XI Ali sada su svi Hrvati iz zemlje otišli, a ono što je još 
tamo preostalo, ako se može unovačiti, ne ostaje u 
vojsci i loše se može upotrijebiti. 

XII. Haj, ovdje moramo uzmaknuti, 
ali zato ne ćemo oprostiti 
Pappenheimu i Hrvatima, 

To su pravi izrodi pakla, 

Te hoćemo dostići, 

Da, sve je uzalud, 

Bijesni lavovi, 

Ti su već među njima, 

Naši malakšu, 

Njihovi jure za njima, 

Ni vrag im ne može uteći. 

xm. Hrvat je sasvim drugačije radio, nama je preostalo 
još samo pabirčenje. 

XIV. Ako je trebalo nešto zapaliti 

Koliko Hrvata, Madžara i Poljaka ima pri ruci — 
koji će čitavu zemlju — u prah i pepeo pretvoriti 

XV. I mi ne dolazimo praznih ruku! 

Bilo nam je dojavljeno kod Donauwortha, 

Da je švedski transport na putu 
Sa zalihama, oko 600 kola — 

Hrvati su mi ga još uhvatili, 

Mi ga donosimo! 

XVI. Nezahvalnima ne treba služiti 

XVII. To zvuči kao latinska poslovica 

Gospodine brate, kako se kaže njemački? 

XVIII. 3.000 Kozaka, 1000 talijanskih konjanika, 1000 Hrvata 
i Madžara i 3000 madžarskih konjanika. 

XIX. A sada da između mnogih smrti 
Oplačem prvu podkralja Zrinjskog, 

Koji se hrabro kod Huna borio za svog kralja, 

Te je kao pobjednik mnoge triumfe slavio 
Ipak ga je, kada je uživao zasluženi mir, 

Uništila zločinačka ruka otrovom. 

XX. Desfours traži konjanike (Petra Gala), ali to mu si¬ 
gurno ne će uspjeti, jer ja nemam većeg razbojnika od 
njega, a radi razbojništva bi ih on htio. 

XXI. Da su i drugi njemački suvjernici, dapače neki domo¬ 
rodci, t. j. rođeni Magdeburžani, upravo tako plijenili 
kao i Hrvati. 

XXII. Hrvata strašni čopori 

XXIII. Bog s nama! 

XXIV. Da je zastavnik svoju zastavu držao u jednoj ruci te 
je .mnogo zapomagao. Da li je bio nastrijeljen, nije 
mogao saznati, časnici su od njih tražili, da ustraju 
na svojim mjestima, ali su sami pobjegli. Neki Hrvat 
spopao je zastavu, te ju je otrgnuo i savio sebi oko 
tijela. 

XXV. Zastavnik je bio nastrijeljen, što je on sam vidio, a 
on, vojnik ostao je jedan sat ležati među mrtvima, 
a kada se uspravio, vidio je, da su njegovi časnici 
otišli, te je onda sam otišao u šumicu, gdje je bez 
opasnosti ostao do 4 sata poslije podne. 




XXVI. S lepršajućim zastavama, a možda u dobrom redu. 

xxvtt Bieži Tillv bježi! Izgubio si svoje Hrvate. Obješe- 

XXVI1 - gactoa smo pravo pokazali. Bježi, Tilly, bježi! 

XXVIII 25. je gradić Belgern od Hrvata spaljen... te je go- 
' tovo sve, pa i crkva i škola, pretvoreno u pepeo. 

XXIX. jer se zbog vode nisu mogli približiti Torgauu 

XXX. Koga je (misli na vojvodu friedlandskog) Nj. Kr. Ve¬ 
ličanstvo brzo slijedilo, te je 5. studenog 3 sata prije 
dana krenulo od Naumburga i ]os se istog dana po¬ 
slije podne suprotstavilo neprijatelju, te ga upotrebom 
velikih i malih topova prisililo na uzmak, nešto voj¬ 
nika pobilo i jedan stijeg, na kome su bili naslikam 
carski orao i Fortuna, otelo od Hrvata. 

XXXI. Da je još nekoliko sati bio dan, bio bi neprijatelj ve¬ 
ćim dijelom uništen. 

XXXH Naskoro su jarke sa strane ceste iskopali još dublje 

XXXI ' i tamo smjestili nekoliko stotina mušketira, ko]i su 
ove jarke upotrijebili kao prsobran. 

XXXIII. Mnogo komore i neboračkog mnoštva, k tome velika 
množina prtljage. 

XXXIV Bez obzira na to 2 velike čete Hrvata, koje su se na 
lazile na lijevom krilu neprijatelja, usudile su se do- 
šuljati iza kraljeva desnog krila, te su s velikim bije¬ 
som i silnom vikom došh tako daleko, da su dohv 
tili kola s prtljagom i municijom, te su i nešto konjice 
doveli u ne P red, Ili je konjica pojačana s 3 eskadrone 
koje su Hrvate s priličnim gubitcima potjerale opet 
natrag. 

XXXV ... ali budući da je opet pala magla, a neprijatelj ta¬ 
kav nered nije mogao pregledati, jer da ga je mogao 
opaziti, napao bi nas na drugome mjestu i doveo do 
još veće pometnje među pojedinim odjelima, ipak je 
ovako konačno došlo do reda. 

XXXVI. Da je tada bilo vrlo malo izgleda za pobjedu. 

XXXVII Najveći dio konjice, bez časnika i ranjenika, pje 
uopće smio unići u grad, nego je ostao u predgrađim 
i tamo se morao sakupljati. 

XXXVIII Tako je ipak Wallenstein priznao javno svoj poraz 

Poduzeo je doduše još slab pokušaj, da čast pobjede 
još u posljednji čas ugrabi, te je drugog dana poslao 
svoje Hrvate da pregledaju bojište, ali prizor švedske 
vojske, koja je tamo stajala u bojnome redu, otjerao 
je smjesta ove brze odjele. 

XXXIX 10 »kometa« Hrvata, koji su još zaostali sa zadaćom, 
da one topove, koji su ostali na bojištu, dovedu ovamo, 
ali im to nije uspjelo. 


144 


XL. Kraljevska lješina je pokojnom kralju bila još tako 
slična, da je bilo upravo čudno, samo što je lice radi 
jakog krvarenja bilo bljeđe nego obično. 

XLI - — Prema tome su sve glasine o nekakovu zlostav¬ 
ljanju lješine sa strane Hrvata bespredmetne. 

XLII. 5. i 6. kolovoza došlo je mnogo svijeta sa sela, plemića 
i neplemića odozgo s mnogo stotina kola, te nekoliko 
tisuća seljaka na konjima i pješice s prtljagom na 
leđima, a također i samo djecom natovarenih kroz 
ovaj grad (t. j. Leipzig) s namjerom, da bježe prema 
Labi i drugim mjestima, a bili su vrlo jadni i ne¬ 
moćni. Zlo je još veće, što je žito u polju ostalo dije¬ 
lom u snopovima, a dijelom požnjeveno, te još ovaj 
čas ovako stoji, a seljak ga je pustio zgaženo, razba¬ 
cano i pokvareno. Stoga je bijeg ovog seljačkog sta¬ 
novništva u Leipzigu izazvao užas, tako da su neki 
i u gradu spremili svoje stvari i dali se na put. 

XLIII. Naskoro su tog istog dana poslije podne mnogi, naro¬ 
čito između trgovaca i drugih otmjenih građana 
i udovica htjeli za njima slijediti, no ipak im je vri¬ 
jeme za to postalo prekratko, tako da su doduše sa 
svojom natovarenom imovinom mogli otići kroz grad¬ 
ska vrata, ali budući da su se carski konjanici tu i 
tamo pokazivali, te su osobito pripazili na bjegunce, 
bili su opet potjerani u grad i tamo su onda morali 
ostati. 

XLIV. Jer su ranjene vojnike, koji su ostavljeni njima na 
brizi i skrbi, nasuprot svojim obećanjima i ugovorima 
na divljački način ubili. 

XLV. Veliki i glavni sukob kod Norđlingena pruža priliku da 
se pohvale Hrvati, jer su oni tada bili prvi, koji su se 
došuljali iza neprijateljskih četa i švedskoj vojsci ne¬ 
nadano pali iza leđa. 

x kVI. Godine 1635. 29. siječnja umro je plemeniti i pravedni 
gospodin Januš Heruat (Heruat — Hervath — Hrvat) 
Fritočki, zastavnik u pukovniji Hrvata grofa Fupgera 
Bože smiluj se njegovoj duši! " 

XLVII. Ovdje je Isolano, čija vojnička djela govore, 

Lice je znojem, a desnicu krvlju natopio! 

Prolazeći kroz gvožđe i vatru i prelazeći rijeke 
Pobijediti (govorio je) ili bih htio umrijeti! 

Ako poslije čina dolazi slava, unuci će 
Svojim govorom oživjeti tijelo umrloga. 

XLVIII. ... na lijevo krilo carevaca i na Madžare i Hrvate kod 
nekog sela Mugelna. 

XLIX. 21. primio sam vijest, da je grof Buchheim s nepri¬ 
jateljskim lijevim krilom, te Madžarima i Hrvatima 
nalazi 2 milje pred neprijateljskim taborom, te da 


Bauer: Tridesetgodišnji rat 10 

nastuoa ovamo. Nato sam izašao s cijelom konjicom 
s namjerom da ga pronađem, ali budući da sam noću 
opetprimio vijest, da neprijatelj sa svoom komo¬ 
rom stoji između Grimme i Wurtzena, povukao sam se 
opet ovamo. 

t Pobieda ipak jedino i samo dolazi od Gospodina Boga, 
L ' O stavu ispunjujem. On mi može ovdje, kao i na 
drugom mjestu, pomoći. 

LI. Sasvim tiho, a da nisu zapalili vatre, s oseđlanom 
i sasvim spremnom konjicom. 

LII. Prije nego je prošao čas molitve, već su se pokazali 
Hrvati 

t .ttt 6 eskadrona Hrvata na desnom i 8 eskadrona na lije¬ 
vom krilu, koji su odmah utekli. * 

LIV. gdje mnogo Hrvata ulazi i izlazi. 

T V No kako bi jedna eskadrona pomagala drugoj, to 
valjda zbog kratkoće vremena nije bilo zapovjeđeno. 

LVI. Hitcem samokresa u lice, kroz usta unutra, a kioz 
uho opet van. 

IVII Hrvati i Madžari još nikad nisu bili u takvoj bitci, 
nego su se tek onomadne kod Meissena priključili 

vojsci. 

T vm Ako se približila kakova opasnost, i pogotovo, ako su 
“ dvorcu morali straži«, napustili su svoja mjesta, 
te su se tu i tamo sakrivali. 

KRONOLOŠKI PREGLED DOGOĐAJA 
U TRIDESETGODIŠNJEM RATU S OSOBITIM OBZIROM 
NA SUDJELOVANJE HRVATA 

1618. češko plemstvo se diže na cara. 

1619. Hrvatski ban Nikola Frankopan diže vojsku za tri- 
desetgodišnji rat. 

Vojna carskog generala Boucquoia u Moravskoj. — 
Bitka kod Zablatha. 

1620. Hrvatski Sabor proglašuje »insurekciju« (općeniti 
ustanak). 

8. XI. Bitka na Bijeloj gori. 

1622. Hrv. Sabor poziva sve plemiće, a napose duhovne i 
svjetovne velikaše, da se priključe carskoj vojsci. 
Bitka kod Wimpfena, u kojoj sudjeluju i Hrvati. 

1623. Rat s danskim kraljem Kristijanom IV. — Hrvati 
zauzimaju Heiđelberg. 

1625. Isolano novači vojnike u Hrvatskoj i Madžarskoj. — 
Car Ferdinand II. potvrđuje ga zapovjednikom nad 
hrvatskim odjelima. 

25. IV. Bitka kod Dessaua. — Hrvati u carskoj vojsci pro¬ 
gone Mansfelda od Njemačke sve do sjev. Ugarske. — 
Rat protiv Bethlena, u kome sudjeluje i Juraj Zrinski. 
18. XII. Smrt Jurja Zrinskog. 

1629. Kongres u Lubecku. — Edikt o restituciji. — Opoziv 
vVallensteina s glavnog zapovjedništva. 

1631. Opsada, zauzeće i uništenje Magdeburga. 

7. IX. Bitka kod Breitenfelda — Podelwitza. 

5. XI. Šasi zauzimaju Prag. 

Pohod Gustava Adolfa na jug Njemačke. 

1632. Wallenstein ponovno vrhovni zapovjednik. 

5. V. Zauzima Prag. 

5. XI. Bitka kod Liitzena. — Smrt Gustava Adolfa. 

1633. Pohod grofa Holcka na Leipzig. 

Bernhard Weimarski zauzima bamberšku biskupiju 
i združuje se grofom Hornom. 

1634. 25. II. Smrt Wallensteinova. 

7. IX. Bitka kod Nordlingena. 

Kardinal Infant iz Italije prolazi s vojskom kroz Nje¬ 
mačku u Nizozemsku. 

1635. 15. VI. posebni mir između cara i saskog kneza izbor¬ 
nika u Pragu. 

U listopadu: ugovor između kneza Bernharda Wen- 
marskog i kardinala Richelieua u St. Germain en 

Laye. 

1636. Isolano s Hrvatima ratuje u Francuskoj. 

1637. Banner opsjeda Leipzig. 

1638. Opsada tvrđava Rheinfelden i Breisach na Rajni. 
Banner ponovno vrši pohod u Njemačku. 

1639. Banner u Češkoj. 

1640. Smrt Isolana. Zapovjedništvo nad hrvatskim četama 
preuzima Piccolomini. 

1641 20 V. Smrt Bannera — zamjenjuje ga kao zapovjed¬ 

nik švedskih četa gen. Torstensohn. 

1642. 26. X. Bitka kod Wiederitscha-Breitenfelđa. Početak 
akcije franc. generala Gućbrianta. 

1643. Navala Hrvata na franc. tabor kod Tutllngena — 
Juraj Rakoczy vodi rat protiv cara. Nikola Zrin 
ski bori se u češkoj protiv Torstensohna. 

1646. Nikola i Petar Zrinski polaze na bojište. 

1647. Borbe između švedskoga generala 

skog vojvode Melandera na sjeverozapadnim granica 

ma češke i u Tiringiji. 

15. VII. Sukob Hrvata sa Sveđanima. 

Hrvati vojuju pod Ivanom od Verta u Bavarskoj pro¬ 
tiv Turennea i Wrangela. 

1648. Westfalski mir (mir u Osnabriicku i MUnsteiu). 

